Sababu thakuga Nuhifumaky Keerithi Quran aa Sunnatha Khilaf Kameh | Dhiislam\nސަބަބުތަކުގައި ނުހިފުމަކީ ކީރިތި ޤުރްއާނާއި ސުންނަތާއި ޚިލާފުކަމެއްކަމަށް ޝައިޚުލް އަޒްހަރު ވިދާޅުވެއްޖެއެވެ.\nއަލްއިމާމުއް ޠައްޔިބުގެ ނަމުގައި މިރަމަޟާން މަހު ކުރިއަށްދާ ޕޮރޮގްރާމުގައި ވާހަކަފުޅު ދައްކަވަމުން ޝައިޚުލް އަޒްހަރު އަޙްމަދު ޠައްޔިބު ވިދާޅުވާ ގޮތުގައި ތިމަންމެން ﷲ އަށް ތަވައްކުލް ކުރަމޭ ބުނެ، އެވަރުން ފުއްދާލާ، ޢާއްމު މަޖްލިސްތަކަށް ނިކުމެ، ހުރިހާ ކަމެއްވާނީ ﷲ އިރާދަ ކުރެއްވި ގޮތަކަށޭ ބުނާ މީހުން އެބައިމީހުންގެ އަމިއްލަ ނަފްސާއި އެހެނިހެން މީހުން އެހުށައަޅަނީ ނުރައްކަލެއްގެ ތެރެއަށެވެ.\nޝައިޚް އިތުރަށް ވިދާޅުވާ ގޮތުގައި އިސްލާމް ދީނަކީ ޢަމަލުގެ ދީނެވެ. މިހެންކަމުން އަޅުތަކުންގެ މައްޗަށްވަނީ ﷲ އަށް ތަވައްކުލް ކުރާ ޙާލު ޢަމަލު ކުރުމެވެ. ހަމަ މިފަދައިން ހަމައެކަނި ސަބަބު މެދުވެރިޔަސް ނުވަތަ ސަބަބުގައި ހިފިޔަސް އޭގެ ނަތީޖާ ނުނިކުމެދާނެއެވެ. އެހެނީ ކައުނުގައިވާ ކަންކަމަށް އަޘަރު ފޯރުއްވާ ފަރާތަކީ ހަމައެކަނި ﷲ ސުބްޙާނަހޫ ވަތަޢާލާއެވެ. އަދި ﷲ ތަޢާލާގެ އިޛުނަފުޅާއި ލައިގެން މެނުވީ (ސަބަބުގައި ހިފިކަމުގައިވިޔަސް) އެއްވެސް ކަމެއް ނުހިނގާނެއެވެ. އެހެނީ ﷲ ތަޢާލާ އަކީ ހުރިހާ ކަމަކާއި އެއްޗެއް ޝާމިލުވެގެންވާ، އަދި ޢާއްމުވެގެންވާ ޤުދުރަތްތެރިކަމެކެވެ.\nޝައިޚުލް އަޒްހަރު މީގެ ކުރިންވެސް ވަނީ މިފަދަ ޝުބުހައަކަށް ރައްދު ދެއްވާފައެވެ. މިގޮތުން އޭތީސްޓުން މުސްލިމުން ތަވައްކުލް ކުރާ ކުރުމަކީ ހަމަނުޖެހޭ ލޮޖިކަލް ނޫން ކަމެއްކަމަށް ބުނާ ބުނުމަށް ރައްދު ދެއްވަމުން ވިދާޅުވާ ގޮތުގައި މުސްލިމުން ސަބަބަށާއި ސަބަބު މެދުވެރިކުރައްވާ ފަރާތަށް އީމާންވެއެވެ. އަދި މުސްލިމުން ޤަބޫލު ކުރާ ގޮތުގައި ކަމެއް މެދުވެރިވާނީ އެކަމެއް މެދުވެރިކުރުވާ ސަބަބެއް އޮވެގެންނެވެ. އަދި އެސަބަބު މެދުވެރިކުރައްވާ، އެކަމުގެ އަޘަރު ފޯރުވާ ފަރާތަކީ ﷲ ތަޢާލާއެވެ. މިގޮތުން މިސާލަކަށް އަލިފާން އަނދަނީ އަދި ނާންދަނީވެސް ﷲ ތަޢާލާގެ ޤުދުރަތްތެރި ކަމުންނެވެ. މީގެ މިސާލަކީ ސައްޔިދުނާ އިބްރާހީމް ޢަލައިހިއްސަލާމް އަލިފާންގަނޑަށް އެއްލާލެވުމުން އެކަލޭގެފާނަށްޓަކައި އެއަލިފާންގަނޑައކީ ނުއަނދާ އެއްޗެއް ކަމަށް ލެއްވުމެވެ.\nއަލްއިމާމުއް ޠައްޔިބު މިޕޮރޮގްރާމަކީ މިޞްރުގެ އަދި ޢަރަބި އެކު ޤައުމުތަކުގެ އެކިއެކި ޗެނަލްތަކުން ދައްކަމުންގެންދާ ޕޮރޮގްރާމެކެވެ. އަދި މީގެ އިތުރުން ޝައިޚުގެ ރަސްމީ ފޭސްބުކް އަދި ޔޫޓިޔުބް ޗެނަލާއި، އަޒްހަރުގެ ސޯޝަލް މީޑިޔާ ޞަފްޙާތަކުގައި ޢާއްމު ކުރެވެމުންގެންދެއެވެ.


ކޮލަމް – Page 2\nކިތައްމެ ރުޅިއަޔަސް ސަރުބަތެއް ނުލިބޭނެ\n9 ޑިސެމްބަރ މުަހައްމަދު އަބުދުއްﷲ ސަފީގު\nވެލިދޫ މުޙައްމަދު ޙަލީމް ސަރުކާރުވައްޓާލުމުގެ ވާހަކައަކީ އާވަހަކައެއް ނޫނެވެ. އިދިކޮޅުމީހުންނާއި ދެކޮޅުވެރި މީހުން އަބަދުވެސް ބޭނުންވާނީ ސަރުކާރުވެއްޓުމަށެވެ. އެމީހުންގެ މުޅިއިންތިޒާރަކީވެސް އާއިންތިޚާބުގެ ތާރީޚެވެ. ނަމަވެސް ޢަސްކަރީން ހަތިޔާރު ހިފައިގެން ނިކުމެ ޑިކޮކްރެޓިވް ސަރުކާރެއް ވައްޓާލުމަށް ގޮވާލި ފުރަތަމަ ބަޔަކަށްވެސް މިވީ ދިވެހިންގެ ތެރެއިން ބަޔެކެވެ. ދަނެއު، އެއްމުސްލިމެއްގެ ލޭ އަނެއްމުސްލިކަމު ހިފުން ހަރާމްކަން އެމީހުންނަށް ނޭގެނީވެސް ތޯއްޗެކެވެ\nޑރ ވަޙީދުގެ ދެހައިސިއްޔަތު: ރައްޔިތުންގެ ހާލުއަހުވާލު ބެއްލެވީ ގައުމީ އިއްތިހާދު ޕާޓީގެ ލީޑަރުތަ؟ ނުވަތަ ދިވެހިޖުމްހޫރިއްޔާގެ ނާއިބުރައީސްތަ؟\n1 ޑިސެމްބަރ މުަހައްމަދު އަބުދުއްﷲ ސަފީގު\nގައުމީ އިއްތިހާދު ޕާޓީގެ ލީޑަރުގެ ނަން ރައީސުލްޖުމްހޫރިއްޔާ އޮފީހުގެ ވެބްސައިޓްގައި ނަންގަނެވުމަކީ ގޯހެއް ވެލިދޫ މުޙައްމަދު ޙަލީމް ހައިސިއްޔަތު ބަދަލުވުމަކީ ދިވެހީންނަށް އާކަމެއް ނޫނެވެ. ޒައީމު މައުމޫނާއި ރައީސް މައުމޫނުވެސް އަޅުގނަޑުމެން ދުށީމެވެ. މިއަދުވެސް ތަކުރާރުވަމުން މިދަނީ މިޒާތުގެ ކަމެކެވެ. ނާއިބްރައީސް ޑޮކްޓަރ ވަހީދާއި ގައުމީ އިއްތިހާދު ޕާޓީގެ ލީޑަރ ޑޮކްޓަރ ވަހީދެވެ\nޑީ.އާރު.ޕީ އިހުގެ އާދަ ތަކުރާރު ނުކުރާށެވެ\n19 ނޮވެމްބަރ މުަހައްމަދު އަބުދުއްﷲ ސަފީގު\nް ވެލިދޫ މުޙައްމަދު ޙަލީމް ކުރީގެ ރައީސް މައުމޫނަކީ އޭނާއާ ޚިޔާލު ތަފާތުވާ މީހުންނަށް ލައްކަގިނަ އުދަގޫތަކާ ތުރާތައް ޖައްސާފައިވާ މީހެކެވެ. އަދި މިގޮތުން ބައެއްމީހުން ސިޔާސީ ކުށްވެރިންނަށް ހަދައި، އެމީހުން ޖަލުގައި ހައްޔަރުކޮށް އަނިޔާކޮށް ތަފާތު ލާއިންސާނީ އަދަބުތައް ދީފައިވާ މީހެކެވެ. ތަފާތުއެތައް އަހުވައެއް ދައްކާފައިވާ މީހެކެވެ. އަދި އެހެންމެ މައުމޫނު ވިދާޅުވާ ގޮތަށް ކަންނުކުރާ ކަތީބުންނަށާއި ކަމުވޮށިގެންވާ މީހުންނަށްވެސް ތަފާތު އެކި ސިފަސިފައިގައި މައުމޫނު އަނިޔާވެރިވެފައިވާކަން ދިވެހި ތާރީޚު ހެކިދެއެވެ\nވެލިދޫގައި “ޖާރިޔާ” އެއް\n5 ނޮވެމްބަރ މުަހައްމަދު އަބުދުއްﷲ ސަފީގު\nސުރުޚީ ފެނުމުން ގިނަބަޔަކު ވަރަށް ޝައުގުވެރިވެދާނެއެވެ. އަދި ސީރިއަސްވެސް ވެދާނެ އެވެ. ސަބަބަކީ ޖާރިޔާ ގެންގުޅޭ ވާހަކައަކީ ހަގީގަތެއް ކަމަށާއި ޖާރިއާ އެއްގެ ގޮތުގައި ދެމަފިރިއަކު ގެންގުޅުނު 18 ނުފުރޭ އަންހެން ކުއްޖާ މިހާރު އިނީ ބަލިވެ ކަމަށް ހިއުމަންރައިޓްސް ކޮމިޝަނުން އިއްޔެ ވަނީ ހާމަކުރައްވާފައެވެ\nއަހަރެންގެ ގަލަމުން: ބިން ހިއްކުމަށްފަހު ނަރުދަމާ ގާއިމުކުރަންވީ ނޫންތޯ؟\n1 ނޮވެމްބަރ މުަހައްމަދު އަބުދުއްﷲ ސަފީގު\nސަރުކާރުން ވަނީ ނ.ވެލިދޫގައި ނަރުދަމާ ނިޒާމެއް ހެދުމަށް ބަޔަކު ހޯދުމަށް އިއުލާންކޮށްފަ އެވެ. ނަރުދަމާ އަކީ ކޮންމެ ރަށަކަށް ވެސް މުހިއްމު އެއްޗަކަށްވާއިރު ވެލިދޫގެ ތަރައްގީއަށް ބަލަންޏާ، ވެލިދޫ އަށް ވެސް ނަރުދަމާ ނިޒާމެއް ވަރަށް މުހިއްމެވެ. އެކަމަކު އަޅުގަނޑުދެކޭ ގޮތުގައި މިއަދު ވެލިދޫ ރައްޔިތުންނަށް ނަރުދަމާއަށްވުރެ މުހިއްމުވާނީ ބިން ހިއްކުމެވެ.


ޖުލައިބީބު ރަޟިޔަ ﷲ ޢަންހު – Esfiya\nجُلَيْبِيب رضى اللّـه عنه، (ޖުލައިބީބު ރަޟިޔަ ﷲ ޢަންހު) އަކީ ކައުސާހިބާ صلّى اللّـه عليه وسلّم، ގެ ޞަޙާބީބޭކަލުންގެ ތެރެއިން ހިމެނިވަޑައިގަންނަވާ އަންޞާރިއްޔަ ބޭކަލެކެވެ. ނުހަނު ދަރަޖަ މަތިވެރި ޞަޙާބީބޭކަލެކެވެ. ނަމަވެސް އެކަލޭގެފާނުގެ ދަރަޖަމަތިވެރި ކަމާގާތަށްވެސް އެކަލޭގެފާނާ ބެހޭ މަޢުލޫމާތެއް ލިބޭކަށް ނުހުރެއެވެ. އިސްލާމީ ތާރީޚުގެ އެދުރުން އެކަލޭގެފާނުގެ ހަސަބުފުޅެއް ނަސަބުފުޅެއް ބަޔާން ކުރައްވާފައެއްނުވެއެވެ.\n“ކަލޭގެފާނުގެ ދަރިފުޅުގެ ކާވެނިފުޅުގެ ކަންތައްތައް ތިމަންކަލޭގެފާނަށް ދޫކޮށްލައްވާނުތޯއެވެ؟” އަންޞާރިއްޔަ ޞަޙާބީގެ ހިތްޕުޅު ވަރަލައިގެން އުދުއްސައިގެން ކަހަލައެވެ. އެ ޞަޙާބީ ވިދާޅުވިއެވެ. “ކިހާބޮޑު އުފަލެއްތޯއެވެ. ކިހާބޮޑު ބަރަކާތެއްތޯއެވެ. ތިޔައީ، އަޅުގަނޑުގެ ލޮލަށް ލިބުނު ފިނިކަމެކެވެ.” އޭނާ އެހެން ދެންނެވީ އިތުރު ސާހިބާ صلّى اللّـه عليه وسلّم އޭނާގެ އަންހެން ދަރިކަނބަލުންނާ ކާވެނި ބައްލަވައިގަންނަވަނީ ކަމަށް ހީފުޅު ކުރައްވައެވެ. އެކަން ކައުސާހިބާ އަށް ވިސްނިވަޑައިގެން ޙަދީޘު ކުރެއްވިއެވެ. “އަޅުގަނޑު ކަލޭގެފާނުގެ ދަރިކަނބަލުންނާ ކާވެނި ކުރާކަށްނޫނެވެ. އޭނާ ދެންނެވިއެވެ. ދެން ކާކުތޯއެވެ. ޙަދީޘު ކުރެއްވިއެވެ. ” جُلَيْبِيب އަށެވެ.”\nކައުސާހިބާ صلّى اللّـه عليه وسلّم ގެ ދޫފުޅުން جُلَيْبِيب ގެ ނަންފުޅު ބޭރުވާއިރަށް އަންޞާރިއްޔަ ޞަޙާބީ މާޔޫސްވެއްޖެއެވެ. މޫނުފުޅުމަތީ ހުރި އުފާވެރިކަން މިލައި މޯޅިވެއްޖެއެވެ. އޭނާގެ ލޮލުގެ ނޫރުކަމުގައިވާ ދަރިކަނބަލުން ނުކުޅެދުންތެރިކަން ހުންނަ މީހަކާ ކާވެނިކޮށްދޭން ބޭނުންނުވާތީއެވެ. އެކަމުގައި ކައުސާހިބާއަށް ޖަވާބެއް އެރުވޭނީ އޭނާގެ އަނބިކަނބަލުންނާ މަޝްވަރާ ކުރެއްވުމަށްފަހުގައި ކަމުގައި އޭނާ ވިދާޅުވެ، އޭނާގެ އަނބިކަނބަލުންނަށް އެ ޚަބަރު ދެއްވައިފިއެވެ. އެކަމަނާ ވިދާޅުވިއެވެ. “މާތްކަލާނގެ ގަންދެމެވެ. އަހަރެންގެ ދަރިފުޅު ދުވަހަކުވެސް جُلَيْبِيب އަކާ ނުދެވާނަމެވެ.”\nމިދެބޭކަނބަލުންގެ ދެމެދުގައި ދެކެވުނު ވާހަކަތައް ދަރިކަނބަލުން ފަރުދާގެ އަނެއްފަރާތުގައި ހުންނަވައިގެން އަޑުއައްސަވަމުން ގެންދެވިއެވެ. އެކަމަނާ ވިދާޅުވިއެވެ. “އަޅުގަނޑުގެ ކާވެނިކޮށްދެއްވާށޭ ވިދާޅުވީ ކާކުތޯއެވެ؟” ކައުސާހިބާ صلّى اللّـه عليه وسلّم އަންހެންކުއްޖާގެ ކާވެނިފުޅު جُلَيْبِيب އާ ކޮށްދެއްވަން ބޭނުންފުޅުވެގެން އެދިވަޑައިގެންނެވި ވާހަކަ މަންމާފުޅު ވިދާޅުވިއެވެ.\n“މަންމާފުޅާއި ބައްޕާފުޅު މާތް ﷲ ގެ ރަސޫލާގެ އެދިވަޑައިގެންނެވުމާއި ދެކޮޅު ހައްދަވަނީތޯއެވެ؟ އަޅުގަނޑު އެކަލޭގެފާނުގެ އަރިހަށް ފޮނުވާށެވެ. އެކަލޭގެފާނު އަޅުގަނޑަށް ދެރައެއްލިބޭ ކަމެއް ނުކުރައްވާނެއެވެ.”\nހަނގުރާމަ ނިމުމުން، އިތުރު ސާހިބާ صلّى اللّـه عليه وسلّم އެކަލޭގެފާނުގެ އަޞްހާބުންނާ މުޚާތަބު ކުރައްވައި ޙަދީޘުކުރެއްވިއެވެ. “ތިޔަބައިމީހުންގެ ތެރެއިން ޝަހީދުވެގެން ދިޔައީ ކޮންބައެއް ހެއްޔެވެ؟” އަޞްޙާބު ބޭކަލުން އެބޭކަލުންގެ ތިމާގެފުޅު ބޭކަލުންގެ ތެރެއިން ޝަހީދުވި ބޭކަލުންގެ ނަންތައް ވިދާޅުވެދެއްވަމުން ގެންދެވިއެވެ. އިތުރު ސާހިބާ އެ ސުވާލު ތަކުރާރުކުރައްވަމުން ވަޑައިގެންނެވިއެވެ. އަޞްޙާބުބޭކަލުންވެސް އެބޭކަލުންގެ ތިމާގެފުޅު ބޭކަލުންގެ ތެރެއިން ޝަހީދުވި ބޭކަލުންގެ މައުލޫމާތު ކައުސާހިބާއަށް ދެއްވަމުން ގެންދެވިއެވެ. ބައެއް ބޭކަލުން އެބޭކަލުންގެ އާޢިލާގެ ބޭފުޅުންގެ ތެރެއިން އެއްވެސް ބޭކަލަކު ޝަހީދުނުވާ ކަމުގައި ދެންނެވިއެވެ.\nއެއަޑު އައްސަވައި އިތުރު ސާހިބާ صلّى اللّـه عليه وسلّم ޙަދީޘު ކުރެއްވިއެވެ. “އެކަމަކު އަހަރެންނަށް جُلَيْبِيب ގެއްލިއްޖެއެވެ. އޭނާގެ އެއްވެސް ޚަބަރެއްވޭތޯ ހަނގުރާމައިގެ މައިދާން ބަލާފަ އަންނަން ދާށެވެ.” އަޞްޙާބުބޭކަލުންގެ ޖަމާޢަތެއްވަޑައިގެން ހަނގުރާމައިގެ މައިދާން ބައްލަވަނިކޮށް جُلَيْبِيب رضى اللّـه عنه، ގެ ހަށިކޮޅުފެނިވަޑައިގެންފިއެވެ. ޝަހީދުވެފައިވައި ވަނިކޮށެވެ. އެކަލޭގެފާނުގެ ވަށަވަށައިގެން ޤަތުލުވެފައިވާ ހަތް މުޝްރިކުން އޮތެވެ. އެއީ އެކަލޭގެފާނު ޝަހީދުވުމުގެ ކުރީން ޤަތުލުކުރައްވާފައިވާ ހަތް މީހުންނެވެ.\n“ހަތް މުޝްރިކުން ޤަތުލުކޮށް ޝަހީދުވެވަޑައިގެންނެވީ ހެއްޔެވެ؟ ހަމަކަށަވަރުން މީނާ ވަނީ އަހަރެންގެ ކިބައިންނެވެ. އަހަރެންވަނީ މީނާގެ ކިބައިންނެވެ.” މިހެން ޙަދީޘު ކުރައްވައި އެނބުރިވަޑައިގެން ހިނިވަރުނަ ކުރައްވައިފިއެވެ. އަޞްޙާބުބޭކަލުން ވީކީއްތޯ ސުވާލު ދެންނެވުމުން ޙަދީޘު ކުރެއްވިއެވެ.\n“އަހަރެން ރުއީ އަހަރެންގެ އަޚް جُلَيْبِيب ގެ މައްޗަށް އަހަރެންވާ ގަދަ ލޯބީގެ ބޮޑުކަމުންނެވެ. އަހަރެން އުފާވީ އޭނާ ސުވަރުގޭގައި ވަޑައިގެންވަނިކޮށް ފެނުމުންނެވެ. އަހަރެން، އޭނާގެ ފަރާތުން އެނބުރުނީ އޭނާގެ އަރިހަށް ހޫރުލްޢީނުންތައް ދުވެވަޑައިގެންފައި ވަޑައިގަންނަވާތަން ފެނުމުންނެވެ. އެކަނބަލުން ވަޑައިގަންނަވާލެއް ބާރުކަމުން އެކަނބަލުންގެ ފުންނާބުތައްވެސް ވަނީ ކަޝްފުވެފައެވެ.”\nދެން ކައުސާހިބާ صلّى اللّـه عليه وسلّم އެކަލޭގެފާނުގެ ދެ އަތްޕުޅުން جُلَيْبِيب رضى اللّـه عنه، ގެ ހަށިކޮޅުންނަގަވައި އެކަލޭގެފާނުގެ ބަރަކާތްތެރި އަތްޕުޅުން އެކަލޭގެފާނު ފަސްދާނުވެޑުވިއެވެ.\nއިސްލާމްދީނުގެ ނަބިއްޔާގެ މި ޢަމަލުފުޅުން ނުކުޅެދުންތެރިކަން ނުވަތަ ޚާއްޞަ އެހީއަށް ބޭނުންވާ ފަރާތްތައް މުޖުތަމައިން ބާކީ ނުކޮށް އެބައިމީހުންގެ ޙައްޤުތަކުގައި ވަކާލާތުކުރުމުގެ މުހިއްމުކަން ހާމަވެގެންދިޔައެވެ. މީހެއްގެ ބޭރުފުށުން ފެންނަށް ހުންނަ އައިބުތަކަކީ އިންސާނީ ޙައްޤުތަކުން މަހްރޫމުވާންޖެހޭ ކަމެއްނޫންކަން ދޭހަވެގެން ދިޔައެވެ. އިސްލާމްދީނުގައި އިންސާނުން މިނެދޭ ނާޅިއަކީ ތަޤްވާގެ ނާޅިކަން މި ޞަޙާބީގެ ޙަޔާތްޕުޅުން ހާމަވެގެން ގޮސްފިއެވެ.\nVvvv reethi… unmeedhu kuran mikahala ehn vaahaka eh adhivx genesdheyne kamah..\nVarah reethi iburatheh libey liyumeh mee.. I hope that u will write more and more stories like this.. Adhives ehfaharu masha allah\nihsaan ge masahkathugai ﷲ barakath lavvashieve.\nMasha Allah.. keep up the good work\nI have another request.. if possible can u pls write abt the Hooruleens of paradise\nMasha allah varah reethi iburaitheri adhi dheeny vaahakaeh.. Isse bunifadhain maai allah ihsaange massahkathugai barakaai lavvaashi Aameen\nMaa Shaa Allah. v reethi, iburaiytheri vaahka eh\nިހިތް ކަލާޔަށް އެދޭތީ…2\nހިފީމެ އަތުގާ 2\nހިތާމަ އެހެނިހެން މަޖާ ލޯބި September 23, 2020


BREAKING NEWS: Afraashim Avaahaarakohlumugai Salaf Ge Baiverivun Ebaoeh - Eva - Vaguthu\nއަފްރާޝީމް އަވަހާރަކޮށްލުމުގައި ސަލަފުގެ ބައިވެރިވުން އެބައޮތް - އީވާ\nޑރ.އަފްރާޝީމް އަލީ އަވަހާރަކޮށްލުމުގައި ޖަމިއްޔަތުއް ސަލަފްގެ ކޮންމެވެސް ވަރެއްގެ ބައިވެރިވުމެއް އެބައޮތް ކަމަށް ރައްޔިތުން މަޖިލީހުގެ ގަލޮޅު އުތުރު ދާއިރާގެ މެންބަރު އީވާ އަބްދުﷲ ވިދާޅުވެއްޖެއެވެ.\nމަޖިލީހުގެ 241 ކޮމެޓީގައި ވާހަކަދައްކަވަމުން އީވާ ވިދާޅުވީ ރިޔާސީ ކޮމިޝަންގެ ރިޕޯޓަށް ބަލާއިރު އަފްރާޝީމް އަވަހާރަކޮށްލުމުގައި ސަލަފުގެ ބައިވެރިވުން އެބައޮތްކަން ސާފުވާ ކަމަށެވެ.\n"ޖަމިއްޔަތުއް ސަލަފް. ރާއްޖޭގައި ހިންގާ އަލްގައިދާ ޖަމާޢަތް، އިސްލާމިކް ސްޓޭޓް އަށް ބައިއަތު ހިފާފައިވާ ޖަމާޢަތްތައް އަދި ސީރިއާގައި ހަރަކާތްތެރިވާ ޖަމާޢަތުއް ނުސްރާ އަށް ވާގިވެރިވާ އަލްގައިދާގެ ޖަމާޢަތް. މި މީހުންގެ އެކި މީސް މީހުން ނުވަތަ މި ޖަމިއްޔާތަކުން ޑރ.އަފްރާޝީމް އަވަހާރަކޮށްލުމުގައި ކޮންމެވެސް ވަރެއްގެ ބައިވެރިވުމެއް ވާކަމަށް ކޮމިޝަންގެ ރިޕޯޓުން ވަރަށް ސާފު" އީވާ ވިދާޅުވިއެވެ.\nކޮމިޝަންގައި ބަޔާންކޮށްފައިވާ ޖަމިއްޔާތަކުން އަޅުގަނޑުމެން ސަލާމަތް ވާން ޖެހޭ ކަމަށް ވެސް އީވާ ވިދާޅުވިއެވެ. އީވާ ވިދާޅުވީ އެޖަމިއްޔާތަކަށް ފިޔަވަޅު އަޅަން ޖެހޭ ކަމަށެވެ.\nއީވާ ވިދާޅުވީ "މި މަސައްކަތް" ލަސްކުރަން ނުވަތަ ހުއްޓުވަން އިދިކޮޅު މެންބަރުން މަސައްކަތް ކުރާނެ ކަމެއް ނެތް ކަމަށާއި 2018 ވަނަ އަހަރުގެ ރިޔާސީ އިންތިޚާބާއި މިއަހަރުގެ މަޖިލިސް އިންތިޚާބުގައި ރައްޔިތުން ވޯޓް ދިން އިރުވެސް "މިމަސައްކަތް" އެމްޑީޕީ އިން ކުރާނެ ކަން ރައްޔިތުންނަށް އެނގޭނެ ކަމަށެވެ.\nއެހެންކަމުން ދެން "މިމަސައްކަތް" ނުހުއްޓުވޭނެ ކަމަށް އީވާ ވިދާޅުވިއެވެ.\nއަފްރާޝީމް އަވަހާރަކޮށްލި މައްސަލައާއި ގުޅިގެން ރިޔާސީ ކޮމިޝަނުން ތައްޔާރުކުރި ރިޕޯޓް މަޖިލީހުގެ 241 ކޮމެޓީން ގެންދަނީ ދިރާސާ ކުރަމުންނެވެ. އެކޮމެޓީގެ ސަބް ކޮމެޓީ އަކުން އަފްރާޝީމް އަވަހާރަކޮށްލި މައްސަލައިގައި ތައްޔާރުކުރި ރިޕޯޓްގެ މައްސަލަ މިހާރު ވަނީ ވަރަށް ބޮޑަށް ހޫނުވެފައެވެ.\nސަބް ކޮމެޓީގެ ރިޕޯޓް ތައްޔާރު ކުރައްވާފައި ވަނީ އެމްޑީޕީގެ ޗެއާޕާސަން ހެންވޭރު ހުޅަނގު ދާއިރާގެ މެންބަރު ހަސަން ލަތީފް އެކަނި އިންނަވައިގެން ކަމަށް ކޮމެޓީގައި ދެން ތިއްބެވި މެންބަރުން ވިދާޅުވެއެވެ.\nނޮވެމްބަރު 21, 2019 21:40\nބަހެއް އަދި ބުނެގެން ކަމަކު ދާކަށް ނެތް އެމީހަކު ބުނާ ބަހަކަށް ޖަވާބު ދާރީ ވާންޖެހޭނެ ދުވަހެއް އަދި ކުރިޔަށް އެބައޮތްކަން ހަނދާކުރާތި ކޮންމެ މީހަކުވެސް. ޢަޒާބާ ކުރިމަތި ލާން ނުޖެހޭނެ ގޮތަކަށް މި ދުނިޔެމަތީގައި ވާހަކަ ދެއްކޭ ތޯ ބަލަމާ.\nނޮވެމްބަރު 21, 2019 21:44\nތިއުޅެނީ ކާކައް އޮޅުވާލަންކަމައް ޑރ އަފުރާޝީމް އަވަހާރަކޮއްލުމުގާ އެމްޑީޕީއޭ ކިޔާޓެރަރިސްޓް ޖަމާއަތެއްގެބައިވެރިވުން އޮތް ކަން މަރުކޮމިޝަނުގެރިޕޯޓުންވެސް އެނގޭ އެކަން މަތިޖަހާ ފޮރުވަންނޫޅޭ އެއީމިހާރު މުޅިރާއްޖެއައްވެސް އެނގިފައޮތްބޮޑުސިއްރެއް\nނޮވެމްބަރު 22, 2019 04:30\nތިދެން މަޖާވީ ކައެ ހިތުންދޯ ކައެ ބައްޕަ އޭނަ މަރާލީ\nނޮވެމްބަރު 21, 2019 21:45\nކޮމިޝަންގެ ބަޔާނު ގައި ސަޓޯއާއި ސްމިތް ގެ ވާހަކަ ވެސް. އެމީހުންށް ކިހިނެއް ހަދަނީ؟\nނޮވެމްބަރު 21, 2019 21:46\nތިޔަ ކޮމެޓީ އަށް ހުމާމު ގެންދަމާ އަދި މާދަމާ މަޖިލީހުގެ ޖަލްސާ އެއް ބާއްވާ އެ ތަނަށްވެސް ގެންދަން ފެނޭ.\nނޮވެމްބަރު 21, 2019 21:59\nހީވަނީ މި މީހުން ދީނީ ޢިލްވެރިޔާ މަރްޙޫމް އަފްރާޝީމް ދިފާޢު ކުރަނީހެން، ލަދުކުޑަ ،ބަލަ ތީ ދީނީ އެއްވެސް މީހަކު ދެކެ ލޯތްބެއް ހުރި ބައެއް ނޫން އަދި ކީއް ތީ އެމީހުން ދެކެ ނަފްރަތު ކުރާ ބައެއް، ކީއްވެބާ މާ އަފްރާޝިމް ގެ ވާހަކަ މާ ގިނައިން ދައްކަނީ ކޮބާ އެންޑީ އެން އެމީހުންގެ ވާހަކަ ފުރަތަމަ ދައްކާ\nނޮވެމްބަރު 21, 2019 22:04\nތިކަން ކުރުމުގަ ވެސް ކުރީގަ ތިބީ ދިޔަ ބައިގަޑުގެ މީހުން އެކަން ރިޕޯޓުން އެގޭ، ބަލަ އަފްރާޝީމް މިއަދު ދުނިޔޭގަ ހުރިނަމަ ތިޔަ ބައިގަޑު އަފަރާޝީމް ހިފާ ހައްޔަރު ކުރީސް ޓެރަރިސްޓެކޭ ކިޔާފަ. ދެން ކޮން ދެރައެއްތޯ ވެގެން ތިޔަ އުޅެނީ، ބަލަ ތޔަބައިގަނޑު އުފަލެން ނު ވާނީ. އަފްރާޝިމް އަކީ ތިޔަ ބައިގަނޑު ކަހަލަ ލާދީނީ މީހެއް ނޫން\nނޮވެމްބަރު 21, 2019 22:09\nއިސްލާމް ދީނައް އުޅޭ އެކަމައް ހިއްވަރުދޭ މީހުންދެކެ އީވާމެން ވަރައް ރުޅިއަންނާނެ. އެހެންވީމަ ލާދީނީ ފިކުރުގެ ޖަމިއްޔާތައް ރުއްސަން ކޮންމެ ކަމެއްވެސް ކުރަން އީވާ މެންފަސް ނުޖެހޭނެ. ސޯލިހު ސަރުކާރުން މޑނ އޮވާލަން އެނގީ އަމާބުނީމަ ފަރައްދާ ގޮތައް.\nނޮވެމްބަރު 21, 2019 22:22\nސުމިތު އާ ސަޓޯ އަކީ ސަލަފް ޖަމިއްޔާ މީހުން ދޯ ؟\nނޮވެމްބަރު 21, 2019 22:23\nރާއްޖޭގަ އެންމެ ގިނަ ޓެރަރިޒަމް އަމަލުތަށް ފާޅުގަ ހިންގި ޖަމާއަތަކީ އެމްޑީޕީ. އެހެންވީމަ އުވާލަންވީ އެމްޑީޕީ\nނޮވެމްބަރު 21, 2019 22:31\nއަލް ގައިދާއެއްނޫން.. އަލް އެމްޑީޕީ ކަމައް ތިޔަވާނީ.. ނޫނީ ރަށިޔާގެ ކޭޖީބީ ކަމައް ތިޔަވާނީ..ލޮލް\nނޮވެމްބަރު 21, 2019 22:32\nސަލަފު ހިނަގަމުން ދިޔައީ އުސްފަސްގަނޑުގަތޯ ؟\nނޮވެމްބަރު 21, 2019 22:54\nމާދަމާ ބުނެފާނެ ހުމާމަކީ ސަލަފު މީހެކޭވެސް، އެހާ ވަރަށް ޒާތީވެފައި އީވާމެން އެތިބެނީ..\nނޮވެމްބަރު 21, 2019 23:22\nމިނުލަފާ މަޖިލިސް މެމްބަރުންނައް ހެޔޮވިސްނުން ދެއްވައިފާނދޭވެ.\nނޮވެމްބަރު 22, 2019 01:42\nމެންބަރުންނެއް ނޫން، ތިޔަ މީހުންނައް ވޯޓުދިން މީހުންނައް ފުރަތަމަ ހެޔޮވިސްނެންވީ..\nނޮވެމްބަރު 21, 2019 23:43\nހަމައިގަ ނުތިބޭބަޔަކު ބޭނުންވާނީ އެގޮތައް އަބަދުއުޅުމައް މަގުކޮށުން.\nނޮވެމްބަރު 22, 2019 00:33\n(އީވާ ވިދާޅުވީ "މި މަސައްކަތް" ލަސްކުރަން ނުވަތަ ހުއްޓުވަން އިދިކޮޅު މެންބަރުން މަސައްކަތް ކުރާނެ ކަމެއް ނެތް ކަމަށާއި 2018 ވަނަ އަހަރުގެ ރިޔާސީ އިންތިޚާބާއި މިއަހަރުގެ މަޖިލިސް އިންތިޚާބުގައި ރައްޔިތުން ވޯޓް ދިން އިރުވެސް "މިމަސައްކަތް" އެމްޑީޕީ އިން ކުރާނެ ކަން ރައްޔިތުންނަށް އެނގޭނެ ކަމަށެވެ.)\nޢީވާ ބުނިޔަސް ތެދެއްވާނޫ ތެދަކަށް. ރާއްޖޭ މެޖޯރިޓީ ބޭނުންވަން ގޮތަށް ރާއްޖޭ ވެރިކަން މިހާރު މިކެރަނޫ.\nނޮވެމްބަރު 22, 2019 00:37\nމީ ވަރަށް ނުރައްކާތެރި ވާހަކައެއް! ދިވެހި ރައްޔިތުން ވިސްނަވާ!\nނޮވެމްބަރު 22, 2019 02:11\nނާހަމަ ތެދެއް.. ސަލަފުން އެކަން ކުރީ.. އަމައްޔާއި..\nނޮވެމްބަރު 22, 2019 02:24\nމިހިރަ ނުބައި ދައްޖާލާ އެހައް ދައްޖާލު އޮރިއާން ނިވާކޮށްބަލަ ކިހާބޮޑު ވަބާއެއްތަމީ\nނޮވެމްބަރު 22, 2019 03:30\nމަޖިލީހުގެ ނައިބު ރައީސް އީވާ އަބްދުﷲ ކަައިރިވެ ޕްރައިވެޓްސްޕޭސް ވަދެގަތީމަ، ކަންފަތްމައްޗަށް އަތްދަމާލަންވީ\nނޮވެމްބަރު 22, 2019 03:35\nތިހަދަނީ ހުސް ދޮގު\nނޮވެމްބަރު 22, 2019 04:07\nނޮވެމްބަރު 22, 2019 06:02\nވަރަށް ރަނގަޅު ކަމަށް ވާނެ ސަލަފް އުވާލައިފިއްޔާމުން. އޭރުން ރައްޔިތުންނަށް އެނގޭނެ މި ސަރުކާރުގެ ސިޔާސަތު. ޢެމް ޑީޕީގެ ދީނަށް ލޯބިކުރާ މީހުންގެ ހިތުގައިވެސް ވަރަށް ބޮ ޑު ނުތަނަވަސް ކަމެއް އެބައުފެދޭ. އެމް ޑީއެން މައްސަލައިގަވެސް ސޯޝަލް މީ ޑިއާގައި ތިބީ ހަނު ކީރިތި ރަސޫލާއަށް ފުރައްސާރަ ކުރިއިރު. ސަރުކާރުން ކިރިޔާ ފިޔަވަޅެއް އަޅަނީއެބުނާ އިރަށް ހޭލާ. ޢެކަމަކު އެމީހުންގެ ރޫހާނީ ލީ ޑަރ އެއްޗެކޭ ބުނާއިރަށް މާޔޫސްވެ އަނގަ މަ ޑުލައި. ސަލަފަކީ އިސްލާމްދީން ހޭލުންތެރި ކުރުވަން ނުހަނު ގިނަ މަސައްކަތެއް ކުރަމުން އަންނަ ބައެއް. އެ ޖަމިއްޔާ އުވާލައިފިއްޔާމުން މި ސަރުކާރުގެ ސިޔާސަތް ފުރިހަމައަށް ހާމަވެގެން ދާނެ. އާންމު މެމްބަރުން މި ސިޔާސަތާއި ދެކޮޅު. ޢެކަން ކުރިއަށް މިއޮތް ލޯކަލް އިންތިޚާބުން ހާމަވާނެ.\nނޮވެމްބަރު 22, 2019 07:18\nއީވާ ދޭބަލަ ފެންވަރަން\nނޮވެމްބަރު 22, 2019 08:06\nބަލާބަލަ އަދި ފޮނިވެފަ އިން ވަރު ފޮޓޯގަވެސް.. އީވާ މެން ދުނިޔެމަތީގަ ކޮއްމެ ކުޅިވަރެއްވެސް ކުޅެވިދާނެ.. އެތައް މަތީ މަގާމެއްވެސް ލިބިދާނެ.. އެކަމް މަރުވާނެ ދުވަހެއްވެސް އައްނާނެ.. އެދުވަހަކުން ތި މީހުން ތިގޮތުގަ ތިބެގެން މަރު ވެއްޖެއްޔާ ސަލާމަތެއް ނުވާނެ..\nދޮގުހެދުން ހުއްދަ މަޖުލިސް\nނޮވެމްބަރު 22, 2019 17:02\nއީވާ ބަޔެއްގެ ބޮލުގައި އެޅުވި ތިބޮޑު އިލްޒާމަށް ދަައުވާ ކުރެވޭނެ ދުވަހެއް އަންނާނެ.


ޓީޓީއެމްގެ ގޯލްޑް ޕާޓްނަރަކަށް އެޗްއާރއެސް އިންޓަނޭޝަނަލް ޓީޓީއެމްގެ ގޯލްޑް ޕާޓްނަރަކަށް އެޗްއާރއެސް އިންޓަނޭޝަނަލް\nޓީޓީއެމްގެ ގޯލްޑް ޕާޓްނަރަކަށް އެޗްއާރއެސް އިންޓަނޭޝަނަލް\nޓްރެވެލް ޓްރޭޑް މޯލްޑިވްސް (ޓީޓީއެމް) ފެއަރގެ ގޯލްޑް ޕާރޓްނަރަކަށް ހޮސްޕިޓޭލީ އެންޑް ރީޓެއިލް ސިސްޓަމްސް، އެޗްއާރއެސް އިންޓަނޭޝަނަލް ހަމަޖައްސައިފިއެވެ.\nޓީޓީއެމް ފެއާގެ ގޯލްޑް ޕާޓްނަރަކަށް އެޗްއާރުއެސް ހަމަޖެއްސުމުގެ އެއްބަސްވުމުގައި ހޮސްޕިޓޭލީ އެންޑް ރީޓެއިލް ސިސްޓަމްސް، އެޗްއާރއެސް އިންޓަނޭޝަނަލްގެ ފަރާތުން ސޮއިކުރެއްވީ ކުންފުނީގެ އޮޕަރޭޝަންސް މެނޭޖަރ އިސްމާއިލް ޝަރީފެވެ. އަދި ޓީޓީއެމް އިވެންޓް އިންތިޒާމްކުރާ މޯލްޑިވްސް ގެޓަވޭސްގެ ފަރާތުން ސޮއެކުރެއްވީ ސީއީއޯ ޑރ ހުސައިން ސަނީ އުމަރެވެ.\nއެޗްއާރއެސް އިންޓަރނޭޝަނަލްއަކީ ބައިނަލްއަޤްވާމީ ފެންވަރުގައި އައިޓީ ދާއިރާގައި ހަރަކާތްތެރިވާ ކުންފުންޏެކެވެ. މީގެ އިތުރުން ވެސް ވިޔަފާރިތަކަށް ބޭނުންވާ ކޮންސަލްޓިންގ ގެ މަސައްކަތްތަކާއި ހާޑްވެއަރ އަދި ސޮފްޓްވެއަރ މަސައްކަތްތައް ވެސް މި ކުންފުނިންކޮށްދެއެވެ.\nއެޗްއާރއެސް އިންޓަރނޭޝަނަލްގެ އިތުރުން ޓީޓީއެމްގެ ގޯލްޑް ޕާޓްނަރަކަށް މޯލްޑިވްސް ގެޓަވޭސްއިން ހަމަޖައްސާފައިވަނީ އަލްޝާލީ މެރިން މޯލްޑިވްސްއެވެ.\nމިއަހަރުގެ ޓީޓީއެމް ފެއަރ ކުރިއަށްދާނީ އަންނަ ޖޫން މަހުގެ 11 އިން 13 ވަނަ ދުވަހުގެ ނިޔަލަށެވެ. މޯލްޑިވްސް ގެޓަވޭސް އިން ބުނީ މިއަހަރުގެ ފެއަރއަށް ބޭރުގެ 300 ޓުއަރ އޮޕަރޭޓަރުން ގެނައުމަށް އަމާޒުހިފާފައިވާ ކަމަށެވެ.\nޓީޓީއެމް ފެއަރއަކީ 2016 ވަނަ އަހަރުން ފެށިގެން ކޮންމެ އަހަރަކު ރާއްޖޭގައި ބާއްވަމުން އަންނަ ބައިނަލްއަޤްވާމީ އިވެންޓެކެވެ. ޓީޓީއެމް ސަމިޓްގެ އިތުރުން މި ފެއަރގެ ތެރެއިން ގިނަ ޙަރަކާތްތަކެއް ކުރިއަށް ގެންދިއުމަށްވަނީ ހަމަޖެހިފައެވެ.\nރާއްޖޭގައި ބާއްވާ އެންމެ ބޮޑު ބައިނަލްއަގުވާމީ ޓްރެވަލް ޓްރޭޑް ޝޯ، ޓީޓީއެމް ފެއަރގައި ރާއްޖެއިން މިހާތަނަށް 100 ފަރާތަކުން ބައިވެރިވެފައިވާއިރު، ރާއްޖެއިން ބޭރުންވެސް ގިނަ އަދަދެއްގެ ޓްރެވަލް އެޖެންޓުން ބައިވެރިވާނެކަމަށް މޯލްޑިވްސް ގެޓަވޭސްއިން ބުނެއެވެ.\nމިއަހަރުގެ ޓީޓީއެމް ފެއަރ ބޭއްވުމަށް ޓޫރިޒަމް މިނިސްޓްރީ އަދި އެމްއެމްޕީއާރުސީގެ ވަރަށް ބޮޑު އެއްބާރުލުމެއް ލިބެމުން އަންނަކަމަށް މޯލްޑިވްސް ގެޓަވޭޒްއިން ބުނެއެވެ. މިއަހަރުގެ ޓީޓީއެމް ފެއަރ ސަމިޓް ޚާއްސަ ކުރުމަށް ނިންމާފައިވަނީ، ދަތުރުފަތުރާއި ގުޅޭ ޓެކްނޮލޮޖީ ބޭނުން ކޮށްގެން ފަތުރުވެރިކަމުގެ ޞިނާޢަތް ކުރިއެރުވުމުގެ މައްޗަށެވެ.\nޓީޓީއެމް މިދިޔަ އަހަރުގެ ފެއަރގައި ދުނިޔޭގެ އެކި ޤައުމުތަކުން 200 ފަރާތަކުން ވަނީ ބައިވެރިވެފައިވެއެވެ.


School guide: Kudhin badhigey ge masahkathah | Mihaaru\nއިމާދުއްދީން ސްކޫލުގެ ދަރިވަރުންތަކެއް ބެލެނިވެރިއަކާ އެކު ރިޕޯޓު ފޮތް ހިފައިގެން ދަނީ.-- ފޮޓޯ: ނިޝާން އަލީ/ މިހާރު\nސްކޫލް ގައިޑް: ކުދިން ބަދިގޭގެ މަސައްކަތަށް\nއާސިޔާ އަބްދުއްރަހީމް- ޑައިޓީޝަން\n02 ޑިސެމްބަރ 2018 - 12:12\nސްކޫލް ދުވަސްވަރު ސްކޫލުން ދޭ ފިލާވަޅުތަކާއި ދާން ޖެހޭ ޓިއުޝަންތައް ގިނަކަމުން ގިނަ ދަރިވަރުންނަށް އޮންނަނީ ދިރިއުޅުމުގައި ދަސްކުރަން ޖެހޭ ކަންކަމަށް ވަގުތު ނުވެފަ އެވެ. ނަމަވެސް ސްކޫލް ޗުއްޓީ ދުވަސްވަރަކީ ކިޔެވުމުން ކުޑަ ބްރޭކެއް ދީ، ހިތްހަމަޖެހިލަން ލިބޭ ދުވަސްކޮޅެކެވެ. މި ދުވަސްކޮޅުގެ ބޭނުން ހެޔޮ ގޮތުގައި ހިފުން ވަރަށް މުހިއްމެވެ.\nބަދިގެއަށް ވަނުމުގެ ފުރުސަތު\nސްކޫލް އުމުރުގެ ކުދިންނަށް ދެވޭނެ އެންމެ މުހިއްމު އެއް ތަރުބިއްޔަތަކީ ބަދިގެތެރޭގެ މަސައްކަތްތައް ދަސްކޮށްދިނުމެވެ. އެގޮތުން ގްރޭޑް އެކަކަށް އަދި ނުވަން އުމުރުގެ ކުޑަކުދިންނަށް ފިޔާ/ ލޮނުމެދު ކަހަލަ ތަކެތި ނޮޅާލަން ދެވިދާނެ އެވެ. އޭރުން އިނގިލިތަކުގެ ހަރަކާތްތައް ދަސްވާނެ އެވެ. އެއަށް ވުރެ ތަންކޮޅެއް ބޮޑެތި ކުދިންނަށް ފުށް މޮޑުން ނުވަތަ ސެލެޑް ފަދަ ތަކެތި އެއްކުރަން ދިނުން ފަދަ މަސައްކަތްތައް ހަވާލު ކުރެވިދާނެ އެވެ. އަދި އަޅުގަނޑުމެން ކައްކަން ބޭނުންވާ ތަކެތި ދަރިން ލައްވައި ހަމަކުރާ ނަމަ ދަރިފުޅަށް ތަފާތު ކާނާ އާއި ކައްކަން ބޭނުންކުރާ އެއްޗެހީގެ ނަންތައް ދަސްވާނެ އެވެ.\nފިރިހެން ކުދިންނަށް ވެސް އެނގެން ޖެހޭ\nތަންކޮޅެއް ބޮޑެތި ކުދިންނަށް ކާން ހަދަން ހަވާލުކޮށް ނުވަތަ ކައި ނިމުމުން ތަށި ދޮންނަން ހަވާލުކުރުމަކީ ވެސް ކުރެވިދާނެ ކަމެކެވެ. މިފަދަ ކަންކަމުގައި މަސައްކަތް ހަވާލުކުރާނީ ހަމައެކަނި އަންހެން ކުދިންނަށް އެކަންޏެއް ނޫނެވެ. ބަދިގެ ތެރޭގެ މަސައްކަތްތައް ފިރިހެން ކުދިންނަށް ދަސްކޮށްދިނުން ވެސް މުހިއްމެވެ.\nގްރޭޑް އަށަކާ ހިސާބަށް ދާއިރު ކުދިންނަށް ކައްކަން ދަސްކޮށްދިނުމުން މައިންބަފައިންނަށް ވެސް ލުއިފަސޭހަވެ ކުއްޖާ އެކަނި އުޅެން ޖެހިއްޖެ ހާލަތެއްގައި އެ ގާބިލްކަން ހުންނާނެ އެވެ.\nބަދިގެތެރޭގެ މަސައްކަތް ދަސްކޮށް ދިނުމަކީ ކުދިންގެ ކެއުމުގެ އާދަތައް ރަނގަޅު ކުރުވައި، ކުއްޖާ ދުޅަހެޔޮ ސިއްހަތެއްގައި ހުރުމަށް ވެދެވޭ އެހީއެކެވެ. ޚާއްސަ ވަކި ބާވަތެއް އެއްޗެއް ނުކާން އުޅޭ ކުދިން މިފަދަ ބާވަތްތައް ކެއުމަށް ޝައުގުވެރިކަން އުފެދި ކުދިންގެ ކެއުން ރަނގަޅުވާ ކަމެކެވެ.\nއިތުރު ލިޔުންތައް ފައިދާހުރި ކާނާ ސްކޫލް ގައިޑް 2019


SunOnline: Trump 73 meehunnah maafu dhevvaa, 70 meehegge hukum lui kohdhevvaifi\nޓްރަމްޕް 73 މީހުންނަށް މާފު ދެއްވާ، 70 މީހެއްގެ ހުކުމް ލުއިކޮށްދެއްވައިފި\nރުގިއްޔާ މުހައްމަދު މޫސާ 20 Jan 2021, 16:39\nއެމެރިކާގެ ރައީސް ޑޮނަލްޑް ޓްރަމްޕް ވަނީ އޭނާގެ ކުރީގެ މުޝީރު ސްޓީވް ބެނަންއަށް މާފު ދެއްވާފަ -- ފޮޓޯ: ރޮއިޓާސް\nވޮޝިންޓަން (ޖެނުއަރީ 20): އެމެރިކާގެ ރައީސް ޑޮނަލްޑް ޓްރަމްޕްގެ ވެރިކަމުގެ އެންމެ ފަހު ދުވަހު 73 މީހަކަށް މާފު ދެއްވާ، އެކި މައްސަލަތަކުގައި 70 މީހަކަށް ކޮށްފައިވާ ހުކުމްތައް ލުއިކޮށް ދެއްވައިފި އެވެ.\nޓްރަމްޕް މާފު ދެއްވި މީހުންގެ ތެރޭގައި އޭނާގެ ކުރީގެ މުޝީރެއް ކަމަށްވާ ސްޓީވް ބެނަން ހިމެނެ އެވެ.\nބެނަންއަށް މާފު ދިނީ، އެމެރިކާ އާއި މެކްސިކޯއާ ދެމެދު ފާރެއް ރޭނުމަށް ކުރިއަށް ގެންދިޔަ ފައިސާ އެއްކުރުމުގެ ކެމްޕޭނަކާ ގުޅިގެން އޭނާގެ މައްޗަށް ހިޔާނާތުގެ ދައުވާ ކުރި ފަހުންނެވެ. ޕްރޮސެކިއުޓަރުން ވިދާޅުވި ގޮތުގައި ބެނަން ވަނީ އެ ކެމްޕޭނަށް އެތައް ހާސް މީހުން ހަދިޔާ ކުރި ބައެއް ފައިސާ އަމިއްލަ ބޭނުމަށް ބޭނުން ކުރައްވާފަ އެވެ. ނަމަވެސް އޭނާ ވަނީ އެ ތުހުމަތުތައް ދޮގު ކުރައްވާފަ އެވެ.\nއެމެރިކާގެ ރައީސުން އާއްމު ގޮތެއްގައި މާފު ދެއްވަނީ ކުށް ސާބިތުވެފައިވާ މީހުންނަށް ކަމަށްވީ ނަމަވެސް އެގައުމުގެ ގަވާއިދުތައް އޮންނަ ގޮތުން ޝަރުއީ މަރުހަލާތައް ފަށާފައި ނުވާ މައްސަލަތަކުގައިވެސް ރައީސަށް މާފު ދެއްވޭނެ އެވެ.\nބެނަންގެ އިތުރުން ޓްރަމްޕް ވަނީ އޭނާގެ ކެމްޕޭނަށް ފައިސާ އެއްކުރުމުގައި އިސް ދައުރެއް އަދާ ކުރި އެލިއޮޓް ބްރޮއިޑީއަށް މާފު ދެއްވާ، ޑެޓްރޮއިޓްގެ ކުރީގެ މޭޔަރު ކުވާމޭ ކިލްޕެޓްރިކްގެ ޖަލު ހުކުމް ލުއިކޮށްދެއްވާފަ އެވެ. އޭގެ ތެރެއިން ބްރޮއިޑީ ވަނީ ލޮބީ ކުުރުމުގެ ގާނޫނުތަކާ ހިލާފުވި ކަމަށް މިދިޔަ އަހަރު އިއުތިރާފުވެފަ އެވެ. އަދި ކިލްޕެޓްރިކް ދަނީ ކޮރަޕްޝަނުގެ ދައުވާގައި 28 އަހަރުގެ ޖަލު ހުކުމެއް ތަންފީޒު ކުރަމުންނެވެ.\nމީގެ ކުރިން ޓްރަމްޕް ވަނީ އެފްބީއައިއަށް އިތުރުފުޅު ހެއްދެވި ކަމަށް އިއުތިރާފުވި އޭނާގެ ކުރީގެ ގައުމީ ސަލާމަތާ ބެހޭ މުޝީރު މައިކެލް ފްލިންއަށް މާފު ދެއްވާފަ އެވެ. އަދި އޭނާގެ ދަނބިދަރިކަލުންގެ ބައްޕާފުޅު ޗާލްސް ކުޝްނާ އާއި ކުރީގެ ކެމްޕޭން މެނޭޖަރު ޕޯލް މެނަފޯޓަށްވެސް މާފު ދެއްވާފަ އެވެ. އޭގެ ތެރެއިން ކުޝްނާގެ މައްޗަށް ސާބިތުވެފައި ވަނީ ޓެކުހަށް މަކަރު ހެދުމާއި ގަވާއިދާ ހިލާފަށް ޑިމޮކްރެޓިކް ޕާޓީގެ ކެމްޕޭނަށް ފައިސާ ހަދިޔާ ކުރެއްވުމުގެ ދައުވާ އެވެ. އަދި މެނަފޯޓްގެ މައްޗަށް ސާބިތުވީ ޓެކުހަށް މަކަރު ހެދުމާއި ބޭންކަށް އޮޅުވާލުން ފަދަ ދައުވާތަކެވެ.\nޓްރަމްޕަށް ފަހު އެމެރިކާގެ ރައީސްކަމާ ހަވާލުވެވަޑައިގަންނަވާނެ ޖޯ ބައިޑެން މިއަދު ވެރިކަމުގެ ހުވާ ކުރައްވާނެ އެވެ.


Boa snow thereygai Osasuna in Real gan'du kohlaifi\nސްނޯ ތެރޭގައި އޮސަސޫނާއިން ރެއާލް ގަނޑުކޮށްލައިފި\nބޯކޮށް ސްނޯ ވެހެމުން ދިޔަ މެޗުގައި އޮސަސޫނާ އާ ރެއާލް މެޑްރިޑް ވާދަ ކުރަނީ\nބޯކޮށް ވެހެމުން ދިޔަ ސްނޯ ތެރޭގައި ރެއާލް މެޑްރިޑް މޮޅުވިޔަ ނުދީ ހިފަހައްޓާލައި އޮސަސޫނާ އިން ރެއާލް ގަނޑުކޮށް ލައިފި އެވެ.\nއޮސަސޫނާ ނިސްބަތްވާ ޕަމްޕްލޯނާ އަށް ދަތުރު ކުރުމުގައި ވެސް ރެއާލްއަށް އުނދަގޫ ކުރިމަތިވި އެވެ. ބޯކޮށް ވެހެމުން ދިޔަ ސްނޯގެ ސަބަބުން އެއާޕޯޓްގައި ރެއާލް ދަތުރު ކުރި ފުލައިޓް ޖެއްސަންވެސް ގިނަ ގަޑިއިރުތަކެއް ހޭދަވި އެވެ.\nމެޗު ކުޅެން ހަމަޖެހިފައި އޮތް އޮސަސޫނާގެ އެލްސަޑާ ސްޓޭޑިއަމްގެ ހާލަތުވެސް ރަނގަޅެއް ނޫނެވެ. މެޗަށް ވަގުތު ކުޑަތަންވީ އިރުވެސް ބޯކޮށް ވެހުނު ސްނޯއިން ދަނޑުގެ ވިނަގަނޑު އޮތީ ފޮރުވިފަ އެވެ. ސްނޯތައް ކަހައި އެއް ފަރާތްކުރިނަމަވެސް ޗަކަސް ވެފައި އޮތް ވިނަގަނޑުގައި ކުޅެން ޖެހުމުން ދެ ޓީމަށްވެސް އުނދަގޫ ކުރިމަތިވި އެވެ.\n"މީ ފުޓްބޯޅަ މެޗެއްވެސް ނޫން،" މެޗަށް ފަހު ވާހަކަ ދައްކަމުން ރެއާލްގެ ކޯޗް ޒައިނުއްދީން ޒިދާން ބުންޏެވެ. "މި މެޗަކީ ސަސްޕެންޑް ކުރަން ޖެހޭނެ މެޗެއް. މިހާލަތަކީ ފުޓްބޯޅަ މެޗަކަށް އެންމެ ރަނގަޅު ހާލަތެއް ނޫން. ނަމަވެސް މެޗު މިވަނީ ނިމިފަ."\nރެއާލްގެ ޓީމަށް އެނބުރި މެޑްރިޑަށް ދެވޭނެ ވަގުތެއްވެސް ނޭންގޭ ކަމަށް ޒިދާން ބުންޏެވެ. އެއީ ބޯ ސްނޯ އާހެދި އާންމު އުސޫލުން އެއާޕޯޓްގެ ރަންވޭ ބޭނުން ކުރެވޭނެ ހާލަތަކަށް އައިސްފައި ނުވާތީ އެވެ.\nއެތުލެޓިކޯ މެޑްރިޑްގެ ޓްރެއިނިން ގުރައުންޑް ސްނޯއިން ފޮރުވިފައި\nގަދަ ސްނޯގެ ސަބަބުން އެތުލެޓިކް ބިލްބާއޯ އާއި އެތުލެޓިކޯ މެޑްރިޑް ރޭ ކުޅެން ހަމަޖެހިފައިވާ މެޗުވެސް ވަނީ ފަސް ކޮށްފަ އެވެ. ސްނޯގެ ސަބަބުން ދަނޑުތަކުގެ ވިނަގަނޑުގެ ހާލަތު ރަނގަޅެއް ނޫނެވެ. އެތުލެޓިކޯގެ ޓްރެއިނިން ގުރައުންޑް އޮތީ ހުދު ސްނޯއިން ފޮރުވިފަ އެވެ.\nރޭ ކުރިއަށް ގެންްދެވުނީ ތިން މެޗެވެ. ސްނޯގެ އަސަރު އެހާ ބޮޑަށް ނުފޯރާ ސަރަހައްދުތަކުގައި ކުޅުނު މެޗުތަކެވެ. ސެވިއްޔާގައި، އެ ކުލަބުން ރެއާލް ސޮސިއެޑާޑް އާ ދެކޮޅަށް ކުޅުނު މެޗު ކާމިޔާބު ކުރީ 3-2 ންނެވެ. ގުރަނާޑާގައި އެ ޓީމާ ދެކޮޅަށް އެފްސީ ބާސެލޯނާ ކުޅުނު މެޗު، ކެޕްޓަން ލިއޮނެލް މެސީ އާއި އެންޓްއާން ގްރީޒްމަން، ކޮންމެ ކުޅުންތެރިޔަކު ދެ ލަނޑު ޖެހައިގެން ،ބާސާއިން ކާމިޔާބު ކުރީ 4-0 ންނެވެ. ވިގޯގައި ސެލްޓަވީގޯ އާ ދެކޮޅަށް ވިޔަރެއާލް ކުޅުނު މެޗު ވިޔަރެއާލް ކާމިޔާބު ކުރީ 4-0 ންނެވެ.\nބުލެކްމެއިލް ތުހުމަތުގައި ބެންޒެމާގެ މައްސަލަ ކޯޓަށް\nއާ ކޮންޓްރެކްޓަށް ރާމޯސް އެއްބަހެއް ނުވި


ކޮރޯނާ ވައިރަސް އަޕްޑޭޓް: ހޮސްޕިޓަލް އެޅުމުގައި ޗައިނާ އެންމެ ކުރީގައި – Dhen.mv\nކޮރޯނާ ވައިރަސް އަޕްޑޭޓް: ހޮސްޕިޓަލް އެޅުމުގައި ޗައިނާ އެންމެ ކުރީގައި\nJanuary 25, 2020 - 10:12 pm\nޗައިނާގެ ވުހާން އިން ފެތުރެންފެށި ކޮރޯނާ ވައިރަސް ކޮންޓްރޯލް ކުރަން ޗައިނާއިންދަނީ ކެނޑިނޭޅި މަސައްކަތް ކުރަމުންނެވެ. މިގޮތުން މިހާތަނަށް އެޤައުމުގެ 8 ސިޓީއެއް ކަރަންޓީންކޮށްފައިވާއިރު، ކަރަންޓީންކޮށްފައިވާ މީހުންގެ އަދަދު މިހާރު 56 މިލިޔަނަށްވުރެ މައްޗަށް އަރަށެވެ. ކޮނޯރާ ވައިރަސް ކޮންޓްރޯލް ކުރަން ކުރަމުންދާ މަސައްކަތުގެ ތެރެއިން އެންމެ ފާހަގަކޮށްލެވޭ އެއްކަމަކީ، ޗައިނާއިން ހެދުމަށް ނިންމާފައިވާ ހޮސްޕިޓަލްތަކެވެ.\nޗައިނާގެ ދައުލަތުގެ މީޑިޔާ ކަމަށްވާ ޕީޕަލްސް މީޑިޔާއިން ރިޕޯޓް ކުރާ ގޮތުގައި ޗައިނާއިންދަނީ 1،000 އެނދުގެ ހޮސްޕިޓަލަކާއި 1،300 އެނދުގެ ހޮސްޕިޓަލެއް ހެދުމުގެ މަސައްކަތް ކުރަމުންނެވެ. މިދެ ހޮސްޕިޓަލުގެ ތެރެއިން 1،000 އެނދު ހެދުމަށް ނިންމާފައިވާ ހޮސްޕިޓަލް 10 ދުވަހުގެ ތެރޭގައި ނިންމާ ޚިދުމަތް ދޭން ފަށާނެ ކަމަށް ޗައިނާއިން ހާމަކުރެއެވެ. އަދި 1،300 އެނދުގެ ހޮސްޕިޓަލް 15 ދުވަސް ތެރޭގައި ނިންމާލެވޭނެ ކަމަށް ވެސް އެގައުމުން ބުނެއެވެ.\nއާއްމުކޮށް ހޮސްޕިޓަލެއް އިމާރާތް ކުރުމަށް ގިނަ ދުވަސްތަކެއްވިނަމަވެސް، ޗައިނާއަށް މިދެންނެވި މުއްދަތުގައި ހޮސްޕިޓަލެއް އިމާރާތް ކުރެވޭނެ ކަމާމެދު ޝައްކު ކުރެވޭނެ ޖާގައެއް ނެތެވެ. ސަބަބަކީ މީގެ ކުރިންވެސް މިފަދަ ބަލިމަޑުކަން ފެތުރިގެން ދިޔައިރު، އެ ގައުމުން ވަނީ މަދު ދުވަސްކޮޅެއްގެ ތެރޭގައި ހޮސްޕިޓަލްތައް އަޅާ ފަރުވާދީފައެވެ.\nމިގޮތުން 2003 ވަނަ އަހަރު ޗައިނާގެ ބޭޖިންގައި އެންމެ6ދުވަހުން 1،000 އެނދުގެ ހޮސްޕިޓަލެއްވަނީ އިމާރާތްކޮށްފައެވެ. އެ ހޮސްޕިޓަލް އިމާރާތް ކުރުމުގައި 7،000 މީހުން ހަރަކާތްތެރިވެފައިވެއެވެ.


SunOnline: Addu flying school bandhukuranee\nއައްޑޫ ފްލައިން ސްކޫލް ބަންދުުކުރަނީ\nމުހައްމަދު އައުޒަމް 17 Jul 2019, 18:56\nއައްޑޫ ފްލައިން ސްކޫލުގައި ކިޔަވަމުންދާ ދަރިވަރުންތަކެއް---ފޮޓޯ: އޭއޭއޭ\nއައްޑޫ އެއާޕޯޓްސް ހިންގާ ކުންފުނީގެ އިސް އޮފިޝަލަކު "ސަން" އަށް ވިދާޅުވީ ފްލައިން ސްކޫލްގެ އެގްރިމެންޓް މިއަހަރުގެ ޖެނުއަރީ މަހުގެ ނިޔަލަށް ހަމަވެފައިވާ ކަމަށެވެ.\n"އޭގެ ފަހުން އަޅުގަނޑުމެން ދިޔައީ އެ ސްކޫލުގް ބޭފުޅުންނާއެކު ވާހަަކަތައް ދައްކަމުން. އޭގެ ފަހުން އޭޕްރީލް މަހާ ހަމައަށްވެސް ދެކެވުނު ވާހަކަތަކުން ކޮޅެއްގައި ނުޖެހުނު. އަޅުގަނޑުމެން އެދުނީ އެ ސްކޫލުން ލިބޭ އާމްދަނީން ވަކި ބައެއް ލިބޭ ގޮތަށް،" އޮފިޝަލް ވިދާޅުވިއެވެ.\nއޭނާ ވިދާޅުވީ އެ ސްކޫލުން ކުރިން ކުލީގެ ގޮތުގައި ދައްކަމުން ދިޔައީ 78،000 ރުފިޔާ ކަމަށާއި އަދި މިއަހަރު މޭ އިން ފެށިގެން 107،000 ރުފިޔާ ދައްކަމުންދާ ކަމަށެވެ.\n"ސަން" އަށް އެނގިފައިވާ ގޮތުގައި ފްލައިން ސްކޫލް ބަންދުކުރަން އެ ސްކޫލް ހިންގާ އެކެޑަމީން މިހާރު ވަނީ ނިންމައިފައެވެ. އަދި ގަން އިންޓަނޭޝަނަލް އެއާޕޯޓްސް ހިންގާ ކުންފުނިންވެސް ވަނީ އެއް އަހަރު ދުވަހުގެ ނޯޓިސް ފޮނުވައިފައެވެ.\nފްލައިން ސްކޫލް ބަންދުކުރަން ނިންމިއިރު އެ ސްކޫލުގެ ޕައިލެޓް ލައިސަންސް ޕްރޮގްރާމުގައި ކިޔަވަމުން އަންނަ ދަރިވަރުންގެ ކިޔެވުން މަޑުޖެހިފައިވާތީ ރާއްޖެއިން ބޭރުގައި ކޯސް ފުރިހަމަ ކުރުމުގެ ފުރުސަތުވެސް ވަނީ ހުޅުވާލައިފި އެވެ.\nހަޔާ އެޑިއުކޭޝަން މިނިސްޓްރީ އިން ބުނީ ރާއްޖޭގައި ކިޔެވުމަށް އެކި ފަހަރު މަތިން ލޯނު ދޫކޮށްފައިވާ 96 ފަރާތެއް މިހާރު ވެސް އައްޑޫގައި ކިޔަވަމުން އަންނަ ކަމަށާއި އެކުދިންގެ ކޯސް ނުނިމި ލަސްވާ މައްސަލަ މިނިސްޓްރީގެ ސަމާލުކަން އައިސްފައިވާ ކަމަށެވެ.\nބީއެމްއެލްގެ އެހީއިން ކޯގަންނު ސަރަހައްދަށް ފުރިހަމަކަމެއް\nފުވައްމުލަކުން އައްޑޫއަށް ޔެލޯ އެލާޓް ނެރެފި


SunOnline: Gaanoonu gai bunaa muhdhathu hamavi iru ves Arushad dhookolli massalaigai gotheh nuninmaa\nގާނޫނުގައި ބުނާ މުއްދަތު ހަމަވިއިރުވެސް އަރުޝަދު ދޫކޮށްލި މައްސަލާގައި ގޮތެއް ނުނިންމާ\nއަހުމަދު މިޒްޔާލް 08 Mar 2021, 21:01\nގދ. ހޯޑެއްދޫ، އަލޯރާ، އަރުޝަދު ހާލިދު، 24، އާއި ގދ. ހޯނޑެއްދޫ، ގުލޭނޫރަންމާގެ، އަލީ ޒުބައިރު 50 --\nރާއްޖެއަށް މަސްތުވާތަކެތި އެތެރެކޮށް ފުޅާދާއިރާއެއްގައި އެތަކެތީގެ ވިޔަފާރިކުރާ ބޮޑު ނެޓްވޯކެއްގެ އިސް ލީޑަރު ކަމަށް ފުލުހުން ތުހުމަތު ކުރާ ގދ. ހޯޑެއްދޫ، އަލޯރާ، އަރުޝަދު ޚާލިދު ބަންދުން ދޫކޮށްލި އަމުރު އިސްތިއުނާފު ކުރިތާ 15 ދުވަސް ވީއިރުވެސް އެ މައްސަލައިގައި ހައިކޯޓުން ގޮތެއް ނިންމާފައިނުވެ އެވެ.\nޖިނާއީ އިޖުރާއަތުގެ ގާނޫނުގައި ބަޔާންކޮށްފައިވާ މުއްދަތު ފަހަނައަޅައި ދިޔަފަހުން އެ މައްސަލައިގެ އަޑުއެހުމެއް ހައިކޯޓުން ވަނީ ބާއްވާފަ އެވެ.\nޖިނާއީ އިޖުރާއަތުގެ ގާނޫނުގެ 198 ވަނަ މާއްދާގެ (ބ) ގައި ބަޔާންކޮށްފައިވާގޮތުން ބަންދުން ދޫކޮށްލާ މައްސަލައެއް އިސްތިއުނާފު ކުރާތާ ހަތް ދުވަހުގެ ތެރޭގައި އެ މައްސަލައެއްގައި ކޯޓުން ގޮތެއް ނިންމަންޖެހެ އެވެ. ނަމަވެސް އަރުޝަދު ދޫކޮށްލިތާ ދެ ހަފްތާއަށް ވުރެ ގިނަ ދުވަސް ފާއިތުވެގެން ދިޔައިރުވެސް އެ މައްސަލާގައި ހައިކޯޓުން ގޮތެއް ނިންމާފައި ނުވެ އެވެ.\nމިދިޔަ އަހަރުގެ ޖެނުއަރީ މަހުގެ 30 ވަނަ ދުވަހު ފުލުހުން މާލޭގައި ހިންގި މަސްތުވާތަކެތީގެ ބޮޑު އޮޕަރޭޝަނެއްގައި އަރުޝަދާއެކު އިތުރު އަށް މީހަކު ހައްޔަރު ކުރި އެވެ. އެ އޮޕަރޭޝަންގައި ނުވަ ކިލޯގެ ޑްރަގް ފުލުހުން އަތުލާފައިވެ އެވެ.\nމިއީ މި މައްސަލާގައި އަރުޝަދު ބަންދުން ދޫކޮށްލި ދެވަނަ ފަހަރެވެ. މީގެކުރިން ސުޕްރީމް ކޯޓުން ވެސް ވަނީ މި މައްސަލާގައި އަރުޝަދު ޝަރީއަތް ނިމެންދެން ޖަލުގައި ބަހައްޓަން އަމުރުކޮށްފަ އެވެ. މަސްތުވާތަކެތީގެ ވިޔަފާރީގެ މައްސަލަތަކަކީ ގައުމީ ސަލާމަތަށް ނުރައްކަލެއް ކަމަށް ކަނޑައަޅައި ޝަރީއަތް ނިމެންދެން އަރުޝަދު ޖަލުގައި ބަހައްޓަން ސުޕްރީމް ކޯޓުން ނިންމުމުން ވެސް ކްރިމިނަލް ކޯޓުން މިވަނީ އަނެއްކާވެސް އޭނާ ދޫކޮށްލާފަ އެވެ.\nސުޕްރީމް ކޯޓުން އެގޮތަށް ކަނޑައެޅީ އަރުޝަދުގެ ފަރާތުން ހުށަހެޅި މައްސަލައެއް ބެލުމަށްފަހުއެވެ.\nދެވަނަ ފަހަރަށް އަރުޝަދު ދޫކޮށްލީ މިދިޔަ މަހުގެ 18 ވަނަ ދުވަހު އެވެ. އަރުޝަދު ދޫކޮށްލި މައްސަލަ މިދިޔަ މަހުގެ 21 ވަނަ ދުވަހު ހައިކޯޓަށް ހުށަހަޅާފައިވާ ކަމަށް ޕީޖީ އޮފީހުގެ މީޑިއާ އޮފިޝަލް، ޕަބްލިކް ޕްރޮސިކިއުޓާ އަހްމަދު ޝަފީއު ވަނީ ވިދާޅުވެފަ އެވެ.\nއަރުޝަދުގެ އިތުރުން ގދ. ހޯނޑެއްދޫ، އިރުމަތީގެ، އަހްމަދު ސުނައިނު، 23، އާއި ގދ. ހޯނޑެއްދޫ، މެޑްރިޓްހައުސް، އަހްމަދު ގިޔާސް ،25، އާއި ގދ. ހޯނޑެއްދޫ، ގުލޭނޫރަންމާގެ، އަލީ ޒުބައިރު ،50، އާއި ލ. ކަލައިދޫ، މަތަރަސްމާގެ، ހުސައިން ޒަހީން ،25، އާއި ކ. މާލެ، މ. ދާރުލްގަރާރު، އިސްމާއިލް ވިޝާލް ،25، އާއި ކ. މާލެ، މއ. ވައިލެޓްމާގެ، އަސްލަމް ނާޒިމް، 37، އާއި ޅ. ނައިފަރު، މިސްކިތްދޮށުގެ، އަހްމަދު އިމްސާހު، 32،ގެ މައްޗަށްވެސް އެ މައްސަލާގައި ދައުވާކޮށްފައިވެ އެވެ.\nއެ މީހުންގެ މައްޗަށް ކުރި ދައުވާތައް:\nއަރުޝަދު ހާލިދު: ޑައިމޯފިން ޓްރެފިކްކުރުމުގެ ކުށުގެ ދައުވާ.\nއަލީ ޒުބައިރު: ޑައިމޯފިން ޓްރެފިކްކުރުމުގެ ކުށުގެ ދައުވާއާއި، ޖަދުވަލު 1 ގައިވާ މަސްތުވާއެއްޗެއް ޓްރެފިކްކުރުމުގެ ކުށުގެ ދައުވާ.\nއަހުމަދު ސުނައިނު: ޑައިމޯފިން ޓްރެފިކްކުރުމުގެ ކުށުގެ ދައުވާއާއި ޖަދުވަލު 1 ގައިވާ މަސްތުވާއެއްޗެއް ބޭނުންކުރުމުގެ ކުށުގެ ދައުވާ.\nއަސްލަމް ނާޒިމް: ޑައިމޯފިން ޓްރެފިކްކުރުމުގެ ކުށުގެ ދައުވާ.\nހުސައިން ޒަހީން: ޑައިމޯފިން ޓްރެފިކްކުރުމުގެ ކުށުގެ ދައުވާ.\nއަހުމަދު ގިޔާސް: ޑައިމޯފިން ޓްރެފިކްކުރުމުގައި ބައިވެރިވުމުގެ ކުށުގެ ދައުވާ.\nއިސްމާއިލް ވިޝާލް: ޑައިމޯފިން ޓްރެފިކްކުރުމުގައި ބައިވެރިވުމުގެ ކުށުގެ ދައުވާއާއި، ކެނެބިސް ބޭނުންކުރުމުގެ ކުށުގެ ދައުވާ.\nއަހުމަދު އިމްސާހް: ޑައިމޯފިން ޓްރެފިކްކުރުމުގައި ބައިވެރިވުމުގެ ކުށުގެ ދައުވާ.\nއެ މީހުންނަށް މަސްތުވާތަކެތީގެ ވިޔަފާރިކޮށްގެން ލިބުނުކަމަށް ތުހުމަތުކުރެވޭ 1،535،110 ރުފިޔާ އާއި 146،731 ޔޫއެސް ޑޮލަރާ އެކު ޖުމްލަ 3،797،702 ރުފިޔާ ދައުލަތަށް ނަގައިދިނުމަށް މަސްތުވާތަކެއްޗާބެހޭ ގާނޫނުގެ 160 ވަނަ މާއްދާއާ ހަވާލާދީ، އެގާނޫނުގެ 158 ވަނަ މާއްދާގެ (ހ) ދަށުން ދައުލަތުން ކޯޓުގައި އެދިފައިވެ އެވެ. އަދި އޭގެ ތެރެއިން ބައެއް މީހުންގެ އެކައުންޓުތައްވެސް ފްރީޒް ކުރި އެވެ.\nއެމްޔޫ ސްޓޯރު ފަޅާލި މައްސަލައިގެ ހުކުމް ހައިކޯޓަށް\nއެމްޔޫ ސްޓޯރު ފަޅާލައި ވައްކަންކުރި މައްސަލަ ސާބިތެއް ނުވި\nއުއްދައްޔުގެ މަރާ ގުޅިގެން ދައުވާކޮށްފި


SunOnline: Report: vaijehey kolhakah hukum kurun insaafu thoa?\nވައިޖެހޭ ކޮޅަކަށް ހުކުމްކުރުން، އިންސާފުތޯ؟\nނަޖާހު މަސްއޫދު 22 Oct 2018, 09:39\nކުރިމިނަލް ކޯޓު---ސަން ފޮޓޯ: މުހައްމަދު އަފްރާހް\nރިޔާސީ އިންތިހާބަށް ފަހު ހައިކޯޓުން ޖުމްހޫރީ ޕާޓީގެ ލީޑަރު ގާސިމް އިބްރާހިމް ކަފާލާތުގެ ދަށުން ދޫކޮށްލި އެވެ. އޭގެ ކުރިން ކްރިމިނަލް ކޯޓުން ސިޔާސީ ގިނަ ކުށްވެރިން މިނިވަން ކުރި އެވެ. އެކަން ކަމާ ގުޅުވައި ގާސިމް ވިދާޅުވީ "ފެނިގެން ދަނީ އަދުލު އިންސާފުގެ މަގަށް ގައުމު ބަދަލުވެގެން އަންނަ މަންޒަރު" ކަމަށެވެ.\nއުފެދޭ ސުވާލަކީ ވަކި ބަޔަކު ބޭނުންވާ ގޮތަށް ހުކުމްތައް ކޯޓުތަކުން ނެރުމަކީ އަދުލު އިންސާފުގެ ދާއިރާ މިނިވަންވުންތޯ އެވެ. ބައެއް ގާނޫނީ ބޭފުޅުންގެ ހިޔާލު މިކަމުގައި ތަފާތެވެ.\nކަސްތަޅުތައް ނެއްޓުނީ ބާ؟\nރައީސް ޔާމީންގެ ސިޔާސީ ވާދަވެރިން އެކި މައްސަލަތަކުގައި ޖަލަށްލަމުން ދިޔަ އިރު އެ މީހުންގެ ޝަރީއަތްތައް ކުރިއަށް ގެންދިޔައީ އިންސާފުން ކަމަށް އެމަނިކުފާނުގެ ސަޕޯޓަރުން ދެކުނެވެ. އޭރު އިދިކޮޅުން ބުނަމުން ގެންދިޔައީ ކޯޓުތައް މިނިވަން ނޫން ކަމަށެވެ. އިދިކޮޅުގެ ލީޑަރުންނާ އެއްކޮޅަށް މިހާރު ކޯޓުތަކުގެ ގިނަ ނިންމުންތައް ނިމެމުންދިޔުމުންދާ އިރު އިދިިކޮޅުގެ ބައެއް ފަރާތްތަކުން ދެކެނީ ކޯޓުތައް މިހާރު މިނިވަންވެފައިވާ ކަމަށެވެ. ނަމަވެސް މިއީ ރަނގަޅު ހީއެއް ބާއެވެ؟\n"އަޅުގަނޑަށް ހީވަނީ ކުރީގައި އެކަންތައް ކުރިން ކުރީ ގޯސްކޮށްކަން ރަނގަޅަށް އެނގި ތިބެ އެކަންތައް ކޮށްފައި ދެން ރަނގަޅު ކުރަން އުޅެނީހެން. އަސްލު އިޖުރާއަތްތަކާ އެއްގޮތަށް މިހާރު ކުރިއަށް އެ ގެންދަނީ. ކުރީގައި އެ ގެންދިޔައީ އިޖުރާއަތްތަކާ އެއްގޮތަކަށް ނޫން،" ކޯޓުތަކުން މިހާރު މައްސަލަތައް ކުރިއަށް ގެންދާ ގޮތާ ބެހޭ ގޮތުން ގާނޫނީ ވަކީލު އަހްމަދު ނާޒިމް އަބްދުލްސައްތާރު "ސަން" އަށް ވިދާޅުވި އެވެ.\nނާޒިމް ވިދާޅުވީ އޭނާ ގަބޫލުކުރައްވާ ގޮތުގައި ކުރިން ކޯޓުތައް އޮތީ ނުފޫޒުގެ ދަށުގައި ބިރުވެރިކަމެއްގެ ތެރޭގަ އެވެ. އަދި މިހާރު އިޖުރާއަތްތަކާ އެއްގޮތަށް މައްސަލަތައް ކުރިއަށް ގެންދިޔަ ނަމަވެސް އަދި ވެސް ފުރިހަމައަށް ކޯޓުތައް މިނިވަން ނުވާ ކަމަށް ގަބޫލުފުޅު ކުރައްވާ ކަމަށް އޭނާ ވިދާޅުވި އެވެ.\nކުރީގެ ބަންޑާރަ ނައިބު ހުސްނުއްސުއޫދު "ސަން"އަށް ވިދާޅުވީ އިދިކޮޅުގެ ސިޔާސީ ފަރާތްތައް މިނިވަންވެގެން ދިޔުމަކީ ކޯޓުތަކާއި މުޅި ޖުޑިޝަރީ މިނިވަންވުން ކަމަށް ގަބޫލުފުޅު ނުކުރައްވާ ކަމަށެވެ. އަދި އެއްވެސް އިރެއްގައި ރާއްޖޭގެ ޖުޑިޝަރީ ފުރިހަމައަށް މިނިވަނެއް ނޫން ކަމަށް އޭނާ ވިދާޅުވި އެވެ.\n"އަޅުގަނޑުމެން އޭރު ވެސް ބުނަމުން ގެންދިޔައީ ރާއްޖޭގެ ޖުޑިޝަރީ މިނިވަނެއް ނޫނޭ. ރާއްޖޭގެ ޖުޑިޝަރީގައި އަދުލު އިންސާފު ގާއިމުކުރުމަށް ޓަކައި އައްޔަން ކުރެވިފައި ތިބި ބައެއް މީހުން ތިބީ ގާނޫނާއި ގަވާއިދާ އެއްގޮތްވާ ގޮތުގެ މަތިންނެއް ނޫން އައްޔަންކުރެވިފައި. ސިޔާސީ ނުފޫޒުގެ ތެރެއިން ލާފައި އައްޔަންކުރެވިފައި ތިބި މީހުން އެބަ ތިއްބޭ. އެހެންވީމާ ރާއްޖޭގެ ޖުޑިޝަރީއަކީ މިނިވަން އެއްޗެއް ނޫންކަން މި ފެނިގެން ދަނީ."\nކުރީގެ ބަންޑާރަ ނައިބު އަދި ގާނޫނީ ވަކީލު ހުސްނުއްސުއޫދު\nސުއޫދު ވިދާޅުވީ ޖުޑިޝަރީ އިސްލާހުވާނީ ޖުޑިޝަލް ސާވިސް ކޮމިޝަނުން އެ ކޮމިޝަނުގެ ގާނޫނީ ޒިންމާ އަދާކުރުން ފެށުމުން ކަމަށެވެ. އަދި ޖުޑިޝަރީ އިސްލާހު ކުރުމަށް ސިޔާސީ އެކި ފަރާތްތަކަށް ޖޭއެސްސީގެ މެމްބަރުކަން ނުލިބޭ ގޮތަށް ގާނޫނު އަސާސީއަށް އިސްލާހު ގެންނަން ޖެހޭ ކަމަށް އޭނާ ވިދާޅުވި އެވެ.\n"ޖުޑިޝަރީ އަދި ވެސް އޮތީ ކަސްތަޅު އެޅުވިފައި. އިސްލާހުކުރަން އެބަ ޖެހޭ." ސުއޫދު ވިދާޅުވި އެވެ.\nރާއްޖޭގެ ޝަރުއީ ދާއިރާ އިންސާފުގެ މަގަށް ބަދަލުވަމުން އަންނަ ކަމަށް ގާސިމް ވިދާޅުވި ވިދާޅުވުމަށް ކުރީގެ ބަންޑާރަ ނައިބު ދިޔާނާ ސައީދު ވަނީ ރައްދު ދެއްވައިފަ އެވެ. މި މަހުގެ ތިން ވަނަ ދުވަހު ކުރެއްވި ޓްވީޓެއްގައި އޭނާ ވިދާޅުވީ އިންސާފުގެ މަގަށް ޝަރުއީ ދާއިރާ ބަދަލުވާ މަންޒަރު ނުފެންނަ ކަމަށެވެ.\n"އަންބޮނޑިއަށް އިންސާފު ޖަހައިގެން ވައި ޖެހޭ ތަނަށް ނެގޯޝިއޭޓު ކުރުމުން އެތި އެތި ކޮޅުން އިންސާފު ދިނުމަކީ އިންސާފުގެ މަގަށް ގައުމު ބަދަލުވުމެއް ނޫން. ރާއްޖޭގައި އިންސާފު ގާއިމް ކުރެވޭނީ ކޯޓުތައް އިސްލާހުކޮށްގެން."\nIhuthiraamaa maafaaeku dhannavan jehenee adhiemanzaru nufennakamah. Anbodiah insaafu jahaigen vai jehey athakah negotiate kuramun ethi ethikolhun insaafu dhinumakee insaafuge magah qaumu badhalu vumehnoon.\nRajjeyga insaafu kashavaru kureveynee courtthah islaahu kurevigen. pic.twitter.com/zciQM6hgC0\n— Dhiyana ???? (@dhiyanasaid) October 3, 2018\nމުޅިން އާ އޮއިވަރެއް!\nމީގެ ކުރިން ކޯޓުތަކުގެ ތެރޭގައި އިއްތިފާގުން ނަމަވެސް، ހުރިހާ ކަމެއް ހިނގަމުން ދިޔައީ އިދިކޮޅު ފަރާތްތަކުން ބޭނުންވި ގޮތާ ހިލާފަށެވެ. އިދިކޮޅުގެ ސިޔާސީ ލީޑަރުންގެ ދިފާއުގައި ދިވެހިރާއްޖޭގެ އެންމެ ފުންނާބު އުސް ވަކީލުން ކޯޓުތަކުގައި ވަކާލާތު ކުރެއްވި އެވެ. ނަމަވެސް އެބޭފުޅުންނަށް ވެސް ކުރިމަތިވެވަޑައިގަތީ ނާކާމިޔާބީ އަކަށް ފަހު ނާކާމިޔާބީއަކާ އެވެ. އެ ބޭފުޅުންގެ މޫނުތަކުން ވެސް އެ ދުވަސްވަރު ފެނިގެން ދިޔައީ އުންމީދުގެ ކުލަވަރު ގެއްލިފައިވާ މަންޒަރެވެ. "ސްކްރިޕްޓު ކޮށްފައިވާ ރެސްލިން މެޗެއް" ކުޅެން އަރާ ތިބުމުގެ އިހުސާސް އެ ބޭފުޅުންނަށް ކުރެވުނު ކަހަލަ އެވެ.\nނަމަވެސް މިހާރު އެ ދުވަސް މިވަނީ މާޒީވެ ގޮސްފަ އެވެ. މިދިޔަ މަހު 23 ވަނަ ދުވަހު ބޭއްވި ރިޔާސީ އިންތިހާބުން އިދިކޮޅު އިއްތިހާދުގެ ކެންޑިޑޭޓު އިބްރާހިމް މުހައްމަދު ސޯލިހު (އިބޫ) ބޮޑު ތަފާތަކުން ކާމިޔާބުކުރެއްވުމާ އެކު އޮއިވަރު މިވަނީ ވަރަށް ބޮޑަށް ބަދަލުވެފަ އެވެ.\nއިބޫ އިންތިހާބު ކާމިޔާބު ކުރެއްވިތާ 24 ގަޑިއިރު ނުވަނީސް، ކުރީގެ ޕޮލިސް ކޮމިޝަނަރު އަދި ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒް ކޯޓަށް ހާޒިރު ކުރުމަށް ފަހު ޖަލު ބަންދުން ދޫކޮށްލި އެވެ. އޭނާ ބަންދުން ދޫކޮށްލީ ހުކުމް ތަންފީޒުކޮށް ނިމުމުން ވެސް ދޫކޮށްނުލައި ބެހެއްޓުމަށް ފަހު އެވެ. އަދި ޝަރީއަތް ނިމެންދެން ބަންދުކޮށްފައި ތިބި މައްޗަންގޯޅި އުތުރު ދާއިރާގެ މެންބަރު އަބްދުﷲ ސިނާނާއި ދަނގެތި ދާއިރާގެ މެމްބަރު އިލްހާމް އަހްމަދާއި ކުރީގެ ޕޮލިސް ކޮމިޝަނަރު އަހްމަދު އަރީފު އަދި ރައީސް މައުމޫން އަބްދުލްގައްޔޫމުގެ ދަނބިދަރިކަލުން މުހައްމަދު ނަދީމް ވެސް ދޫކޮށްލަން އެރޭ ކްރިމިނަލް ކޯޓުން ނިންމި އެވެ.\nރައްޔިތުންމަޖިލީޙުގެ ދަމެތީ ދާއިރާގެ މެންބަރު އިލްހާމް އަޙުމަދު މިނިވަން ކުރުން --- ސަން ފޮޓޯ: އަހުމަދު އަވްޝަން\nސިޔާސީ މައްސަލަތަކުގައި ބަންދުކޮށްފައި ތިބި ގިނަ މީހުން ޝަރީއަތް ނިމެންދެން ބަންދު ކުރީ އެމީހުންގެ ފަރާތުން ހެއްކަށް ނުފޫޒު ފޯރާފާނެ އަމަލެއް ފެނިދާނެ ކަމަށް ބުނެ އެވެ. އަދި އެމީހުންގެ ފަރާތުން މުޖްތަމައުއަށް ނުރައްކާ ވެދާނެ ކަމަށް ބުނެ އެވެ. ނަމަވެސް އިބޫ އިންތިހާބުވުމާ އެކު އެ ސަބަބުތައް ނެތިގެން ދިޔައީ އެވެ.\nދެން ފެނިގެން ދިޔައީ ފުލުހުންގެ ތަހުގީގަށް ފޯނު ނުދިން މައްސަލައިގައި ޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް މައުމޫން އަބްދުލްގައްޔޫމާއި ރިޝްވަތުގެ މައްސަލައެއްގައި ޖަލު ހުކުމެއް ތަންފީޒު ކުރައްވަމުން ގެންދަވާ ޖުމްހޫރީ ޕާޓީގެ ލީޑަރު ގާސިމް އިބްރާހިމް ކަފާލާތުގެ ދަށުން މިނިވަންކުރި މަންޒެވެ. އިދިކޮޅުގެ ވަރުގަދަ ދެ ލީޑަރުން މިނިވަންވީ އެވެ. އޭގެ އިތުރުން ޝަހުސު އޮޅުވާލުމުގެ މައްސަލައިގައި ހުކުމް ތަންފީޒުކުރައްވަމުން ގެންދަވާ ކުރީގެ ރައީސް މައުމޫންގެ ދަރިކަލުން، ދިއްގަރު ދާއިރާގެ މެމްބަރު ފާރިސް މައުމޫން ވެސް ކަފާލާތުގެ ދަށުން މިނިވަން ކުރިއެވެ.\nޖުމްހޫރީ ޕާޓީގެ ލީޑަރ ގާސިމް އިބްރާހިމް، އަހަރަކަށް ވުރެ ގިނަ ދުވަހު ރާއްޖެއިން ބޭރުގައި އުޅުއްވުމަށް ފަހު، ރާއްޖެ ވަޑައިގަތުން -- ސަން ފޮޓޯ/ ފަޔާޒު މޫސާ\nބާރަ މެމްބަރުންގެ ގޮނޑީގެ މައްސަލައަކީ ގާތްގަނޑަކަށް އެއް އަހަރު ވަންދެން އެއްވެސް ގޮތެއް ނުނިމި އޮތް މައްސަލައެކެވެ. އެހެން ނަމަވެސް، އާ އޮއިވަރުގެ ތެރެއިން ހަތަރު މެމްބަރެއްގެ މައްސަލަ ސުޕްރީމް ކޯޓުގައި ކުރިއަށް ގެންގޮސް އެ މެމްބަރުންގެ ގޮނޑި ނުގެއްލޭ ކަމަށް ވަނީ މިހާރު ނިންމައިފަ އެވެ.\nއޭގެ އިތުރުން ސިޔާސީ ލީޑަރުންގެ މައްސަލަތަކުގެ ތެރެއިން ޝަރީއަތުގެ މަރުހަލާ ނުފަށައި ހުރި ބައެއް މައްސަލަތައް ދަނީ ބާތިލު ކުރަމުންނެވެ. ސެޕްޓެމްބަރު 27 ވަނަ ދުވަހު ގަލޮޅު ދެކުނު ދާއިރާގެ މެމްބަރު އަހްމަދު މަހްލޫފުގެ ދެ މައްސަލައެއް އެއް ވަގުތެއްގައި ކްރިމިނަލް ކޯޓުގެ އެއް ސެކްޝަނުގައި ތާވަލު ކުރި އެވެ. އެ ދުވަހު އެ ދެ މައްސަލަ ވެސް މަދަނީ މިންގަނޑުން ނުބެލޭނެކަމަށް ނިންމައި ގާޒީ ވަނީ އެ ދެ މައްސަލަ ވެސް ބާތިލުކޮށްފަ އެވެ.\nމަހުލޫފު މިނިވަން ކުރުމުން ކޯޓު ބޭރުގައި މަރުހަބާ ކިޔުން -- ސަން ފޮޓޯ/ އަޙުމަދު އަވްޝަން އިލްޔާސް\nއަދި އެކެއް ފެބްރުއަރީގެ އަމުރާ ގުޅިގެން ދައުވާތަކެއް ކޮށްފައިވާ ގާސިމް އިބްރާހިމްގެ ދަރިކަލުން އިބްރާހީމް ސިޔާދު ގާސިމާއި ކުރީގެ އުއްތަމަ ފަނޑިޔާރު އަބްދުﷲ ސައީދާއި ކުރީގެ ފަނޑިޔާރު އަލީ ހަމީދާއި ކުރީގެ ޖުޑިޝަލް އެޑްމިނިސްޓްރޭޓާ ހަސަން ސައީދުގެ ރިޝްވަތުގެ މައްސަލަތައް ވެސް ވަނީ އެއް ދުވަހެއްގެ ތެރޭގައި ބާތިލުކޮށްފަ އެވެ. އޮކްޓޯބަރު މަހުގެ 10 ވަނަ ދުވަހު އެއް ގަޑިއަކަށް ތާވަލުކޮށްގެން އެ މައްސަލަތައް މަދަނީ މިންގަނޑުން ނުބެލޭނެ ކަމަށް ނިންމީ އެކަަށީގެންވާ ވަރަށް ހެކި ނެތުމުންނެވެ.\nފުލުހުންނަށް ހުރަސްއަޅައި އެ މީހުންގެ ސަފުތައް ފޫއަޅުވާލި ކަމަށް ބުނެ ރައްޔިތުން މަޖިލީހުގެ އިދިކޮޅު 12 މެންބަރެއްގެ މައްޗަށް ދައުލަތުން އުފުލި ދައުވާ ވެސް ޕީޖީ އޮފީހުން ވަނީ މިހާރު އަނބުރާ ގެންގޮސްފަ އެވެ. އެ ދައުވާ ކުރި 12 މެމްބަރުންގެ ތެރޭގައި އިންތިހާބީ ރައީސް އިބޫވެސް ހިމެނިވަޑައިގަންނަވަ އެވެ.\nމި ނިންމުންތައް "ފުލުފުލުގައި" އައީ ފަނޑިޔާރުންނަށް ކުރިން ނޭނގޭ އާ މައުލޫމާތެއް ފަހުން ލިބިގެންނެއް ނޫނެވެ. ހައްޔަރީން ދޫކުރީ ހެއްކަށް ނުފޫޒު ފޯރުނުވާނެ ކަމުގެ ކަށަވަރު ކަމެއް ފަހުން ލިބިގެނެނެއް ނޫނެވެ. މުޖްތަމައަށް ނުރައްކާ ނުވާނެކަމުގެ ޔަގީންކަމެއް ލިބިގެނެއް ނޫނެވެ. ސިޔާސީ ފަރާތްތަކުގެ ދައުވާތައް ބާތިލުކުރީ ޝަރީއަތްކުރުމުގެ ގާނޫނުތަކާއި ގަވާއިދުތަކަށް ބަދަލެއް އައިސްގެން ވެސް ނޫނެވެ. އައި ހަމައެކަނި ބަދަލަކީ ދިވެހިރާއްޖޭގެ ރައީސް ކަމަށް އިބޫ އިންތިހާބުވުމެވެ.\nއެއީ ވެސް މާޒީ އެވެ. ކުރިއަށް އޮތްތަނުގައި އިންސާފުގެ މަގަށް ހުކުމްތައް ކުރެވި، ތަރުތީބުވާ ނަމަ އެއީ ކުރިއެރުމެއް ކަމަށް ބެލިދާނެ އެވެ. ދުވަސްތައްދާ ވަރަކަށް އެކަން ޔަގީންވަމުންދާނެ އެވެ.


UEFA Europa League ge championkan Atletico hoadhaifi\nކުޅިވަރު - ޔުއެފާ ޔުރޮޕާ ލީގު\nޔުރޮޕާ ލީގުގެ ޗެމްޕިއަންކަން އެޓްލެޓިކޯ ހޯދައިފި\nޗެމްޕިއަންކަން އެޓްލެޓިކޯ ހޯދީ ފައިނަލްގައި 3-0 ގެ ނަތީޖާއަކުން ފްރާންސްގެ އޮލިމްޕިކް މާސޭ ބަލިކޮށްގެން\nމި މެޗުގެ މޭން އޮފް ދަ މެޗަކަށް ހޮވުނީ ގްރީޒްމަން\nއެޓްލެޓިކޯއިން ވަނީ ތިން ފަހަރެއްގެ މަތިން މި މުބާރާތް ކާމިޔާބުކޮށްފައި\nކ. މާލެ 18 މެއި 2018 | ހުކުރު 01:26 1,884\nއެޓްލެޓިކޯ މެޑްރިޑްގެ ކުޅުންތެރިން ތަށި އުފުލާލަނީ - ގެޓީ އިމޭޖާސް\nޔުއެފާ ޔުރޮޕާ ލީގުގެ ޗެމްޕިއަންކަން ސްޕެއިންގެ އެޓްލެޓިކޯ މެޑްރިޑް ހޯދައިފިއެވެ.\nމި މުބާރާތުގެ ޗެމްޕިއަންކަން އެޓްލެޓިކޯ ހޯދީ ފައިނަލްގައި 3-0 ގެ ނަތީޖާއަކުން ފްރާންސްގެ އޮލިމްޕިކް މާސޭ ބަލިކޮށްގެންނެވެ. މާސޭގެ ޓީމުން އެ ޓީމުގެ އެއް ނަމްބަރު ކީޕަރު ސްޓީވް މަންޑަންޑާއަށް އަލުން ފުރުސަތު ދިންއިރު ޑިމިޓްރީ ޕަޔޭ އާއި ލުއިޒް ގުސްޓާވޯ ވެސް ވަނީ އަލުން އެނބުރ ފުރަތަމަ އެގާރައިން މި މެޗުގައި ފެނިގެންގޮސްފައެވެ. ހަމައެހެންމެ އެޓްލެޓިކޯގެ ޓީމުން ވެސް ވަނީ ތިން ބަދަލެއް މި މެޗުގައި ފެނިގެންގޮސްފައެވެ. މި މެޗުން މޮޅުވާ ޓީމަކަށް އަންނަ ސީޒަނުގެ ޗެމްޕިއަންސް ލީގުން ފުރުސަތު ލިބޭއިރު ދެ ޓީމުން ވެސް ވަނީ މެޗުގައި ރަނގަޅު ކުޅުމެއް ދައްކާފައެވެ.\nފުރަތަމަ ހާފު ފެށިގެން ދެ ޓީމުގެ ފަރާތުން ވެސް ހަމަހަމަ ކުޅުމެއް ފެނިގެންދިޔައިރު ދެ ޓީމުން ވެސް ވަނީ ލަނޑު ޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. މެޗުގެ ފުރަތަމަ ލަނޑު ޖަހާ ލީޑު ނެގީ އެޓްލެޓިކޯއިންނެވެ. މާސޭގެ ޑިފެންސުން ހެދުނު ގޯހެއްގެ ފައިދާ ނަގައިގެން ގެބީ ތަނަވަސްކޮށްދިން ފުރުސަތެއްގައި އެޓްލެޓިކޯއަށް ލީޑު ނަގައިދިނީ އެންޓޮއިން ގްރީޒްމަންއެވެ. މި ލަނޑަށް ފަހު މާސޭއިން ކުޅުން ރަނގަޅު ކުރުމަށް މަސައްކަތްކުރިއިރު އެ ޓީމަށް ދިމާއި އެންމެ ބޮޑު ގޮންޖެހުމަކީ ފުރަތަމަ ހާފުގެ ތެރޭގައި އަނިޔާގެ ސަބަބުން ކެޕްޓަން ޑިމިޓްރީ ޕަޔޭ ދަނޑުން ބާލަން ޖެހުމެވެ.\nއެއް ލަނޑުގެ ލީޑެއްގައި އޮވެ އެޓްލެޓިކޯއިން ފުރަތަމަ ހާފު ނިންމާލިއިރު ދެވަނަ ހާފުގައި ވެސް އެ ޓީމުން ވަނީ ރަނގަޅު ކުޅުމެއް ދައްކާފައެވެ. އެގޮތުން ދެވަނަ ހާފު ފެށިގެން ހަތަރު މިނެޓު ނުވަނީސް އެ ޓީމުން ވަނީ ލީޑު ފުޅާކޮށްފައެވެ. ކޮކޭ ތަނަވަސްކޮށްދިން ފުރުސަތަކުން އެޓްލެޓިކޯގެ ދެވަނަ ލަނޑު އެ ޓީމަށް ޖަހައިދިނީ އެންޓޮއިން ގްރީޒްމަންއެވެ. މާސާގެ ހަމަލާއެއް މެޗުގެ 81 ވަނަ މިނެޓުގައި އެޓްލެޓިކޯގެ ގޯލުގެ ދަނޑިއަށް އަމާޒުވިއިރު 89 ވަނަ މިނެޓުގައި ލަނޑެއް ޖަހާ އެޓްލެޓިކޯގެ ކެޕްޓަން ގަބީ ވަނީ އެ ޓީމަށް ތަށި ޔަގީންކޮށްދީފައެވެ.\nމިފަހަރުގެ ތަށްޓާއެކު އެޓްލެޓިކޯއިން ވަނީ ތިން ފަހަރެއްގެ މަތިން މި މުބާރާތް ކާމިޔާބުކޮށްފައެވެ. ހަމައެހެންމެ މިއީ އެ ޓީމުގެ ކޯޗު ޑިއޭގޯ ސިމިއޯނޭ އެ ޓީމަށް ކާމިޔާބުކޮށްދިން ދެވަނަ ޔުރޮޕާ ލީގެވެ. މި މެޗު ވެގެންދިޔައީ ޔުރޮޕާ ލީގުގެ ފައިނަލަކުން މާސޭ ބަލިވި ތިންވަނަ ފަހަރަށެވެ. މީގެއިތުރުން ގްރީޒްމަން ވެގެންގޮސްފައިވަނީ ޔޫރަޕުގެ ބޮޑު މުބާރާތެއްގެ ފައިނަލުގައި ދެ ލަނޑު ޖެހި ފްރާންސަށް ނިސްބަތްވާ ފުރަތަމަ ކުޅުންތެރިޔާއަށެވެ.\nމި މެޗުގެ މޭން އޮފް ދަ މެޗަކަށް ވެސް ހޮވުނީ ގްރީޒްމަންއެވެ.


5 fuluhakah COVID-19 jehifaivey: Home Minister | Mihaaru\nފަސް ފުލުހަކަށް ކޮވިޑް-19 ޖެހިފައިވޭ: ހޯމް މިނިސްޓަރު\nިމިނިސްޓަރު އިމްރާން، މިދިޔަ އަހަރު ފުލުހުން ބޭއްވި ޕްރެސް ކޮންފަރެންސެއްގައި ވާހަކަދައްކަވަނީ: މިހާތަނަށް 160 އަށް ވުރެ ގިނަ ފުލުހުން ކަރަންޓީންކޮށްފައިވާ ކަމަށް އިމްރާން މިރޭ ވިދާޅުވި -- ފޮޓޯ: ހުސެއިން ވަހީދު/ މިހާރު\nފަރުވާއެއް މިހާތަނަށް ހޯދިފައި ނުވާ ކޮވިޑް-19 އިން ރައްކާތެރިވުމަށްޓަކައި މާލެ ސަރަހައްދު ލޮކްޑައުން ކުރުމުން، ވަޒީފާ އަށް ނުގޮސް ގޭގައި މަޑުކުރަން ގިނަ ބަޔަކަށް މަޖުބޫރު ވި އެވެ. ނަމަވެސް ސިއްހީ މަސައްކަތްތެރިންނާ އެކު ފުލުހުންނާއި ސިފައިން އަންނަނީ އެންމެ ކުރީ ސަފުގައި މަސައްކަތް ކުރަމުންނެވެ.\n"ރާއްޖެ ޓީވީ" އަށް މިނިސްޓަރު އިމްރާން މިރޭ ދެއްވި އިންޓަވިއުއްގައި ވިދާޅުވީ، އެންމެ ކުރީ ސަފުގައި މަސައްކަތްކުރާ މީހުން ކޮވިޑް-19 އަށް ޕޮޒިޓިވްވުމުގެ ބިރު ބޮޑު ކަމަށެވެ. އަދި މިހާތަނަށް ފަސް ފުލުހަކު އެ ބައްޔަށް ޕޮޒިޓިވްވެފައިވާ ކަން ހާމަކުރެއްވި އެވެ.\n"މިހާތަނަށް ފަސް ފުލުހަކު ޕޮޒިޓިވްވެ، 160 އަށް ވުރެ ގިނަ ފުލުހުން ވަނީ ކަރަންޓީން ކުރެވިފައި،" އިމްރާން ވިދާޅުވި އެވެ.\nފުލުހުންނަށް އިރުޝާދު ދެނީ، އާއިލާއާ ގާތަށް ދިިއުން ވީހާ ވެސް މަދުކުރުން ކަމަށް އިމްރާން ވިދާޅުވި އެވެ. އެކަށީގެންވާ އަދަދެއްގެ ފުލުހުން، ގެއަށް ނުގޮސް އެހެން ތަންތަނުގައި މަޑުކުރެވޭނެ އިންތިޒާމު ހަމަޖައްސާދީފައި ވާނެ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި ގިނަ އަދަދެއްގެ ފުލުހުން ކަރަންޓީން ކުރަން ޖެހުމަކީ ފުލުހުންގެ އޮޕަރޭޝަންތަކަށް ބުރޫއަރާ ކަމެކެވެ. ނަމަވެސް ސިފައިންނާއި ސިއްހީ މަސައްކަތްތެރިންނާ އެކު، ކޮވިޑް-19 އިން ރައްކާތެރިކުރުމުގައި ފުލުހުން ދެމި ތިބޭނެ ކަމަށް ވިދާޅުވި އެވެ.\n"އެންމެ އިސް ސަފުގައި މަސައްކަތްކުރަން ޖެހޭ ބަޔަކަށް ފުލުހުން ވާ ހިނދު، މި ބައްޔަށް ފުލުހުން ހުށަހެޅުމުގެ ބިރު ބޮޑު،" އިމްރާން ވިދާޅުވި އެވެ.\nމިނިސްޓަރު ވިދާޅުވީ، ފްރަންޓްލައިންގައި މަސައްކަތްކުރާ ފުލުހުން އަމަލުކުރަން ޖެހޭ ހާއްސަ އެސްއޯޕީއެއް އެކުލަވައިލާފައިވާ ކަމަށެވެ. އަދި ލިބެމުން އަންނަ މައުލޫމާތާ އެއްގޮތަށް އެ އުސޫލު ބަދަލުކޮށް، ކޮންމެ ދުވަހަކު ވެސް ފުލުހުންނަށް ހިއްސާ ކުރަމުން އަންނަ ކަމަށް އޭނާ ވިދާޅުވި އެވެ. ފުލުހުންނަށް އިރުޝާދު ދެނީ، އާއިލާއާ ގާތަށް ދިިއުން ވީހާ ވެސް މަދުކުރުން ކަމަށް އިމްރާން ވިދާޅުވި އެވެ. އެކަށީގެންވާ އަދަދެއްގެ ފުލުހުން، ގެއަށް ނުގޮސް އެހެން ތަންތަނުގައި މަޑުކުރެވޭނެ އިންތިޒާމު ހަމަޖައްސާދީފައި ވާނެ ކަމަށް ވެސް މިނިސްޓަރު ވިދާޅުވި އެވެ.\nމާލޭގެ ގޭގެ އަށް ތާޒާ ފެން ޑެލިވަރީ ކުރުމުގައި ފުލުހުންތަކެއް މަސައްކަތުގައި: ކޮވިޑް-19 އާ ގުޅިގެން ފުލުހުން ވެސް ތިބީ އެލާޓްގައި.---ފޮޓޯ؛ ޕޮލިސް\nމިދިޔަ މަހުގެ 15 ވަނަ ދުވަހު މާލެ ސަރަހައްދު ލޮކްޑައުން ކުރުމުން، ރައްޔިތުން ބޭނުންވާ އެކި ކަންތައް ކުރަން ފުލުހުން އަންނަނީ ގިނަ މަސައްކަތްތަކެއް ކުރަމުންނެވެ. އޭގެ ތެރޭގައި ކާބޯތަކެތި ޑެލިވަރީ ކުރުމުގެ މަސައްކަތް ހިމެނެ އެވެ.\nލޮކްޑައުންގެ އަމުރުތަކާ ހިލާފުވާ މީހުންނަށް ނަސޭހަތްދީ، ޖޫރިމަނާކޮށް އަދި ހައްޔަރުކުރުމުގެ މަސައްކަތް ވެސް ފުލުހުން އަންނަނީ ކުރަމުންނެވެ. މިހާތަނަށް 170 އަށް ވުރެ ގިނަ މީހުން ފުލުހުން ވަނީ ޖޫރިމަނާކޮށްފަ އެވެ.\nރާއްޖެއިން މިހާތަނަށް 744 މީހަކަށް ކޮވިޑް ޖެހިފައިވާއިރު އޭގެ ތެރެއިން ތިން މީހަކު ވަނީ މަރުވެފަ އެވެ. އެންމެ ގިނައިން މި ބަލި ޖެހިފައި ވަނީ، ތޮއްޖެހިފައިވާ ތަންތަނުގައި އުޅެން މަޖުބޫރުވި ބިދޭސީންނެވެ. މިހާތަނަށް ރާއްޖެ އިން މި ބަލިން ރަނގަޅުވީ އެންމެ 20 މީހެކެވެ.\nފުލުހުން އިމްރާން އަބްދުﷲ، ހޯމް މިނިސްޓަރު ލޮކްޑައުން ހޯމް މިނިސްޓަރު ހޯމް މިނިސްޓްރީ ސިއްހަތު ބަލިތައް\nފްރޮންޓް ލައިންގަ މަސައްކަތް ކުރައްވާ ފުލުހުންނާ ސިފައިންނަށް ވެސް ޚާއްސަ އިނާޔަތެއް ސަރުކާރުން ހަ މަޖައްސާ ދެއްވަންވީ.\nފުލުހުންނާ ސިފައިންގެ މެޖޯރިޓީ އާބާދީ އަަކީ ދިހަ ހާހާ 12 ހާހާ ދެމެދުގެ މުސާރައެއް ލިބޭ ބައެއް.. މިއީ އެމީހުންގެ ޢާއިލާތަކާ ވަކިން ޤައުމަށްޓަކާ އެވާ ގުރްބާނީ އާ ބަލާފަ އެކަށީގެންނާ އަދަދެއް ނޫން. ކޮންމެ ހާލަތެއް ދިމާވެެ މިބޭފުޅުން އެލާޓްވިިޔަސް މުސާރައަށް ކުރިއެރުމެއް ނުުލިބި ފިކްސް ކޮށްފަ. އެހެން ދާއިރާ ތަކުގެ މުވައްޒަފުންނަށް އާންމު ހާލަތާ ހިލާފަަަަށް މަސައްކަތެއް ޖެހިއްޖެނަމަ، އިތުރުގަޑީގެ އިތުރުން ބޮޑު އެލަވަންސް ހަމަޖައްސާ.\nގައުމުގު ރައީސް އަދި ބައެއް ވަޒީރުން ކޮންމެ ރެއަކު މަސައްކަތް ކުރާކަން ދައްކަން ފޮޓޯ ނަގާފަ ޓުވިޓަރއަށް ލަމުން ގެންދަނީއެވެ. އިހްލާސްތެރި މަސައްކަތެއްގައި ދެއްކުންތެރިކަން ނުފެންނާނެއެވެ. ތެދުވެރި ލީޑަރުން ބޭނުން.\nމަގާމު ލިބުނީމަ ސަރުކާރުންކުރާ ގޯސް ކަންތައްވެސް ފޮރުވަނީ.\nބަލިޖެހޭ އަދި ކަރަންޓީނު ކުރެވޭ ސިފައިންނާ ފުލުހުންގެ އަދަދު ހާމަކުރުމަކީ ގައުމީ ސަލާމަތަށް ހުރި ނުރައްކަލެއް. މިނިސްޓަރަށް އޮޅިގެން ނަމަވެސް މި ހެދުނީ ވަރަށް ބޮޑު ގޯހެއް. ދެންވެސް މި ކަހަލަ ކަންތައްތައް ތަކުރާރުނުކުރާނެކަމަށް އުއްމީދުކުރަން. އަދި ނޫސްތަކުންވެސް މި ފަދަ އަދަދުތައް ހާމަނުކުރާނެކަމަށް އުއްމީދުކުރަން. އަދި މި ފަދަ އަދަދުތައް ހާމަކޮށްފައިވާ ލިޔުންތައް އިސްލާުހުކުރުންވެސް އެދެން.\nތިވަރަކުން ނުވާނެ. އިތުރު މައުލުމާތު ބޭނުންވާނެ. ކޮވިޑް 19އަށް ފުރަތަމަ ފުލުސް އޮފިސަރު ޕޮޒިޓިވްވި ތާރީޚް އިނގެން ބޭނުން. އެމައުލޫމަތު ހާމަކުރޭ. އަދި އެ އޮފިސަރުންގެ ޚާލަތުވެސް ހާމަކުރޭ.


Ehee: Kidney massala hurikan engunee kulliyakah, mihaaru enmmeh fahu stage ga!\nނަފީސާ އިބުރާހިމް، އޭނާ ދަނީ ކިޑްނީ ބަލީގެ އެންމެ ފަހު ސްޓޭޖް ތަހައްމަލުކުރަމުން، އެދެނީ އެހީތެރިކަމަށް--ފޮޓޯ: އާއިލާ\nއެހީ: ކިޑްނީ މައްސަލަ ހުރިކަން އެނގުނީ ކުއްލިއަކަށް، މިހާރު އެންމެ ފަހު ސްޓޭޖްގައި\nކުޅުދުއްފުށީ/އޯކިޑްމާގެ، ނަފީސާ އިބުރާހިމް، ހަކުރު ބައްޔަށް ބޭސް ބޭނުންކުރާތާ މިހާރު 14 ވަރަކަށް އަހަރުވެއްޖެ އެވެ. އުމުރުން 42 އަހަރުގެ ނަފީސާ ހަކުރު ބައްޔަށް ބޭސް ބޭނުންކުރިނަމަވެސް އޭނާގެ ހާލަތު ރަނގަޅެވެ. އަފީފުއްދީން ސްކޫލުގައި މަސައްކަތް މީހެއްގެ ވަޒީފާގައި އުޅެމުންދިޔަ ނަފީސާއަކީ އޭނާގެ ފިރިމީހާ އާއި އަދި ދެ މަފިރިންނަށް ލިބިފައި ހުންނަ ހަމައެކަނި ދަރިފުޅާއެކު އާދައިގެން ދިރިއުޅުމެއް އުޅެމުންދިޔަ ދެ މަފިރިންނެވެ. އެކަމަކު އަހަރެއް ތެރޭގައި އުފާވެރި ދިރިއުޅުން ބަދަލުވެ މުޅި ހަޔާތް ބަނަކޮށްލީ އެވެ.\nހަކުރު ބަލީގައި އުޅެމުންދިޔަ ނަފީސާ އޭނާގެ ފައިގައި ކުޑަ ފާރުކޮޅެއް އިންދެ އެއަށް ބޭސްކުރާތާވެސް7ވަރަކަށް އަހަރުވެދާނެ އެވެ. އެކަމަކު އޭނާ ދިޔައީ ބަރާބަރަށް މަސައްކަތަށް ނުކުންނަމުންނެވެ. ފައިގެ ފާރުކޮޅު ދެއްކުމަށް އެންމެ ފަހުން މާލެ ދާން ނިންމާ، މިދިޔަ އަހަރުގެ ޑިސެމްބަރު މަހު މާލެ ގޮސް ހެދި ޓެސްޓްތަކުން އެނގުނީ އޭނާގެ ދެ ކިޑްނީ މައްސަލަ ޖެހި ސްޓޭޖް ހަތަރެއްގައި ހުރި ކަމެވެ.\nހަތަރު އުދަރެސް ފެނުން ޖެހުނު ކަހަލަ އެވެ. ބަލި އެނގުނުއިރުވެސް މިހާބޮޑުވަރުވެފަ ހުރީމަ އެވެ. އޭނާ ހުންނަ ހަމައެކަނި ދަރިފުޅު ޖަޒްލާން (19އ) ކޭއޯއަށް މައުލޫމާތު ދެމުން ބުނީ، މަންމަގެ ހާލަތު ގޯސްވާންފެށީ މިދިޔަ މާރޗުމަހު ހިސާބުންނެވެ. އެފަހަރު ކުޅުދުއްފުށި ހޮސްޕިޓަލަށް ދެއްކުމަށްފަހު ކަރަށް ހޮޅިކޮޅެއް ގުޅައި ޑައިލިސިސް ހެދުމަށްފަހު އެމެޖެންސީގައި މާލެ ދިޔައީ ކަމަށެވެ. އެއަށްފަހު އޭޑީކޭއިން ޑައިލިސިސް ހެދުމަށް އަތަށް ހޮޅިކޮޅު (ފިސްޓިއުލާ) ލެއްވުމަށްފަހު ރަށަށް އައީ އެވެ.\nމަންމަގެ ހާލަތު ގޯސްވަމުންގޮސް މިހާރު އޮތީ ބަލީގެ އެންމެ ފަހު ސްޓޭޖްގައި އެވެ. އަތަށް ލެއްވި ހޮޅިކޮޅުގައި މައްސަލަ ޖެހި އެ ހޮޅިކޮޅު ބަދަލުކުރުމަށްދާ ޖެހެނީ މާލެ އެވެ. ކަރަށް ލެވި ހޮޅިކޮޅުވެސް ކުޅުދުއްފުށިން މިހާރު ތިންފަހަރަށް ވަނީ ބަދަލުކޮށްފަ އެވެ. މަންމަ ބަލައި ޑޮކްޓަރާ ހަވާލީ ޖަޒްލާން ބުނީ ހޮޅިކޮޅު ލައްވާފައި އިންތަން މައްސަލަ ޖެހި މިހާރު ޖަރާސީމްވެސް އުފެދިފައިވާ ކަމަށާއި އަތަށް ލެއްވި ހޮޅިކޮޅުގައި މައްސަލަ ޖެހިފައިވަތީ އަތުގެ ބައެއް އިނގިލިތަކަށް ރަނގަޅަށް ލޭ ނުފޮނުވާދޭ ކަމަށެވެ.\nއެހެންވުމުން އަތުގެ މެދު އިނގިލި ކަޅުވެ އަވަސް ފަރުވާ ނުލިބިއްޖެނަމަ އެ އިނގިލި ބުރިކޮށްލަން ޖެހޭނެކަމަށް ޑޮކްޓަރު ލަފާދީފައިވާ ކަމަށް އޭނާ ބުންޏެވެ. އަދި މަންމަ ގައްޔަށް މަހަކު އެއްފަހަރު ލޭ އަޅަން ޖެހޭކަމަށާއި މަންމަ ހުންނަނީ ބީ ޕޮޒިޓިވް ލޭ ކަމަށް އޭނާ ބުންޏެވެ.\nޖަޒްލާން ބުނީ އޭނާވެސް މިވަގުތު ވަޒީފާ ގެއްލިފައިވާ ކަމަށާއި މަންމަގެ ވަޒީފާވެސް ކުރިއަށް އޮތް މަސްދުވަސްތެރޭގައި ގެއްލޭނެ ކަމަށެވެ. ބައްޕަ އެކަނި ކުރާ މަސައްކަތުން މިފަދަ ބޮޑުކަމަށް ހަރަދުކުރާނެ ފައިސާ ނެތުމުން އެކަމުގައި ހުރިހާ ފަރާތްތަކުގެ އެހީތެރިކަމަށް އޭނާ ވަނީ އެދިފަ އެވެ. މިވަގުތު ކޭއާރުއެޗުގައި ފަރުވާދެމުންދާ ނަފީސާ ވީހާވެސް އަވަހަކަށް އިތުރު ފަރުވާއަށް މާލެ ފޮނުވާލުމަށް ދަނީ މަސައްކަތްކުރަމުންނެވެ.\nބީއެމްއެލް (ރުފިޔާ): 7706343988101\nއެކައުންޓް ނަން: ނަފީސާ އިބުރާހިމް\nނަފީސާގެ ދަރިފުޅު ޖަޒްލާންގެ މޯބައިލް ނަންބަރު: 9486624\nއެ އާއިލާއަށް މިވަގުތު އެންމެ ބޭނުންވަނީ ފައިސާ އެވެ. މާލެގައި ހުރުމަކީ ބޮޑު ހަރަދެއް ހިނގާކަމަށްވެފައި އެބަލީގެ ބައެއް ފަރުވާތަކަކީ އާސަންދަ ކަވަރުނުކުރާ ފަރުވާތަކަކަށްވާތީ ބޮޑު ހަރަދެއް އެކަމަށް ހިނގަ އެވެ. އަދި ކޮންމެ މަހަކު އެއްފަހަރު ލޭ އަޅަން ޖެހުމުން އެކަމުގައިވެސް އާންމުގެ އެހީތެރިކަމަށް އެ އާއިލާއިން ވަނީ އެދިފަ އެވެ.


Vazeerunnah Report Dhinun Nasheed Huttaalan Jehey - Jabir - Vaguthu\nވަޒީރުންނަށް ރިޕޯޓު ދިނުން ނަޝީދު ހުއްޓާލަން ޖެހޭ: ޖާބިރު\nރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވަޒީރުންނަށް ރިޕޯޓު ދިނުން ހުއްޓާލަންޖެހޭ ކަމަށާއި، އެއީ ރައްޔިތުންގެ މަޖިލީހުގައި އޮންނަން ޖެހޭނެ ކަމެއް ނޫން ކަމަށް ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެއެވެ.\nޖާބިރު މިގޮތަށް ވިދާޅުވިއިިރު، މިއަދު ރައްޔިތުންގެ މަޖިލީހުގައި ފިޝަރީޒް މިނިސްޓަރު ޒަހާ ވަހީދު ޖަވަބުދެއްވިލެއް ފުރިހަމަ ކުރައްވަމުން އެކަމަނާއަށް "އޭ" ރިޕޯޓެއް ރައީސް ނަޝީދު މިއަދު ވަނީ ދެއްވާފައެވެ. އަދި މީގެ ކުރިންވެސް ރައްޔިތުންގެ މަޖިލީހުގެ ރައީސް އެޑިއުކޭޝަން މިނިސްޓަރ ޑރ. އައިޝަތު އަލީ މަޖިލީހުގައި ދެއްވު ޖަވާބުތަކުން އެކަމަނާއަށް "އޭ" ރިޕޯޓެއް ދެއްވިއެވެ.\nސަރުކާރުގެ ފަރާތުން އިނގުރައިދޫ ދާއިރާގެ މެމްބަރު ހަސަން އަހުމަދު (ހަސަންޓޭ) ހުށަހަޅާފައިވާ ހަކަތައިގެ ބިލަށް ބަހުސް ކުރައްވަމުން ޖާބިރު ވިދާޅުވީ، މިއަދު ހެނދުނު ސުވާލު ކުރީ މަސްވެރިކަމާއި ބެހޭ ވަޒީރާ ޒަހާ ވަހީދާއި ކަމަށާއި، އެ ވުޒަރާގެ ވަޒީރު ވިދާޅުވަނީ މަސް އެކްސްޕޯޓް ކުރަނީ ޔޫރަޕަށް ކަމަށެވެ. އެހެން ނަމަވެސް އެކަމާއި ގުޅޭގޮތުން މިނިސްޓަރ ޒަހާ މަޖިލީހުގައި ދެއްކި ވާހަކަތައް އޭނާއަށް ފުރިހަމަ ނޫން ކަމަށް ޖާބިރު ވިދާޅުވިއެވެ.\n"އަދި ރައްޔިތުންގެ މަޖިލިހުގެ ރައީސް މިތަނަށް އަންނަ ވަޒީރުންނަށް އޭ ރިޕޯޓް ދީ، ބީ ރިޕޯޓްދީ، އެއީކީ މިތާ އޮންނާން ޖެހޭނެ ކަމެެއް ނޫން، ވަރަށް ހިތާމަ ކުރަން އެކަހަލަ ކަންތައް މަޖިލީހުގެ ރައީސް އެޑްވާންޓޭޖް ނަންގަވާތީ، އެކަން ހުއްޓާލަން ވަގުތުން ވަގުތަށް އަޅުގަނޑު އެދެން". ޖާބިރު ވިދާޅުވިއެވެ.\nމާޗް 2, 2020 14:43\nޢޭނަކިތައްމެ އޭރިޕޯޓެއްދިނަސް ރައްޔިތުން ބަލައެއްނުގައްނާނެ 300 ވޯޓުން މަޖުލީސްއައް ހޮވުނީ އެތަނުން ވޯޓުދީގެން ތިގޮނޑިލިބުނީ ވީމަ މުޅި ދިވެހިރައްޔިތުން ގެނަމުގަ ހަގީގަތުގަ ނުބުނެވޭނެ އެބޭފުޅާއައް މާލޭގެ ދާއިރާއެއްގެ ވޯޓްދިންމެންބަރުން ގެނަމުގަރިޕޯޓްދެވޭނީ ނަޝީދު އައްރާއްޖޭގެ ވެރިކަމައް އާދެވޭނެ ވަރައްވޯޓް ލިބިދާނެކަމަކައްނުފެނޭ ސަބަބަކީ ރައީސުކަމުން ބޭރުކޮއް ރައްޔިތުން ދިނީ މަޖިލީހުގެ އާއްމު މެންބަރެއްގެދަރަޖަ\nމާޗް 2, 2020 16:29\nދޭންވާނެ ދެވޭނެ ބޯންވެސްވާނެ ބޮވޭނެ. އެ މަނިކުފާނަށް ނަސޭހަތް ނުދީ\nމާޗް 2, 2020 17:21\n365 ދުވަސް ވާއިރު ޒަހާ ހުރިހާ ކަމެއްވެސް އިބިލީހު ކައިވެންޏަށް ދުއްވާލީމާ ވެސް އޭ ރިޕޯރޓް ! އެއް އަހަރު ވާއިރު ޒަހާ ގެ ޖަވާބު ތައް ހުރީ " މާދަމާ މާދަމާ ". އަޅުގަނޑު، އަޅުގަނޑުގެ ދަރިފުޅާ ކުރާ ސުވާލަކަށް ޖަވާބު ދޭނީ ދަރިފުޅު ! ދަރިފުޅު ގެ ކޮއްކޮ އެއް ނޫން. ދަލުބޭރުން ޖެހިގެން ނަޝީދު މިގޮތަށް ދެން ފަހަރަކުން އަނގަ ހުޅުވައިފި ނަމަ ހުރިހާ އިދިކޮޅު މެންބަރުން އެއްފަހާރާ ހޯލުން ނުކުމެ ވަޑައިގަތުން ރަނގަޅު.\nމާޗް 2, 2020 18:02\nއެކަމެއް ނުހުއްޓޭނެ. އެކަމަކު އެއީ ޙުކުމް ކުރުމުގެ ބާރު ލިބިފައިވާ ގޮތް ނުން ގޮތަށް ޙުކުމް ކުރާ ފަނޑިޔާރެއް. އޭނާ ޙުކުމް އިއްވަނީ މަޖުލިހުން އެކަމަށް ވަކި ގޮތެއް ނުނިންމާ އޮއްވާ. އޭނާ އަށް އެ ގޮނޑީގައި އިނދެގެން ކަންކަން ނިންމޭނީ މަޖުލީސް ހިންގާ ޤަވާޢިދުގައި ކަނޑައަޅާފައިވާ ގޮތަށް.\nމާޗް 2, 2020 23:58\nޖާބިރޫ ކަލެޔަށްވުރެ ނުހޮރައްޕާން ބޮޑުމީހަކަށް ހުރީއޭނާ...ތިދެމީހުންގެ އަނިޔާވެރިކަންވެ. ސް މިގައުމަށް ވަރަށްބޮޑު.\nމާޗް 3, 2020 07:30\nކުފޫހަމަނުވާ މޮޔަކު އިނދެގެން ކުރާހާ ދެއުޅިއެއްނުވާ ކަންކަމަށް އަތްޖަހާތީ\nސަފުން ޤައުމު ބާކީވެގެން އޮވެދަނިއްޔޭ އަފުން މިކަމުގާ ލޯމަރާލައި ތިބޭތީ


Story: Vakivaan jehumun EP23 - One Online\nވަކިވާން ޖެހުމުން - 23\nތޭވީސް ވަނަ ބައި\nޒިޔާދުގެ އަޑު ބެދިއްޖެއެވެ. އޭރު ވަރަށް ހިތްވަރުކޮށްގެން ހުރުމާއެކުވެސް ޒިޔާދުގެ ލޮލުން ކަރުނަ ނިރާލައިފިއެވެ.\nމިއީ ކޮންފަދަ އިމްތިހާނެއް ބާވައެވެ. އޭނާއާ ކުރިމަތިމިވީ ކޮންކަހަލަ ބޮޑު ހާސްކަމެއް ހެއްޔެވެ. މިދުވަސް ދެކެން އޭނާއަށް ޖެހުނީ ކޮން ފާފައެއް ނޫނީ ކޮންފަދަ ކުށެއް ކުރެވިފައި އޮތީމަ ހެއްޔެވެ. އޭނާގެ ހަޔާތުގައި އައިސް މިހުއްޓެން ޖެހުނީ ކޮންކަހަލަ ހަތަރު އަގޮޅިއެއްގެ ކަންމައްޗަކަށް ބާވައެވެ. މާތްކަލާކޯއެވެ.\nއޮފީހުގެ މޭޒުދޮށުގައި އިން އޭނާގެ އެސްފިޔަތައް ތެންމާލި ކަރުނަތައް އަތުގެ ނުފުށުން ފޮހެލަމުން ފުންނޭވާއެއް ދޫކޮށްލިއެވެ. ހަމަ ކުޑައިރުކޮޅެއް ކުރިން އޮފީހުގެ ވެރިޔާ ޒިޔާދު އަޚްތަރު އޭނާގެ ފޯނަށް ކޮށްފައިވާ މެސެޖަށް އަދިވެސް އެއްފަހަރު ބަލައިލިއެވެ. ކިތަންމެ ގަބޫލު ކުރަން ދަތިވިޔަސް ހަގީގަތަކާ ދެކޮޅެއް ނުހެދޭނެ ނޫން ހެއްޔެވެ.\nހިތްވަރުކޮށްފައި މޭޒުދޮށުން ތެދުވެގެން ޝައުފާ ހިނގައިގަތީ ޒިޔާދު އިންނަ ކެބިނާ ދިމާއަށެވެ. އޭނާގެ ދެފައި ތުރުތުރު އަޅާ ކަމުގެ އިހުސާސްވެސް ކުރެވެމުން ދިޔަ ހާލުގައެވެ. ދޮރުގައި ޓަކި ޖެހުމުން އެތެރެއަށް ވަނުމުގެ ހުއްދަ ޒިޔާދު ދިނެވެ.\n"އަދިވެސް މިއިނީ ހަމަ ވަރަށް ލަދުން.... ނޭނގުމެއްގެ ތެރޭގައި އަހަންނަށް ޝައުފާއާ ދޭތެރޭގައި އެހެން ނަޒަރަކުން ދެކެވެން ފެށުނީތީ އިންތިހާއަށް ލަދުގަނެއްޖެ... އެވަރަށް މައާފަށްވެސް އެދެން... ނޯޔާއަށް ވިސްނައިދޭނެ ގޮތެއް ނުވެސް އެނގޭ... އެންމެ ކަންބޮޑުވަނީ އެކަމާ.... އޭނަ އާ މަންމައެއްގެ މަގާމަށް ގެންނަން އެއެދެނީ އޭނާގެ ބޮޑުދައިތައޭ ބުނެދޭނީ ކޮން ގޮތަކަށް...." ޒިޔާދު ދެއަތުން ބޮލުގައި ހިފަހައްޓައިގެން އިނދެ ޝައުފާއާ ވާހަކަ ދެއްކިއެވެ.\n"ކޮންމެ ގޮތެއް ވިޔަސް މިއީ ނުވާކަމަކަށް ނުހެދޭނެ... ހަގީގަތާ އެންމެންވެސް ކުރިމަތިލާން ޖެހޭނެ.... ބަޔަކުގެ އިހުމާލުވުމުގެ އަދަބު ކުށެއް ނެތް ބަޔަކަށް ލިބުމަކީ އިންސާފެއް ނޫން..... ހަމަ ރޭގެ އެވަގުތު އަހަރެން ވަކީލަށް ގުޅައި ކަންތައްތައް ހަމަޖައްސައިފިން... ޝައުއަށް ލިބެން ޖެހޭ އެއްވެސް ހައްގެއް ދެނެއް ނިގުޅައިގަނެވޭނެ އެއްވެސް ފުރުސަތެއް އެކަކަށްވެސް ނުދޭނަން... ޝައުގެ ކައިވެނި ބާއްވަން ޖެހޭނީ ކުލަގަދަކޮށް.... މީގެ ފަހުން ތިކޮޓަރިގަޑުގައިވެސް ޝައު އުޅެގެން ނުވާނެ.... ޝައުގެ އަމިއްލަ ގެ ހުންނާނެ.... މިހާރުން މިހާރަށް ޝައު އެގެއަށް ބަދަލު ވާންވީ....."\nހަމަހިމޭނުން އިން ޝައުފާ އިސްއުފުލާ ޒިޔާދަށް ބަލާލިއެވެ. ޒިޔާދު އެދައްކާ ވާހަކައަށް އޭނާ އެއްބަސް ވާންވީ ހެއްޔެވެ. އަޚްތަރު ސަލީމާއި ރަހުމާގެ ގާތަށް ދާންވީ ހެއްޔެވެ. އެކަމަކު އެގޮތާ އޭނަ ގަބޫލު ވާނީވެސް ކޮން ހައިސިއްޔަތަކުން ހެއްޔެވެ؟\n"އުނހޫ... ނޫން... ޒިޔާދު..."ޝައުފާ ވަރަށް ހިތްވަރުކޮށްފައި ވާހަކަ ދެއްކޭތޯ މަސައްކަތްކުރިއެވެ."\n"ޒިޔާދެއް ނޫން.... ދޮންބެ.... ބޭބެ..." ޒިޔާދު ބާރަށް ބުނެލިއެވެ.\n"ދޮ... ދޮންބޭ..." ޝައުފާ އަޅައަޅައިގަންނަމުން ބުނެލިއެވެ.\n"އަހަރެން ތިގެއަކަށް ނުދާނަން.... އަދި ތިކަން މީހުންނަށް އެނގޭކަށްވެސް ބޭނުމެއް ނޫން.... އަހަރެން މިއުޅެނީ އަމިއްލަ ހިތްވަރާއި ބުރަ މަސައްކަތުން ފޯރާ ދިރިއުޅުމެއްގައި... އަދި އަހަރެންގެ ވާން އުޅޭ ފިރިމީހާއަށް ރަނގަޅު މުސާރައެއްވެސް ލިބޭ... ވީއިރު މިއޮއް ހުރިހާ އަހަރުވެސް ތިކަންތައް އޮތް ގޮތަށް ބޭއްވިއްޔާ ރަނގަޅުވާނީ...."\n"އެންމެ ރަނގަޅު.... އެކަމަކު އަހަރެން ދޭ ހަދިޔާ ގަބޫލު ކުރަން ޖެހޭނެ... ބޭބެއަކަށް އަންހެން ކޮއްކޮއެއްގެ އަލަތު ކައިވެނި ވަރަށް މުހިންމު ވާނެ...."\nމޭޒުގެ ވަތްގަނޑުން ސިޓީ އުރައެއް ނަގައި ޒިޔާދު، ޝައުފާއާ ދިމާއަށް ދިއްކޮށްލިއެވެ. ސުވާލުގެ ނަޒަރަކުން ޒިޔާދަށް ބަލާލަމުން ޝައުފާ އެސިޓީ އުރައިގައި ހިފާލިއެވެ.\n"މި.... މި... ކީއްކުރަން....؟" ސިޓީ އުރައިގެ ތެރޭގައި ހުރި ފައިސާގެ ނޫޓުތައް ފެނިފައި ޝައުފާ ދެލޯ ބޮޑުކޮށްލިއެވެ.\n"ބުނެފިން... ތީ ބޭބެއަކު ކޮއްކޮއެއްގެ ކައިވެންޏަށް ދިން ހަދިޔާއެކޭ... ހަނީމޫނަށް ބޭނުން ތަނަކަށް ދެވިދާނެ... އާގެއަކަށް ބަދަލު ވާއިރު ބޭނުންވާ ސާމާނުވެސް ގަނެވިދާނެއެއްނު.... ދެން ނޯޔާއަށް ވިސްނަދިނުމުގެ ކަންތައް އަހަރެން ކުރިއަށް ގެންދާނަން... އެއްވެސް ކަމެއް ބޭނުން ވެގެން ނުބުނެ ނުހުންނާތި... ދެން މިއޮތީ ޝައުގެ ޗުއްޓީ ސްލިޕް ސޮއިކޮށްފަ.... އެއް މަސްދުވަހުގެ ޗުއްޓީއެއް ދިނީ..."\nޒިޔާދު ޝައުފާއަށް ހެޔޮދުއާ ކުރިއެވެ. ބާއްޖަވެރި ކައިވެންޏަކަށް ތަހުނިޔާ ކިޔެވެ.\nކޮންމެއަކަސް އަޚްތަރަކީ އުފަން ބައްޕަކަން އެނގުމަކުން ޝައުފާއަކަށް މާބޮޑު ބަދަލެއް ނައެވެ. އަޚްތަރާ ބައްދަލުވެ ވާހަކަ ދައްކާކަށްވެސް އޭނާ ބޭނުމެއް ނުވިއެވެ. ހަމައެކަނި އަޚްތަރުގެ ފަރާތުން ޝައުފާ ބޭނުންވީ އައިޑީކާޑުގެ ފޮޓޯކޮޕީއަކާއި ބައްޕަގެ ސޮޔާއި ވަލީގެ ސީޣާ އެވެ. ކައިވެނީގެ މަޖިލީހުގައި ބައްޕަ ހާޒިރުވެ އިންނާކަށްވެސް ޝައުފާއަށް މުހިންމެއް ނުވިއެވެ.\nއެދުވަހު އޭނާ ދުނިޔެއަށް އަންނަން އުޅޭ ކަމުގެ ހަބަރު ލިބުމާއެކު މަންމައާ ވަކިވިޔަސް، ބައްޕައެއްގެ އަޅާލުމާއި ލޯތްބާއި ހިޔާވަހިކަން، ރައްކާތެރިކަން އަހްތަރު ދިން ދުވަހެއް ނަމަ..... އޭނާގެ ޅަފުރާގައި ކުށެއް ނެތް މައުސޫމު ކުޑަކުއްޖެއްގެ އިއްފަތާއި އަބުރާއި ކަރާމާތް ގެއްލި މުޅި އުމުރު ބިރާއި ޝައްކާއި ވޭނުގެ ތެރޭ ހޭދަ ކުރާކަށް ނުޖެހުނީހެވެ. ދޮންބައްޕައެއްގެ އަނިޔާވެރި ޖާހިލު ނޭއްގާނީ ޝިކާރައަކަށް އޭނާ ނުވީހެވެ.\nކުރާނެ އެއްވެސް ނެތެވެ. އެހުރިހާ ކަމެއްވެސް މާޒީއާއިއެކުވެގެންގޮސް ނިމިއްޖެއެވެ.\nޝައުފާ އާއި ޝާމިންގެ ކައިވެނި ކުރެވިއްޖެއެވެ. މާކުލަގަދަ ނޫނަސް އާދައިގެ ވިޔަސް އުފާވެރި މާހައުލެއްގައި ލޯބިވާ އެކުވެރިންނާއި ގާތް ރައްޓެހިންނާއެކުގައި ބޭއްވުނު ކުޑަ ޕާޓީއަކުންނެވެ. ރޭގަނޑު ބާރަޖެހި އިރު ޕާޓީ ބޭއްވުނު ޒިމްނާމެންގެ ގެއިން އަމިއްލަ ގެއަށް ދެމަފިރިންނަށް އާދެވުނުއިރު ތިބީ ރަނގަޅަށްވެސް ވާޅުވެފައެވެ. ޝައުފާއާއެކު އާ ހަޔާތެއް ފެށުމަށް ޝާމިން ކުއްޔަށް ހިފި އެއްކޮޓަރި އާއި ސިޓިންރޫމްގެ ކުޑަގެ ޒީނަތްތެރިކޮށް ތައްޔާރު ކުރީ ޝައުފާއަށް ނާންގައި ސިއްރުންނެވެ. އެއީ މިރޭ ޝާމިން ޝައުފާއަށް ދޭން ބޭނުންވި ހާއްސަ ހަދިޔާއެކެވެ.\nކޮޓަރީގެ ދޮރު ހުޅުވާލުމަށްފަހު ޝައުފާގެ ލޮލުގައި އަތް އަޅައިގެން ހުރެ ޝާމިން ކޮޓަރިތެރެއަށް ވަނެވެ. އަދި މަޑުމަޑުން ޝައުފާ ގޮވައިގެން ގޮސް ޒީނަތްތެރިވާ މޭޒާ ދިމާއަށް ޝައުފާ ގެންދިޔައެވެ. އަދި މޭޒުކައިރީ ލޯގަނޑު ކުރިމަތީ ބެހެއްޓިއެވެ. "އަދި މަޑުކުރައްޗޭ... މަ ބުނީމަ ލޯ ހުޅުވާނީ...."\nލޯމަރާލައިގެން ހުރި ޝައުފާގެ ކަރުގައި ޝާމިން އަޅުވަދިން ފަށުގެ ބަރުދަން ލޯ މަރައިގެން ހުރިއިރުވެސް ޝައުފާއަށް އިހުސާސް ކުރެވުނެވެ. "ދީބަލަ އަތްތިލަ..." ޝައުފާގެ ވައަތުގައި ހިފަމުން ޝާމިން ބުނެލިއެވެ.\n"އާނނދެން ލޯ ހުޅުވާ...."\nޝާއުފާގެ ވާތު ކަށިއިނގިލީގައި ވިދުންގަދަ ޖަވާހިރެއް ހަރުކޮށްފައި ހުރި އަގޮޓީއެއް އެޅުވުމަށްފަހު އެއިގިލިތަކުގައި ތުންފަތް ޖައްސާލަމުން ޝާމިން ހިނިތުންވެލިއެވެ.\nއަގުބޮޑު ވިދާ އަލިމަސްތަކަކުން ހަދާފައިވާ ހާރާއި ވިދުންގަދަ ޖަވާހިރު ޖެހި އަގޮޓި އާއި މަޑުމަޑުވިލުނޫކުލައެއްގެ އަގުބޮޑު ފޮތީގެ ރީތި ކައިވެނީގެ ހެދުމަށް ބަލާލުމަށްފަހު ޝާމިނާ ދިމާއަށް ބަލާލަން ކަމަށް އުފުލާލި ޝައުފާގެ ކަޅި ކޮޓަރީގެ އެކި ދިމަދިމާއަށް އެނބުރިގަތެވެ.\nއަސްތަޣްފިރުﷲއެވެ. ސުބްޙާނަﷲއެވެ. އޭނާއަށް މިފެންނަނީ ހުވަފެނެއްބާވައެވެ.\nއެނބުރޭ ސްވޯން އެނދާއި އެނދުގައި ދަމާފައިވާ ފަރުދާއާއި ކޮޓަރީގެ ޒީނަތްތެރި ކުރުމާއި ބިންމަތީގައި އޮތް އަގުބޮޑު ދޫލައާއި އަދިވެސް އެހެނިހެން ސާމާނަށް ގަބޫލުކުރަން އުދަގޫ ލޮލަކުން އެސްފިޔަ ތަޅުވަމުން ޝައުފާ ބަލައިލިއެވެ. އަދި އަޖާއިބުވެފައިވާ ގޮތަކަށް ދެލޯ ބޮޑުކޮށްލިއެވެ.\n"މިހާރުދެން އެއްވެސް ވާހަކައެއް ދައްކާ ވަރަށް ވުރެ ލަސްވެއްޖެ.... ކަމަނާއާއެކު ނިދުމަށް އިންތިޒާރު ކުރާތާ ކިތަންމެ ދުވަހެއް...."\nޝައުފާގެ އުނަގަޑުގައި ހިފާ ގަޔާ ކައިރިކޮށްލަމުން ޝާމިން ހިނިތުންވެލިއެވެ. އަދި އަނބިމީހާ ގޮވައިގެން އެނދާ ދިމާއަށް ހިނގައިގެންފިއެވެ.\n"އޭސީ ހުއްޓަސް ކުޑަކޮށް ފިނިކޮށްލަން ފަންކާ ޖަހާލާނަން... އިނގޭ..."\nއެނދުގައި އިށީންމަނުން ޝާމިން އަތްދިއްކޮށްލީ ފަންކާގެ ސުވިޗާ ދިމާއަށެވެ. އެދިމާއަށް އަތްދިއްކޮށް ފަންކާ ޖެއްސުމާއެކު.... އެނބުރިގަތް ފިޔަތަކުގެ ތެރެއިން ދެމަފިރިންގެ ގަޔަށް އޮހިގެންދިޔައީ ތާޒާ ފިނިފެންމަލާއި ގުލްހަޒާރުމާތަކުގެ ވާރެއެވެ.\n"ބާއްޖަވެރި އުފާވެރި އެހާމެ ކާމިޔާބު ހަޔާތެއްގެ ފެށުމަށް މަރުހަބާ.... ލޯބިވާ ރީތި ނަލަ ނަލަ އަނބިކަމަނާ..."\nޝައުފާގެ ކަންފަތްދޮށުގައި ވައިއަޑަކުން ޝާމިން ބުނެލިއެވެ. ކޮޓަރީގެ މަސްތުކުރުވަނިވި އަރާމް މާހައުލު، ގުލްހަޒާރުމަލުގެ ހުވަނދުގެ ވަހުން އެއްވަސް ކުރުވަމުން ދާވަރަކަށް އަލަތު ދެމަފިރިންގެ ހިއްސުތައްވެސް ދިޔައީ މަސްތުވަމުން ކަންނެތްވަމުންނެވެ. އެކޮޓަރީގެ އެނދާ ދިމާއަށް ދުރުގައި ހުރި ކުޑަދޮރުގެ ހެލެމުން ދިޔަ ފޮތިގަނޑު ތެރެއިން ވަގަށް ބޯދީ ކޮޓަރިތެރެއަށް ބަލަމުން ދިޔަ ސޯޅަވިލޭރޭގެ ފުރިހަމަ ހަނދުވެސް އެދެމަފިރިންނަށް އެކަހެރި ވަގުތުކޮޅެއް ދެމުން ރަކިވެފައި ވިލާގަޑެއްގެ ފަހަތަށް ވަދެ ނިވާވެ ފިލައިފިއެވެ.\n"އެހެނެއް ނުވާނެ... .ޝާމިން ހަމަ މީހަކާ އިނީތަ... އޭނައަށް އަހަރެން މަތިން ހަނދާން ނައްތާލެވިއްޖެތަ...."\n"ނުވާނެ... އެހެންވިޔަކަ ނުދޭނަން.... ކައިވެނިތާ ކުރެވުނީ... އަދިވެސް ހަމަ މަގޭ ގާތަށް އަންނަން ޖެހޭނީ..."\nއަމިއްލަ ކޮޓަރީގެ ތެރޭގައި ދެކޮޅަށް ހިނގަމުން ދަތްކުޑިވިކާލެވިފައި ހުރެ ތުންތަޅުވަމުން ދިޔަ ޔުއާނާގެ ދެލޮލުން އަލިފާނުގެ ހޫނުކަން ހުރި ކަރުނައިގެ ތިކިތައް އޮހެމުން ދިޔައެވެ. ދިމާ ކުރިމަތީގައި ހުރި އެނދުގައި އޮތް އޭނާގެ ކުޑަދަރިފުޅާ ދިމާއަށް އެއްފަހަރު އަނެއްފަހަރު އަތުގައި އޮތް ފޯނުގެ ޑިސްޕްލޭ އިން ފެންނަން ހުރި ޝާމިންގެ ފޮޓޯއަށް ޔުއާނާ ބަލައިލިއެވެ.\nޝާމިން އެހެން މީހަކާ ކައިވެނިކޮށްގެން އެހެން އަންހެނެއްގެ ކަންހުޅީގެ އަސީރަކަށް ވެދާނެ ކަމުގެ އެއްވެސް ހިލަމެއް ޔުއާނާއަކަށް ވެފައި ނެތެވެ. ޔުއާނާގެ ކައިވެންޏަށްފަހުވެސް ޝާމިން ސިއްރުސިއްރުން އޭނާގެ ދައުވަތުތަކަށް ބައްދަލުކޮށް އުޅުނެވެ. އެހެންނަމަވެސް ކުއްލިއަކަށް ޝާމިން އޭނާއާ ބައްދަލުވެ އުޅުން ހުއްޓާލީއެވެ. އެތައް ފަހަރެއްގެ މަތިން އެތައް ގޮތަކަށް ޝާމިން އޭނާއާއެކު ރަނގަޅު ގުޅުމެއް ބޭއްވުމަށް އެމީހުންގެ ކައިވެނި ކުރެވޭނެ ގޮތެއް ވޭތޯ މަސައްކަތް ކުރިއެވެ. އެހެންނަމަވެސް އެއިން އެއްވެސް ފަހަރެއްގައި ޔުއާނާ އެކަމާ މާބޮޑު ސަމާލުކަމެއް ނުދެއެވެ. އޭނާ ޝާމިނާ ބައްދަލު ކުރަމުން ދިޔައީ އަމިއްލަ އެދުމެއް ފުރިހަމަކުރުމަށްޓަކައެވެ. އޭނާދެކެ ޝާމިން އިންތިހާއަށް ލޯބިވާކަމާއި އޭނާގެ ބޭނުންތައް ފުރިހަމަކޮށް ދިނުމުގައި ޝާމިން ގުރުބާންވާކަން އެނގޭތީ އޭގެ ފައިދާ ލިބިގަތުމަށެވެ. ޔުއާނާއަށް ރީތި މުއްސަނދި ފެޝަން ޒަމާނީ ފިރިއަކު ލިބުނުކަން ގައިމެވެ. އެކަމަކު އެފިރިމީހާގެ ކިބައިގައި ޝާމިންގެ ފަރާތުން އޭނާއަށް ލިބުނު މީރުކަމެއް ލައްޒަތެއްގެ އަސަރެއް ނުހުރެއެވެ. އެހެންކަމުން އޭނާ އެއްދޮނުގައި ދެބުޅި ޖެހުމުގައި ކާމިޔާބު ކުރީއެވެ.\nތުންތުން މަތިން ޝާމިން މީހަކާ އިންނަން އުޅޭ ވާހަކަ އިވުމުންވެސް އޭނާގެ ސިކުޑި އެވާހަކަ ގަބޫލެއް ނުކުރެއެވެ. އެންމެ ފަހުން ޝާމިން ހަގީތުގައިވެސް ކައިވެނި ކުރީއެވެ.\nޔުއާނާގެ ހިތުގައި ޝައުފާއާ މެދު ހަސަދަ އާއި ނަފުރަތުގެ އަލިފާން ރޯވެ އަނދަން ފެށިއެވެ.\nކޮންމެ ގޮތެއް ހަދާފައި ވެސް ޝައުފާ އާއި ޝާމިން ވަކިކުރުމުގެ އަޒުމް ޔުއާނާގެ ހިތުގައި ކަޑައެޅިގެން ދިޔައެވެ. ޝާމިން އޭނާގެ ލޯބީގައި ދީވާނާވެ އާވާރާވެފައި ހުއްޓައި އެޝައުފާ ޝާމިނަށް ދެއްކީ ކޮން ދަޅައެއް ބާވައެވެ.


Maumoon aa dhekolhah husha helhi heki thah sirru kuran nimmaifi | Mihaaru\nމައުމޫނާ ދެކޮޅަށް ހުށަހެޅި ހެކިތައް ސިއްރުކުރަން ނިންމައިފި\nމިއަދުގެ އަޑުއެހުމަށް ވަޑައިގަތުމަށް މައުމޫން މާލެ ފައިބައިވަޑައިގަންނަވަނީ: އެމަނިކުފާނުގެ މައްޗަށް ދައުލަތުން ކުރަނީ ޓެރަރިޒަމްގެ ދައުވާ --މިހާރު ފޮޓޯ/އަލީ ނިޝާތު\n24 ޖުލައި 2018 - 17:03\nކުރީގެ ރައީސް މައުމޫން އަބްދުލްގައްޔޫމްގެ މައްޗަށް ދައުލަތުން ކުރާ ޓެރަރިޒަމްގެ ދައުވާގައި އެމަނިކުފާނާ ދެކޮޅަށް ދައުލަތުން ހުށަހެޅި ހެކިތަކުގެ ތެރެއިން ސިއްރު ކުރަން ދައުލަތުން އެދިފައިވާ ހެކިތައް ސިއްރު ކުރުމުގެ ދާއިމީ އަމުރެއް ނެރުމަށް ކްރިމިނަލް ކޯޓުން މިއަދު ނިންމައިފި އެވެ.\nމިދިޔަ ފެބްރުއަރީ މަހުގެ ފުރަތަމަ ދުވަހުގެ ރޭ ސުޕްރީމް ކޯޓުން ނެރުނު އަމުރަށް ފަހު، ރައީސް އަބްދުﷲ ޔާމީން އިއުލާން ކުރެއްވި ކުއްލި ނުރައްކަލުގެ ހާލަތުގައި ހައްޔަރު ކުރި މައުމޫންގެ މައްޗަށް ދައުލަތުން ޓެރަރިޒަމްގެ ދައުވާ ކުރަނީ ގާނޫނާ ޚިލާފަށް ސަރުކާރު ބަދަލުކުރަން އުޅުނު ކަމުގެ ތުހުމަތުގަ އެވެ.\nއެ މައްސަލައިގައި މިއަދު ބޭއްވި އަޑުއެހުމުގައި އޮތީ ޝަރީއަތުގެ ކުރީގެ ހުށަހެޅުންތަކުގެ ގޮތުގައި ދައުލަތުން ހުށަހެޅުންތައް ހުށަހެޅުމާއި އެކަމާ މެދު ގޮތެއް ނިންމުމެވެ. ޝަރީއަތުގެ ކުރީގެ ހުށަހެޅުންތަކުގެ ގޮތުގައި ދައުލަތުން ހުށަހެޅީ ދެ ހުށަހެޅުމެކެވެ. ކުރިން ލިޔުމުން ތިން ހުށަހެޅުމެއް ހުށަހަޅާފައި އޮތަސް، އެއް ހުށަހެޅުން މިއަދު ވަނީ އަނބުރާ ގެންގޮސްފަ އެވެ.\nދައުލަތުން ހުށަހެޅީ ސިއްރު ހެކިންގެ ގޮތުގައި ހުށަހަޅާފައިވާ މީހުންނާއި އެ މީހުންގެ ބަޔާންތަކާއި ސިއްރުކޮށް، ސިއްރުން ހެކިބަސް ނެގޭނެ އިންތިޒާމް ހަމަޖައްސައި ދިނުމަށާއި ޖިނާއީ އިޖްރައާތުގެ ގާނޫނުގެ ދަށުން ހެކި ރައްކާތެރި ކުރުމުގެ ދާއިމީ އަމުރެއް ނެރެ ދިނުމަށެވެ. ސަބަބެއްގެ ގޮތުގައި ދައުލަތުން ބުނީ ހެކިބަސް ދެނީ ކޮން ބައެއް ކަން ހާމަވެއްޖެ ނަމަ ހެކިންނަށް ނުފޫޒު ފޯރުވުމުގެ ފުރުސަތު އޮތުމެވެ.\nއެ ހުށަހެޅުމާ ގުޅިގެން، މައުމޫން ވިދާޅުވީ ސިއްރުން ހެކިބަސް ނެގުމަކީ އިސްލާމީ ޝަރީއަތުގައި މަނާ ކަމެއް ކަމަށާއި ހެކިބަސް ދޭން ޖެހޭނީ ޝަރީއަތުގެ މަޖިލީހުގައި އެންމެންނަށް ފެންނަ ގޮތަކަށް ކަމަށެވެ. ސިއްރުން ހެކިބަސް ނެގޭނެ އެއްވެސް އުސޫލެއް ގުރުއާނާއި ރަސޫލާގެ ހަދީސްފުޅުގެ އިތުރުން އިލްމުވެރިންގެ ބަސްފުޅުތަކުން ވެސް އެނގެން ނެތް ކަމަށް މައުމޫން ވިދާޅުވި އެވެ. ރާއްޖެ އަކީ އިސްލާމީ ގައުމެއް ކަމަށް ވާއިރު، އިސްލާމީ ޝަރީއަތާ ޚިލާފް ކަންކަން ނުކުރެވޭނެ ކަމަށް ވެސް އެމަނިކުފާނު ވިދާޅުވި އެވެ.\nގާޒީ ހުއްދަ ދެއްވުމުން، ޝަރީއަތުގައި އިށީނދެ އިންނަވައިގެން ވާހަކަފުޅު ދެއްކެވި މައުމޫން ވިދާޅުވި ގޮތުގައި ހެކި ސިއްރު ކުރުމަކީ ދޮގު ހެކިބަސް ދިނުމަށް މަގުފަހިވާ ކަމެކެވެ. އަދި ސިއްރުން ހެކިބަސް ދޭ މީހާ އަށް އެކި ފަރާތްތަކުގެ ނުފޫޒު ހެކިވެރިޔާގެ މައްޗަށް އައުމަކީ ވެސް އެކަށީގެންވާ ކަމެއް ކަމަށް އެމަނިކުފާނު ވިދާޅުވި އެވެ.\nދައުލަތުގެ ހުށަހެޅުމަށް މައުމޫންގެ ވަކީލުން ވެސް ދެކޮޅު ހެދި އެވެ.\nމައުމޫންގެ ވަކީލުންގެ ޓީމުގައި ހިމެނޭ ވަކީލް އިބްރާހިމް ޝަމީލް ވިދާޅުވީ، ހެއްކާ ބެހޭ ގާނޫނުގައި ސިއްރުން ހެކިބަސް ނެގުމާ ގުޅޭ އެއްވެސް ވާހަކައެއް ނެތް ކަމަށެވެ. އެހެންވެ، ޖިނާއީ އިޖްރާއާތުގެ ގާނޫނު އޮތްގޮތުން ސިއްރުން ހެކިބަސް ނެގުމަކީ މިހާރު ކުރެވޭނެ ކަމެއް ނޫން ކަމަށް އޭނާ ވިދާޅުވި އެވެ. ސަބަބަކީ ގާނޫނު އޮތްގޮތުން ސިއްރުން ހެކިބަސް ނެގޭނީ ހެއްކާ ބެހޭ ގާނޫނުގައިވާ ގޮތުގެ މަތިން ކަމަށް ވާއިރު، އެފަދަ އެއްވެސް ވާހަކައެއް ހެއްކާ ބެހޭ ގާނޫނުގައި ނެތުން ކަމަށް ޝަމީލް ވިދާޅުވި އެވެ.\nސިއްރުން ހެކިބަސް ދޭ މީހަކީ މައުމޫނާ ދެމެދު އަދާވާތްތެރިކަމެއް އޮތް މީހަކަށް ވުމަކީ ވެސް އެކަށީގެންވާ ކަމެއް ކަމަށާއި އެ ކަންކަން ކޯޓަށް ކަށަވަރު ކުރެވޭނެ ގޮތެއް ނޯންނާނެ ކަމަށް ޝަމީލް ވިދާޅުވި އެވެ. އަދި ކޯޓަށް ކަށަވަރު ކުރެވޭނީ ހެކިވެރިޔާގެ ކުށުގެ ރެކޯޑްތައް އެކަނި ކަމަށް ވެސް އޭނާ ވިދާޅުވި އެވެ.\nރައްދުގައި ދައުލަތުގެ ވަކީލް އަހުމަދު ނައުޝާދު ވިދާޅުވީ، ޖިނާއީ ބޮޑެތި މައްސަލަތަކުގައި ހެކިން ސިއްރު ކުރުމަކީ ކުރެވިދާނެ ކަމެއް ކަމަށް ކަނޑައަޅާފައިވާ ހައި ކޯޓުގެ ނިންމުމެެއް އެބައޮތް ކަމަށާއި މަތީ ކޯޓުތަކުގެ ނިންމުންތަކަށް ދަށު ކޯޓުތަކުން ތަބާވުމަކީ ގާނޫނުއަސާސީ ލާޒިމްކުރާ ކަމެއް ކަމަށެވެ. ހެކިން ސިއްރު ކުރިޔަސް، ޝަރީއަތުގައި އެ މީހުންނާ ސުވާލު ކުރުމުގެ ފުރުސަތު ދައުވާ ލިބޭ ފަރާތަށް އޮންނާނެ ކަމަށާއި އަދި އެ ހެކިންނަކީ ނަޒާހާތްތެރި ބައެއް ކަން ކޯޓަށް ކަށަވަރު ކުރެވޭނެ ކަމަށް ވެސް ނައުޝާދު ވިދާޅުވި އެވެ.\nނައުޝާދު ވިދާޅުވި ގޮތުގައި ހެކިން ސިއްރު ކުރުމުގައި ދައުވާ ލިބޭ މީހާގެ މަސްލަހަތުގެ އިތުރުން މުޖުތަމައުގެ މަސްލަހަތަށް ވެސް ބަލަންޖެހޭނެ އެވެ. ބޮޑެތި ޖިނާއީ މައްސަލަތަކުގައި ހެކިވެރިންނަކީ ކޮން ބައެއް ކަން އެނގިއްޖެ ނަމަ، ހެކިންނަށް އެކި ގޮތްގޮތުން ނުފޫޒު ފޯރުވުމުގެ ފުރުސަތު އޮންނާނެ ކަމަށާއި އެ ހާލަތުގައި ގެއްލިގެން ދަނީ މުޖުތަމައުގެ މަސްލަހަތު ކަން ނައުޝާދު ފާހަގަ ކުރެއްވި އެވެ.\nސިއްރު ހެކިވެރިންނާއި އެ މީހުންގެ ބަޔާންތަކުގެ އިތުރުން އެހެން ހަތަރު ލިޔުމެއް ވެސް ސިއްރުކުރަން ދައުލަތުން އެދިފައި ވާތީ މައުމޫންގެ ވަކީލުން ވަނީ ސިއްރު ހެކިންގެ ނަންތައް ހާމަ ނުވާނެ ފަދަ ގޮތަކަށް، އެ ލިޔުންތައް ދޭން އެދިފަ އެވެ. މަރުގެ މައްސަލަތަކާއި ޓެރަރިޒަމްގެ އެހެން ބައެއް މައްސަލަތަކުގައި ވެސް ހެކިންގެ ނަންތައް އުނި ކުރުމަށް ފަހު ދޫކުރާތީ އެ އުސޫލުން ލިޔުންތައް ދޭން ވަކީލުން އެދުނެވެ. އަދި މައުމޫނަކީ ބަންދުގައި ހުންނެވި ބޭފުޅަކަށް ވާތީ ހެކިންނަށް ނުފޫޒު ފޯރުވުމުގެ އެއްވެސް ފުރުސަތެެއް ނޯންނާނެ ކަމަށް ވެސް ވަކީލުން ބުންޏެވެ.\nޖަވާބުގައި ދައުލަތުން ބުނީ ދޫކުރެވެން ހުރި ލިޔުންތައް މިހާރު ވެސް ދޫކޮށްފައިވާ ކަމަށާއި އެ މައްސަލާގައި އިތުރު ބައެއްގެ މައްޗަށް ވެސް ތަހުގީގުތައް ހިންގަމުންދާތީ، ދެން ހުރި ލިޔުންތައް ދޫކޮށްފި ނަމަ ތަހުގީގަށް ހުރަސް އެޅިދާނެ ކަމަށެވެ. އެކަމަކު، ސިއްރު ކޮށްފައިވާ އެއް ލިޔުމެއް ޝަރީއަތުގެ މަރުހަލާގައި ބެލުމުގެ ފުރުސަތު މައުމޫންގެ ވަކީލުންނަށް ދިނުމަށް ދެކޮޅު ނަހަދާ ކަމަށް ދައުލަތުން ބުންޏެވެ.\nދައުލަތުގެ ދެ ހުށަހެޅުމާ މެދު އެ މައްސަލަ ބައްލަވާ ކްރިމިނަލް ކޯޓުގެ އިސް ގާޒީ އަހުމަދު ހައިލަމް ނިންމެވީ، ސިއްރު ހެކީގެ ގޮތުގައި ހުށަހަޅާފައިވާ ހެކިތައް ސިއްރު ކުރުމަށެވެ. ސަބަބެއްގެ ގޮތުގައި އިސް ގާޒީ ވިދާޅުވީ ސިއްރުން ހެކިބަސް ނެގުމަކީ ރާއްޖޭގެ ކޯޓުތަކުން ކުރީއްސުރެން ފެށިގެން ބަލައިގެންފައިވާ ކަމަކަށް ވާތީ އެވެ.\nދައުލަތުން ސިއްރު ކުރަން އެދިފައިވާ ލިޔުންތައް ވެސް ސިއްރު ކުރުމަށް އިސް ގާޒީ ނިންމެވި އެވެ. އެކަމަކު އޭގެ ތެރެއިން އެއް ލިޔުން ޝަރީއަތުގައި ބެލުމުގެ ފުރުސަތު ދޭން ދައުލަތުން ދެކޮޅު ނަހަދާތީ، އެ ފުރުސަތު މައުމޫންގެ ވަކީލުންނަށް ލިބޭނެ ކަމަށް އިސް ގާޒީ ހައިލަމް ވިދާޅުވި އެވެ.\nއަޑުއެހުން ނިންމައިލުމުގެ ކުރިން މައުމޫން ވަކީލުން ވަނީ އެމަނިކުފާނު ޝަރީއަތް ނިމެންދެން ބަންދުކުރަން ކްރިމިނަލް ކޯޓުން ކުރިން ނެރެފައިވާ އަމުރު މުރާޖައާކޮށް، ބަންދަށް ލުޔެއް ދިނުމަށް އެދިފަ އެވެ. އެކަމަކު، އިސް ގާޒީ ވިދާޅުވީ ބަންދާ މެދު ގޮތެއް ނިންމުމުގެ މަޖިލިސް މިއަދު ބާއްވަން ވަގުތު ނެތް ކަމަށާއި އެހެންވެ މިއަދުގެ އަޑުއެހުން ނިންމަވާލައްވަނީ ކަމަށެވެ.\nމިހާރު ކުރިއަށް ގެންދާ އެ މައްސަލައިގެ އިބްތިދާއީ މަރުހަލާގައި ދެން އޮންނާނީ މައުމޫންގެ ފަރާތްޕުޅުން ހުށަހަޅާ ހުށަހެޅުންތައް ހުށަހެޅުމާއި އެކަމާ މެދު ގޮތެއް ނިންމުމެވެ.\nޓެރަރިޒަމްގެ އެ ދައުވާ ސާބިތުވެއްޖެ ނަމަ، މައުމޫންގެ މައްޗަށް 17 އަހަރާއި 20 އަހަރާ ދެމެދުގެ ޖަލު ހުކުމެއް އަންނާނެ އެވެ.\nމައުމޫންގެ މައްޗަށް ޓެރަރިޒަމްގެ ދައުވާ ކުރާއިރު، ތަހުގީގަށް ފޯނު ދޭން އިންކާރު ކުރި މައްސަލާގައި އެމަނިކުފާނުގެ މައްޗަށް ވަނީ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް އައިސްފަ އެވެ.\nރައީސް މައުމޫން އަބްދުލްގައްޔޫމް ކުށްކުރުން ޓެރަރިޒަމް ކްރިމިނަލް ކޯޓް\n5 ކޮމެންޓް, 41 ރިއެކްޝަންސް\nއެމަނިކުފާނާ ދެކޮޅަށް ދައުލަތުން ހުށައަޅާނެ ހެތްކެއް ނެތް، ފަލުހުން ބުނާ ކިތާބީ ހެތްކެނެތް، ރިޝްވަތުދީ ރިޝްވަރުގާ ހިފިތަން ދެކުނު ފަރާތެއްނެތް، އެމަނިކުފާނު ކުރި ކުށެއް، ޓެރަރިޒަމްގެ އަމަލެއް ދައުލަތަށް މިޔަދާ ހަމަޔަށްވެސް ކިޔާދެވިފަނެތެވެ.\nހަމަ އެކަނި ބޭނުންވަނީ ފޯނު ނުދިންކަމުގެ ހެކި ކަމަށް އަހަރެން ހީކުރީ.\nސިއްރުކުރަނީ އަމިއްލަ އަށް އުފައްދާ ހެކި\nކީއްވެތައް ތިޔަހާވަރަކަށް ސިއްރު ތިކުރަނީ. މާމޮޅު ފޯނެއްތަ މައުމޫނު އަތުގައި އޮތީ\nފޯން ނުދިނީމަ އެއް އަހަރާއި ހަތް މަހާއި ހަ ދުވަހުގެ ޖަލު ހުކުމެއް.ކޮންބައެއްތަ މިފަދަ އަދަބުތައް ލިޔަނީ.ބަޔަކު ބީތާ ނުވާނެތަ؟؟ ވ.ވެދުން


REPORT: Owner ge thaaj: Faraguge bodu beyzaareh!\nމާލޭގައި ދިވެހި އާއިލާއެއް ދިރިއުޅެމުން އަންނަ ހާލު -- ފޮޓޯ: އަވަސް\nމިދިއަ ރިޔާސީ އިންތިހާބުގައި ކުރީގެ ރައީސް އަބްދުﷲ ޔާމީން އަބްދުއްގައްޔޫމްގެ ސަރުކާރާ ދެކޮޅަށް ނުކުތް ކޮންމެ ޕާޓީއަކަށް ވެސް އެއްކަމެއް ލާޒިމުވެފައި އޮތެވެ. އެއީ ފަސަދާއާ ކަޮރަޕްޝަަނާ ދެކޮޅަށް މަސައްކަތް ކުރުމެވެ. ރާއްޖޭގެ ތާރީހުގައި ހިންގި އެންމެ ބޮޑު ހިޔާނާތުގެ ހިޔަނީގެ ތެރޭގައި ބޭއްވި އެ އިންތިހާބު ކާމިޔާބުގައި އެންމެން އެކުވެ އެކަައްޗެއް ކިޔައިގެން ރައީސް ޔާމީން ބަލިކޮށްލެވުމާއެކު ކޮރަޕްޝަނާ ދެކޮޅަށް ރަސްމީ ހަނގުރާމަ އިއުލާނުކުރި އެވެ. ކޮރަޕްޝަނާ ދެކޮޅަށް "ޒީރޯ ޓޮލަރަންސް" ގެ ވަރުގަދަ ސިޔާސަތެއް އިއުލާ ނުކޮށް، ބިސްމި ކިޔާފައި، ސަރުކާރު ހިންގަން އައްޔަނު ކުރި ބޭފުޅުންގެ މާލީ ބަޔާންތައް ނެރެ ރައްޔިތުންގެ ކުރިމަތީ ރީއްޗަށް އަތުރާލި އެވެ.\nއެއިން ހާމަ ކޮށްދޭން ބޭނުންވީ، އެ ބޭފުޅުންގެ ފަސް ބައި ހަޑިވެފައި ނުވާ ކެމެވެ. ގައުމަށާއި ރައްޔިތުންނަށް އިހުލާސްތެރިވާނެ ކަމެވެ. ކެބިނެޓުގެ އިތުރުން، ދައުލަތުގެ އިސް މަގާމުތަކަށް ވަޑައިގެންނެވި ގިނަ ބޭފުޅުންގެ މާލީ ހާލަތު ފެނުނީ ވަރަށް އާދައިގެ ގޮތަކަށެވެ. ހަމަ އާއްމު ރައްޔިތު މީހާއެކޭ އެއް ފަދައިން، އެކައުންޓުގައި ގިނަ ފައިސާތަކެއް ވެސް ނެތެވެ. ގެދޮރާއި މުދާ ކޮޅެއް ވެސް ފެނުނީ މަދު ބަޔާނަކުންނެވެ. ކިރިޔާ ވެސް ގިނަކޮށް ފެނުނު އަދަދު ހުރީ ދަރަނީގެ ކޮލަމުގަ އެވެ.\nއެކަމަކު މުއްސަނދިންގެ ތަނަވަސް ކަމަކީ "ސިޔާސީ މާލީ ބަޔާނަކުން" ހާމަވާނެ އެއްޗެއް ނޫންކަން އެއީ ހަގީގަތެކެވެ.\nމި ސަރުކާރުން އޭރު މާލީ ބަޔާންތައް ހާމަކޮށް އަތުރައިލި އިރު އެންމެ ބޮޑު ހައިރާން ކަމެއް ލިބުނީ، ރާއްޖޭގައި ހުރި އެންމެ ބޮޑު އެއް މަހުޖަނުގެ އަނބިކަނބަލުންގެ ހާލަތުންނެވެ.\nއެތައް ރިސޯޓަކާއި އެތައް ކުންފުނިތަކެއް އެކުލެވޭ ބޮޑު "ވިޔަފާރި އެމްޕަޔާ" އެއް ހިންގަވާ ބޭފުޅެއްގެ އަނބިކަނބަލުން، އެންމެ އާދައިގެ ރައްޔިތު މީހާއެކޭ އެއް ދަރަޖާގައި ގައިމު ވެސް ކަރުދާހުން ފެންނާން އޮތެވެ. މާ ގިނަ، ރަނގަޅު ސިޔާސީ މަސައްކަތެއް ވެސް އަދިި މާގިނަ ގައުމީ ހިދުމަތެއް ވެސް ނެތި ފިރިކަލުންގެ ހިޔަނީގެ ތެރެއިން ފާޅުވެ ޓްރާންސްޕޯޓް މިނިސްޓަރު ކަމަށް ވަޑައިގެންނެވި އެކަމަނާ އެކަންޏެއް ނޫނެވެ. އެހެން ގިނަ ބޭފުޅުންގެ ވެސް ބޭރު ފުށަށް ފެންނަ ތަނަވަސް ކަމެއް އެ ބަޔާންތަކަކުން ފެންނާކަށެއް ނެތެވެ.\nއެކަމަކު އެ ބޭބޭފުޅުން އާއްމު ރައްޔިތުންނާ ތަފާތު ވަނީ އެ ބޭފުޅުންނަށް ބޭނުންޖެހޭ ކޮންމެ އިރަކު ބޭނުން ވައްތަރެއްގެ "ތޮތްޕެއް" އެޅުއްވުމުގެ އިހުތިޔާރު "ހޯއްދަވައިގެން" އުޅުއްވާތީ އެވެ. އެއަށް ތޮތްޕެކޭ، ތާޖެކޭ، ތާހިކާއެކޭ ކިޔަސް ކިޔޭނީ ހަމަ އެކައްޗެކެވެ.\nބޭނުން ޖެހުނީމާ، އިދިކޮޅު ތޮފި ބާލާފައި އަނެއް ކޮޅަށް އެނބުރިލާފައު އެއްކޮޅުގެ ތޮފި އެޅުއްވޭނެ އެވެ. ވޯޓު ހޯއްދަވާން ވީމާ، މަހުޖަނުގެ ތޮފި ފޮރުވާފައި، އާއްމު މީހެއްގެ ތޮފި ބޮލަށް މަހާލައިގެން އާއްމުންގެ ތެރެއަށް ވެސް ނުކުންނަންވީ އެވެ.\nކުންފުންޏަށް ދަތިވީމާ، އެ ތޮފި ބާލާފައި، ވިޔަފާރިވެރިއެއްގެ ތޮފި ވެސް އެޅުމުގެ ފުރުސަތު އޮވެ އެވެ. ވިޔަފާރިވެރިއެއްގެ ތޮފި ނަގާފައި، ވަޒީރެއް ނުވަތަ ދައުލަތުގެ މުއައްސަސާއެއްގެ އިސް ވެރިއެއްގެ ތޮފި ވެސް އެޅުއްވޭނެ އެވެ. ދެންވެސް ބޭނުންފުޅު ވެއްޖިއްޔާ އެ ތޮފި ނަގާފައި، ރިސޯޓު އޯނަރުގެ ތާޖު އެޅުއްވުމުގެ އިހުތިޔާރު ލިބެ އެވެ.\nއެ އިރެއްގެ މަސްރަހު ކޮންމެ ގޮތަކަށް އެނބުރުނަސް އެ ބޭފުޅުންނަކަށް އެކަން ކަމުގައި މާބޮޑު ފަރުވާލެއް ނޯވެ އެވެ. އެއީ ކޮންމެ ހާލަތަކަށް ހެޔޮވަރު ތޮތްޕެއް ފޮށީގައި އޮންނާނެކަން އެނގިވަޑައިގަންނަވާތީ އެވެ. އެއިން ކޮންމެ ހާލަތެއްގައި ތުރުކުރައް ވާނީ އެވަގުތަކު އެ ބޭފުޅުންނަށް އެންމެ ފައިދާ ބޮޑު ވާނެ ބޮޑު ތާޖެކެވެ.\nކޮންމެ ފަދަ ތާޖެއް އިސްތަށިފުޅުގައި އޮތް ނަމަވެސް ހަގީގަތަކީ އާއްމު ރައްޔިތު މީހާއާ އަޅައި ވެސް ނުކިޔޭހާ ފަރަގު ބޮޑު ކަމެވެ.\nވަޒީރުންގެ މަޖިލީހުގެ ޖަލްސާއެއްގެ ތެރެއިން -- ފައިލް ފޮޓޯ\nއެކަން އެންމެ ބޮޑަށް ހާމަވެގެން ގޮސްފައިމި ވަނީ ރާއްޖެއަށް ވެސް މިހާރު ކުރިމަތިވެގެން މިއުޅޭ ކޮވިޑް-19 އިގެ ބަލާއާފާތުގެ ތެރެއިންނެވެ. އިގުތިސޯދުގެ މައި ލޭ ނާރުން ލޭ ތިއްކެއް ދައުރުވުން ވެސް ހުއްޓުމާއެކު ސަރުކާރުގެ މާލިއްޔަތު ވަނީ ގޯހަށް އިނދަޖެހިފަ އެވެ. ފައިސާ ވަންނާނެ ފެން ލައިޓެއްހާ މިންވަރު ވެސް ނެތް އިރު، އަތުގައި އޮތް އެއްޗަކުން ހަރަދު ކުޑަކުރަން ވެސް މަޖުބޫރުވެފައި ވެއެވެ.\nއެއާއެކު އެންމެ ފުރަތަމަ ކަނޑާން ފެށީ ދައުލަތުގެ އިސްވެރިންގެ މުސާރަތަކެވެ. އެއީ މުސާރައިން 20 ޕަސަންޓެވެ. އޭގެ ފަހުން، ސަރުކާރުގެ މާލީ ހާލަތު އިތުރަށް ނިކަމެތިވާނެ ކަމަށް ފެންނާތީ، އެ އަދަދު އިތުރުކޮށް، އަދި އޭގެ ތެރޭގައި ކުންފުނިތަކުގެ އެންމެ އިސް މަގާމުތަކުގައި ތިއްބެވި ބޭފުޅުން ވެސް މިހާރު ވަނީ ހިމަނާފަ އެވެ.\nރައްޔިތުންނަށްޓަކައި، ވަގުތީ ގޮތުން ނަމަވެސް، އަމިއްލައަށް ވެވަޑައިގަންނަވާ ބޮޑު ގުރުބާނީއެއް ގޮތަށް ފެންނަނީ ބޭރު ފުށަށެވެ. އެންމެ ބޮޑުކޮށް ކެނޑޭ މުސާރައިގެ ކެޓަގަރީގެ ބޭފުޅުން އަދި ވެސް މަހަކު ބައިލައްކަ އެއްހާ ރުފިޔާ "ޓޭކް ހޯމް" ގެ ގޮތުގައި ގެއަށް ގެންދަވާނެ އެވެ. އެހެން ގޮތަކަށް ބުނާނަމަ އެއީ "ރަނގަޅު" ކަމަށް ބުނާ އުޖޫރައެއް ލިބޭ ހަތަރު ފަސް މީހެއްގެ މުސާރާ އެވެ.\nއެއީ ނިޒާމު ތަރުތީބު ކޮށް ބާއްވާފައި އޮންނަ ގޮތެކެވެ. ޕާޓީއެއް ނުވަތަ ޕާޓީތަކެއް ވެރިކަމަށް ގެންނަން ބަޔަކު ކުރާ މަސައްކަތުގެ އިނާމެވެ. ވޯޓު ދޭ ރައްޔިތުންނަކީ އެއްވެސް އިރެއްގައި ވޯޓު ކަރުދާސްކޮޅު ވައްޓާލުމަށްފަހު އަނެއް އިންތިހާބާ ހަމައަށް މާ މުހިއްމު ބައެއް ނޫނެވެ.\n"ފަގީރު ކަމުގެ މިންގަނޑު އަދި ފަގީރުންގެ ނިސްބަތް" ދެނެގަތުމަށްޓަކައި 2016 ވަނަ އަހަރު ރާއްޖޭގައި ދިރާސާއެއް ހެދި އެވެ. އެ ދިރާސާ އިން ދެއްކި ގޮތުގައި ދުވާލަކު ބޮލަކަށް ޖެހޭ މީޑިއަމް ހަރަދުގެ ދެބައިކުޅައެއްބައި ނުވަތަ 74 ރުފިޔާ އަށްވުރެ ދަށުން ހަރަދުކުރާ މީހުންނަކީ ފަގީރުންގެ ގޮތުގައި ބަލާނަމަ ރާއްޖޭގެ އާބާދީގެ 2.8 ޕަސެންޓް މީހުންނަކީ ފަގީރުންނެވެ.\nއަދި މާލެއަށް ބަލާއިރު މާލޭގެ އާބާދީގެ 7.1 ޕަސެންޓް މީހުންނަކީ ފަގީރުންނެވެ. އަތޮޅުތަކަށް ބަލާއިރު އަތޮޅުތަކުގެ އާބާދީގެ 8.12 ޕަސެންޓް މީހުންނަކީ ފަގީރުންނެވެ.\nމިހާރު މިއޮތް ކޮވިޑްގެ ބަލިމަޑުކަމާއެކު، ގިނަ ބައެއްގެ ވަޒީފާ ގެއްލި، ގޭ ބަންދުވެފައި ތިބެން ޖެހިފައި ވާއިރު، އެ އަދަދު އެތައް ގުނައެއް މިހާރު އިތުރުވެފައިވާނެކަމީ މުޅީން ޔަގީންވާ ކަމެކެވެ.\nއެކަމަކު މާލީ ބަޔާނުން ފެންނާން ނެތަސް "އަޅުގަނޑަކީ އެކަހަލަ މީހެއް ނޫންކަން އެންމެނަށް އެނގޭނެޔޭ" ވިދާޅުވެފައި، އާއިލީ ގުޅުމާއި އަމިއްލަ މަސްލަހަތު އޮތް ބޭބޭފުޅުން، އާއްމު އުސޫލުގެ ދަށުން މި ބޮޑު ބަލާމުސީބާތުގެ ކާރިސާއިން ވެސް ރަނގަޅަށް ފައިދާ ނަގަނީ އެވެ.\nރައްޔިތުންގެ ގޭގައި ތިބެ ބަނޑަށްޖެހޭއިރު، ބާކީ ތިއްބެވި ބޭފުޅުން ކުރާނެ ކަންތައް ހުސް ވެގެން، ޑެލިވަރީ ކުރައްވަން ވެސް ނުކުންނެވީ އެވެ. ބޭރުގެ ފަންޑުތަކަށް ފައިސާ ވެސް ލާން ފެށީ އެވެ. އަދި "މިއީ އެންމެން ގަސް އިންދަންވީ ވަގުތޭ" ވިދާޅުވެފައި އަނެއް ބައި ބޭފުޅުން ވެންނެވި ހޮރެއް ވެސް ނޭނގެ އެވެ.\nއަމިއްލަ އެކައުންޓުގައި ހަމައެކަނި ވަކި ލާރިކޮޅެއް ހުރި ޓްރާންސްޕޯޓް މިނިސްޓަރު ގޭގައި ހުންނަވާތާ ގިނަ ދުވަސްވެ، މާބޮޑަށް ފޫހިފުޅު ވުމުން ފޮށިން ރިސޯޓު އޯނަރުގެ ތާޖު ނަންގަވައި އެ އަޅުއްވައިގެން ވަޑައިގެންނެވީ ރިސޯޓް ޗުއްޓީއަށެވެ. ސަރުކާރާއެކު ރައްޔިތުން ނޭވާ ހައްޓަށް ނުފެތިގެން އުޅޭ ދަނޑިވަޅެއްގަ އެވެ. އެކަމަނާ ވަޑައިގެންނެވި ރިސޯޓު ވެސް އެ ރިސޯޓް ހިންގާ ކުންފުނިން އެތަކެއް ހާސް މުވައްޒަފުންގެ މުސާރަތައް ވެސް ކުރިއަށް އޮތް މަސްތަކުގައި ދެހާހެއްހާ ރުފިޔާ އަށް ކުޑަކުރިޔަސް ވަރިހަމަ ކޮށްލައިގެނެވެ.\nގޮތް ހުސްވެފައި ތިބެން ޖެހޭނީ އާންމު ރައްޔިތުންނެވެ. މާދަމާ ވެސް ވާނެ ގޮތެއް ނޭނގި، ގެއްލިފައި ވެސް ފައިސާ ފޮއްޗެއް އޮތްތޯ ބަލަން ހުރިހާ އަންނައުނުތަކެއްގެ ޖީބުތައް ވެސް މިހާރު ޗެކުކޮށް ނިމިއްޖެ އެވެ. އެކަމަކު އެއީ އާއްމު ރައްޔިތު މީހާގެ ހާލެވެ. އެކި ކުލައިގެ ތާޖުތައް ގެންގުޅުއްވާ ބޭފުޅުން މާ ބޮޑަށް ކަންބޮޑުވާކަށް ޖެހިވަޑައިނުގަންނަވާނެ އެވެ.\nއަންނަ މަހުވެސް ބަރާބަރު ދުވަހަށް މުސާރަ ޖަމާވާނެ އެވެ. ކިތަންމެ ވަރަކަށް ކެނޑިޔަސް، އެ މުސާރަ ރައްޔިތު މީހާއާ އެއްހަމައަކަށް ތިރި އެއް ވެސް ނުވާނެ އެވެ. މާލީ ބަޔާންތަކުން ފެންނާން ނެތަސް އެއް ގޮތަކުން ނުވިއްޔާ އަނެއް ގޮތަކުން ފައިސާ ވަންނާނެ ދޮރުތައް ހުންނާނެ އެވެ. މުޅި މި ނިޒާމު ރާވާފައި މި އޮތީ މިގޮތަށް ބޮޑު އެތި ކުޑައެތި ކާލާ ގޮތަށެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ކެބިނެޓް + ވިލާ ގްރޫޕް ދައުލަތުގެ އާމްދަނީ އިގްތިސޯދު ފަގީރުކަން ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Supreme court ge fandiyaarun thakeh ge massala JSC in balanee | Mihaaru\nސުޕްރީމް ކޯޓުގެ ފަނޑިޔާރުން: އެ ކޯޓުގެ ފަނޑިޔާރުންތަކެއްގެ މައްސަލަ ބަލަން ޖޭއެސްސީން ވަނީ ނިންމާފައި -- ފޮޓޯ/މިހާރު\nސުޕްރީމް ކޯޓުގެ ފަނޑިޔާރުންތަކެއްގެ މައްސަލަ ޖޭއެސްސީން ބަލަނީ\n09 އޮކްޓޯބަރ 2019 - 19:15 10 comments\nސުޕްރީމް ކޯޓުގެ އިހްތިސާސްގެ ބޭރުން އެ ކޯޓުން ކޮށްފައިވާ ކަންކަމާ ގުޅިގެން އެކަމުގައި ބައިވެރިވެ ވަޑައިގަންނަވާ ފަނޑިޔާރުންގެ މައްސަލަތައް ބަލަން ޖުޑީޝަލް ސާވިސް ކޮމިޝަން (ޖޭއެސްސީ) އިން މިއަދު ނިންމައިފި އެވެ.\nސުޕްރީމް ކޯޓުން އެ ކޯޓުގެ އިހްތިސާސްގެ ބޭރުން ނިންމާފައިވާ މައްސަލަތަކާ ގުޅޭ ކަންކަން ބެލުމަށް ޚާއްސަ ކޮމެޓީއެއް ޖޭއެސްސީން ކުރިން އޮތީ އެކުލަވާލައިފަ އެވެ. އަދި އެ ކޮމެޓީން އޮތީ ސުޕްރީމް ކޯޓުން ގާނޫނު އަސާސީއާ ޚިލާފަށް ނިންމި ނިންމުންތަކާ ބެހޭގޮތުން ރިޕޯޓެއް ވެސް ތައްޔާރުކޮށްފަ އެވެ.\nޖޭއެސްސީން މިއަދު ނެރުނު ބަޔާނުގައި ބުނީ ރިޕޯޓާ ބެހޭގޮތުން އެ ކޮމިޝަންގެ ޖަލްސާގައި މިއަދު މަޝްވަރާ ކުރުމަށް ފަހު، އެކަމުގައި ބައިވެރިވެ ވަޑައިގަތް ފަނޑިޔާރުންގެ މައްސަލަތައް ބަލަން ނިންމާފައިވާ ކަމަށެވެ. އަދި އެގޮތަށް ނިންމުމުގައި، ޝަރުއީ ދާއިރާއާބެހޭ ގޮތުން ސައުތު އެފްރިކާގެ ކުރީގެ ފަނޑިޔާރެއް ކަމަށްވާ ޔޮހާން ކްރިގްލާ ދާދިފަހުން ތައްޔާރުކުރި ރިޕޯޓުގައިވާ ކަންކަމަށް ވެސް ރިއާޔަތްކުރި ކަމަށް ޖޭއެސްސީން ބުންޏެވެ. އެކަމަކު އެއީ ކޮން ފަނޑިޔާރުންނެއް ކަމެއް ޖޭއެސްސީން ހާމައެއް ނުކުރެ އެވެ.\nޖޭއެސްސީން ބުނިގޮތުގައި އެ މައްސަލަތައް ތަހުގީގު ކުރަމުންދާއިރު އިތުރު ކަމެއް ފާހަގަކުރެވޭ ނަމަ، އެކަމެއް ހިމަނައިގެން ތަހުގީގު ހިންގަން ކޮމިޝަނުން ވަނީ ނިންމައިފަ އެވެ. އަދި އެކަމުގައި ކޮމިޝަނަށް ކުރިމަތިވާ ދަތިތައް ފާހަގަކޮށް، އެކަން ރައްޔިތުންގެ މަޖިލީހުގެ ކަމާބެހޭ ކޮމެޓީގެ ސަމާލު ކަމަށް ގެނައުމަށް ވެސް ނިންމާފައިވާ ކަމަށް އެ ކޮމިޝަނުން ބުންޏެވެ.\nމީގެ އިތުރުން އެހެން ދެ ފަނޑިޔާރެއްގެ މައްސަލަ ބެލުމަށް ވެސް ކޮމިޝަނުން މިއަދު ވަނީ ނިންމައިފަ އެވެ. އެއީ ޏ. ޖުޑީޝަލް ދާއިރާގެ އިސް މެޖިސްޓްރޭޓް ޚަދީޖާ ލީނާގެ މައްސަލަ އަކާއި ސިވިލް ކޯޓުގެ ގާޒީ ހަސަން ފަހީމް އިބްރާހިމްގެ ދެ މައްސަލައެއް ކަމަށް ޖޭއެސްސީން ބުންޏެވެ.\nސުޕްރީމް ކޯޓުން ގާނޫނާ ޚިލާފަށް ނިންމި ނިންމުންތަކުގެ މައްސަލަ ބަލަން ޖޭއެސްސީން ނިންމިއިރު، ޝަރުއީ ދާއިރާއާ ގުޅޭގޮތުން ކްރިގްލާ ތައްޔާރުކުރި ރިޕޯޓް މިހާރު ވަނީ އާންމުކޮށްފަ އެވެ. އެ ރިޕޯޓުގައި ވެސް ސުޕްރީމް ކޯޓުން ގާނޫނު އަސާސީއާ ޚިލާފަށް އަމަލު ކޮށްފައިވާ ކަމަށް ވަނީ ފާހަގަކޮށްފަ އެވެ.\nސުޕްރީމް ކޯޓުގެ ފަނޑިޔާރުންގެ މައްސަލަ ޖޭއެސްސީން ބަލަން ނިންމިއިރު، އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ އާއި އެ ކޯޓުގެ ފަނޑިޔާރު އާދަމް މުހައްމަދު އަބްދުﷲ އާއި އެ ކޯޓުގެ ފަނޑިޔާރު އަބްދުﷲ އަރީފާ ގުޅޭ އެހެން މައްސަލައެއް ބެލުމަށް ފަހު ފިޔަވަޅެއްގެ ގޮތުން އެ ތިން ފަނޑިޔާރުންނަށް ނަސޭހަތް ދޭން ޖޭއެސްސީން އިއްޔެ ވަނީ ނިންމައިފަ އެވެ.


ބޯޑަރުތައް ހުޅުވާލުން އެމެރިކާ ފަތުރުވެރިން ދަތުރުކުރަން އެންމެ ބޭނުންވަނީ ރާއްޖެއަށް ބޯޑަރުތައް ހުޅުވާލުން އެމެރިކާ ފަތުރުވެރިން ދަތުރުކުރަން އެންމެ ބޭނުންވަނީ ރާއްޖެއަށް\nޤައުމުތަކުން ބޯޑަރުތައް ހުޅުވާލުމާއެކު އެމެރިކާ ފަތުރުވެރިން ދަތުރުކުރަން އެންމެ ބޭނުންވާ މަންޒިލަކީ ރާއްޖެކަމަށް "އިންޝުއަރ މައި ޓްރިޕް"އިން ހާމަކޮށްފިއެވެ.\nފަތުރުވެރިންނަށް ބޭނުންވާ އިންޝުއަރެންސްއާއި ގުޅޭ ޙިދުމަތްދޭ މަޝްހޫރު ކުންފުންޏެއް ކަމަށްވާ 'އިންޝުއަރމައި ޓްރިޕް' އިން ހާމަކުރާގޮތުގައި، އެމެރިކާގެ ފަތުރުވެރިން އެންމެ ދާން ބޭނުންވަނީ ޖަޒީރާ މަންޒިލްތަކަށެވެ. އެގޮތުން އެކުންފުނިން އެކުލަވާލާފައިވާ 10 މަންޒިލެއް ހިމެނޭ ލިސްޓުގައި ޖަޒީރާ ފަސް ޤައުމެއް ހިމެނެއެވެ.\nއިންޝުއަރމައި ޓްރިޕުން މި ލިސްޓު ތައްޔާރުކޮށްފައިވަނީ ގޫގަލްގައި ޤައުމުތަކާއި ގުޅޭ މައުލޫމާތު އާއްމުން ހޯދާފައިވާ މިންވަރަށް ބަލައިގެންނެވެ. ކޯވިޑް-19އާ ގުޅިގެން ގޭގައި ހޭދަކުރާ ވަގުތުތައް އިތުރުވެފައިވާއިރު، މި މުއްދަތުގައި ރާއްޖޭގައި ޗުއްޓީ ހޭދަކުރުމާއި ގުޅޭ މައުލޫމާތު ހޯދުމަށް 18100 ފަހަރު ގޫގަލްގައި މައުލޫމާތު އޮޅުންފިލުވާފައިވެއެވެ.\nރާއްޖެއާ ގުޅޭގޮތުން މައުލޫމާތު އެންމެ ގިނަ އަދަދަކަށް ހޯދާފައިވަނީ އެމެރިކާގެ ކެލިފޯނިއާ، ނިއުޔޯކް އަދި ޕެންސިލްވޭނިއާގެ މީހުންނެވެ. އެމެރިކާ ފަތުރުވެރިންގެ މެދުގައި ދެވަނަ އަށް އެންމެ މަޤްބޫލް މަންޒިލަކީ ގްރީސްއެވެ. ތިންވަނަ އަށް ފީޖީ އަދި ހަތަރުވަނައަށް އެންމެ ގިނަ އަދަދެއްގެ ބަޔަކު މައުލޫމާތު އޮޅުން ފިލުވާފައިވަނީ ކޯސްޓާރިކާއާއި ބެހޭގޮތުންނެވެ.\nއެމެރިކާއަކީ ރާއްޖެއަށް އެންމެ ގިނަ އަދަދަކަށް ފަތުރުވެރިން ޒިޔާރަތްކުރާ ޤައުމުތަކުގެ ތެރޭގައި ހިމެނޭ ޤައުމެކެވެ. އެގޮތުން ހުސްވި އަހަރުގެ ތެރޭ އެޤައުމުން ރާއްޖެއަށް 54474 ފަތުރުވެރިން ރާއްޖެއަށް ޒިޔާރަތްކޮށްފައިވެއެވެ. މިއީ 2018ވަނަ އަހަރާއި އަޅާ ބަލާއިރު 27 އިންސައްތަ އިތުރު އަދަދެކެވެ. އެމެރިކާއަކީ ރާއްޖެއަށް 8 ވަނަ އަށް އެންމެ ގިނަ އަދަދަކަށް ފަތުރުވެރިން ޒިޔާރަތްކުރާ ޤައުމެވެ.


ކޯވިޑް ޖެހި ރަނގަޅުވުމުންވެސް ގިނަ އުދަނގޫތައް ކުރިމަތިވޭ - ދިރާސާ ކޯވިޑް ޖެހި ރަނގަޅުވުމުންވެސް ގިނަ އުދަނގޫތައް ކުރިމަތިވޭ - ދިރާސާ\nކޯވިޑް ޖެހި ރަނގަޅުވުމުންވެސް ގިނަ އުދަނގޫތައް ކުރިމަތިވޭ - ދިރާސާ\nކޯވިޑް ޖެހި ރަނގަޅުވުމުންވެސް ދުވަސްވީ މީހުނަށް ގިނަ އުނދަގޫތަކާއި ކުރިމަތިލާންޖެހޭ.- ފޮޓޯ: ރޮއިޓަރސް\nކޯވިޑް ޖެހިގެން ހަސްފަތާލުގައި ފަރުވާ ހޯދަންޖެހޭ މީހުންގެ ތެރެއިން ހަތަރުބައި ކުޅަ ތިންބައި މީހުންގެ ކިބައިން ބަލިން ފަސޭހަވުމުގެ ހަ މަސް ދުވަސް ފަހުންވެސް ބަލީގެ އަލާމާތްތައް ފެންނަކަމަށް ދިރާސާއަކުން ދައްކައިފިއެވެ.\nލޭންސްޓް މެޑިކަލް ޖާނަލްގައި ޝާޢިއުކޮށްފައިވާ ދިރާސާގައިވަނީ ކޯވިޑް އެންމެ ފުރަތަމަ ފެތުރެން ފެށި ޗައިނާގެ ވުހާން ސިޓީގައި ބަލިޖެހުނު އެތައް ސަތޭކަ މީހުންގެ މަޢުލޫމާތު އެއްކޮށްފައެވެ. އެ ދިރާސާގެ ނަތީޖާއިން ދެއްކި ގޮތުގައި ބަލިން ފަސޭހަވުމަށްފަހުގައިވެސް ކޯވިޑް ޖެހުނު މީހުންގެ ފަރާތުން ފެންނަ އަލާމާތަކީ ވަރުބަލިކަން އިޙުސާސްވުމާއި މަސްގަނޑުގެ ބާރުދެރަވުމެވެ. އޭގެ އިތުރުން ނިދުމުގައި އުނދަގޫތައް ކުރިމަތިވުންވެސް ހިމެނެއެވެ.\nޗައިނާގައި ކުރި ދިރާސާ ބިނާކޮށްފައިވަނީ ވުހާންގެ ހޮސްޕިޓަލެއްގައި މިދިޔަ އަހަރުގެ ޖަނަވަރީ މަހާއި މެއި މަހާއި ދެމެދު ކޯވިޑަށް ފަރުވާ ހޯދާފައިވާ 1،733 މީހުންގެ މަޢުލޫމާތުގެ މައްޗަށެވެ. ދިރާސާގައި ހިމަނާފައިވާ ބަލިމީހުންގެ އެވަރެޖު އުމުރަކީ 57 އަހަރެވެ. ދިރާސާކުރި ފަރާތުންވަނީ މިދިޔަ ޖޫން މަހާއި ސެޕްޓެމްބަރު މަހާއި ދެމެދު އެމީހުންނަށް ޒިޔާރަތްކޮށް އެމީހުންގެ އަލާމާތްތަކާއި ޞިއްޙަތާއިގު ޅޭގޮތުން ގިނަ ސުވާލުކޮށްފައެވެ. އަދި އެމީހުންގެ ޖިސްމާނީ ދުޅަހެޔޮކަންވެސް ވަނީ ބަލައިފައެވެ.\nދިރާސާގެ ނަތީޖާއިން ދެއްކި ގޮތުގައި އެ ދިރަސާގައި ބައިވެރިވި މީހުންގެ ތެރެއިން 76 އިންސައްތަ މީހުންނަށް އަދިވެސް ބައްޔާއިގުޅޭ އުނދަގޫތައްދަނީ ކުރިމަތިވަމުންނެވެ. އެގޮތުން 63 އިންސައްތަ މީހުންވަނީ އަދިވެސް ވަރުބަލިކަން އިޙުސާސުކުރެވޭކަމަށާއި ހަށިގަނޑުގެ މަސްތަކުގެ ވަރު ދޫވެފައިވާކަމަށް ބުނެފައެވެ. 26 އިންސައްތަ މީހުންވަނީ ނިދުމުގައި އުނދަގޫތަކެއް ކުރިމަތިވާކަމަށް ބުނެފައެވެ.\nމި ދިރާސާގައިވަނީ އެންމެ ބަލި ބޮޑުވީ ދުވަސްވަރު ހަށިގަނޑުގައި އެންޓިބޮޑީ ހުރި ބައެއް މީހުންގެ މިހާރުގެ ހާލަތުވެސް ބަލާފައެވެ. މިގޮތުން 94 މީހެއްގެ ލޭ ހަ މަސް ދުވަސް ފަހުން ތަހުލީލުކުރި އިރު ހަށިގަނޑުގައި އެންޓިބޮޑީ ހުރި މިންވަރުވަނީ 52.5 އިންސައްތަ ދަށަށް ގޮސްފައެވެ. ދިރާސާކުރި ފަރާތުން ބުނީ އެ ހޯދުމާއިއެކު ބަލިޖެހިފައި ފަސޭހަވާ މީހުންނަށް އަނެއްކާވެސް ކޯވިޑް ޖެހުމުގެ ފުރުޞަތު އޮތްކަމަށް ބާރުދޭކަމަށެވެ. ނަމަވެސް އެކަން ޔަޤީންކުރުމަށް އިތުރު ތަހުލީލުތައް ކުރަންޖެހޭކަމަށް އެފަރާތުން ބުނެއެވެ.\nކޯވިޑް ދާއިމީ އަސަރުތަކާއި ގުޅޭގޮތުން މިހާތަނަށް ކޮށްފައިވަނީ މަދު ދިރާސާއެކެވެ. ޗައިނާގައި ކުރި ދިރާސާއާއި ގުޅޭގޮތުން ސައިންސްވެރިން ބުނީ އެ ދިރާސާއިން ކޯވިޑްގެ ސަބަބުން ހަށިގަނޑުން ނުފިލާ ހުންނަ އަސަރުތަކާއި ގުޅޭ އިތުރު ދިރާސާތައް ކުރަންޖެހޭކަން ހާމަކޮށްދޭކަމަށެވެ.\nދިރާސާކުރުމުގައި އިސްކޮށް ޙަރަކާތްތެރިވެވަޑައިގެންނެވި ޗައިނާގެ ނޭޝަނަލް ސެންޓަރ ފޮރ ރެސްޕިރޭޓަރީ މެޑިސިން، ބިން ކާއޯ ވިދާޅުވީ ކޯވިޑަކީ މުޅިން އައު ބައްޔެއްކަމުން އެ ބަލީގެ ސަބަބުން ބަލިޖެހޭ މީހުންގެ ޞިއްޙަތަށް ދިގު މުއްދަތަށްކުރާ އަސަރުތައް ދެނެގަނެވެން ފަށައިފައިވަނީ އަދި ކިރިޔާ ކަމަށެވެ. އޭނާ ވިދާޅުވީ ބަލިޖެހޭ މީހުން ބަލިން ފަސޭހަވެ ހަސްފަތާލުން ދޫކޮށްލުމަށްފަހުގައިވެސް އެ މީހުންނަށް ފަރުވާ ދިނުމުގެ މުހިންމުކަން ދިރާސާގެ ނަތީޖާއިން ހާމަކޮށްދީފައިވާކަމަށެވެ. އަދި ބަލީގެ ސަބަބުން ޙާލު ދެރަވާ މީހުންނަށް ބަލިން ފަސޭހަ ވުމުންވެސް އިތުރަށް ބެލުމުގެ މުހިންމުކަން އޭނާ ފާހަގަކުރެއްވިއެވެ.\nމަހުޖަނުންގެ ފައިދާ 3.9 ޓްރިލިއަނަށް، ފަގީރުންގެ އަދަދު 500 މިލިއަނަށް\nވެކްސިން ދިނުމުގައި ޓްރަމްޕުގެ ސަރުކާރުން ރޭވުމެއް ނުގެންގުޅޭ: ވައިޓްހައުސް


Sharpge j Tech Inverter Air Conditioner raajjeah Thaaraf Koffi\nޝާޕްގެ ޖޭ ޓެކް އިންވާޓާ އެއާކޮންޑިޝަނަރު ރާއްޖެއަށް ތައާރަފުކޮށްފި\nއެލްއޭ ލައިފްސްޓައިލް ފިހާރަ--ފޮޓޯ އެލްއޭ ލައިފްސްޓައިލް\nވިޔަފާރި | ކުންފުނި | 19 ޖޫން 2017 |0ކޮމެންޓް\nދިވެހިރާއްޖެއާއި ގުޅޭ ކަރަންޓު ހަރަދު ކުޑަ އެއާކޮންޑިޝަނެއް ރާއްޖެ އަށް ތައާރަފުކޮށްފިއެވެ.\nހުކުރު ދުވަހުގެ ރޭ ހުޅުވިގެން ދިޔަ "އެލް އޭ ލައިފްސްޓައިލް" ޝޯ ރޫމުން ރާއްޖެއަށް ތައާރަފުކޮށްފައިވަނީ ދުނިޔޭގައި ވެސް މަޝްހޫރު، ޖަޕާނުގެ ކޮލިޓީ ބްރޭންޑެއް ކަމުގައިވާ "ޝާޕް" ބްރޭންޑްގެ ޖޭ ޓެކް އިންވާޓާ އެއާކޮންޑިޝަނާއެވެ.\nއެ ފިހާރަ ހިންގާ އެލްއޭ އެންޓަޕްރައިސަސް ޕްރައިވެޓް ލިމިޓެޑް މެޖޭނިން ޑިރެކްޓަރު މުހައްމަދު އައިމަން އިބްރާހިމް ވިދާޅުވި ގޮތުގައި ގިނަ ފީޗާސްތަކެއް ހިމެނޭ އެ ޔުނިޓަކީ ރާއްޖެފަދަ ލޮނުގެ އަސަރު ބޮޑަށް ކުރާ މާހައުލުތަކަށް ހާއްސަ ޔުނިޓެކެވެ.\n"އަދި ހަމަ އެހެންމެ އެހެން ޔުނިޓްތަކަށްވުރެން ކަރަންޓު ހަރަދުވެސް ކުޑަވާނެ." މުހައްމަދު އައިމަން ވިދާޅުވިއެވެ.\nމުހައްމަދު އައިމަން ވިދާޅުވި ގޮތުގައި އެ އެއާކޮންޑިޝަނާއަކީ މިހާރު މާކެޓުގައި ހުރި އެންމެ ފީޗާސްތައް ގިނަ ޔުނިޓެވެ. އައިމަން ވަނީ އެ އެއާކޮންޑިޝަންގައި ހިމެނޭ ހާއްސަ ފީޗާސްތަކުގެ ތެރެއިން "ބޭބީ މޯޑް" ފާހަގަ ކުރައްވާފައެވެ.\n"އަދި އެއްވެސް ބްރޭންޑް އެއްގެ އެއާކޮންޑިޝަނާއެއްގައި ނުހިމެނޭ މި ފީޗާއަކީ ކުޑަކުދިން އުޅޭ ތަންތަނަށް ހާއްސަކޮށް ރީސާޗްތަކާއެކު ހަދާފައިވާ ފީޗާއެއް. އަދި މި ފީޗާ އޮންކޮށްލުމުން ޓެމްޕަރޭޗާ އަދި އެކުއްޖަކާ ދިމާލަށް ފިނި ސީދާ އަމާޒު ނުވެ، ތަނުގެ ފިނިމިން އެއްވަރެއްގައި އޮޓޮމެޓިކް އިން ހިފަހައްޓައިދޭނެ" އައިމަން ވިދާޅުވިއެވެ.\n"ބޭބީ މޯޑް" މިއީ މި އެއާކޮންޑިޝަންގައި ހިމެނޭ އެންމެ ހާއްސަ އެއް ފީޗާ\nއައިމަން ވިދާޅުވި ގޮތުގައި އެ އެއާކޮންޑިޝަން އިން ވަރުގަދަ ވައި ސާފުކޮށްދޭނެއެވެ. އަދި 14 މީޓަރަށްވުރެ ދުރަށް ވައި ފޮނުވާލުމުގެ ގާބިލުކަން އެ ޔުނިޓަށް ލިބިގެންވެއެވެ. އަދި ރިމޯޓުގައިވާ "ލޮކް އޮން" ސެންސާ ފީޗާ އޮންކޮށްލުމުން އެ އިރަކު ރިޕޯޓު ހިފައިގެން ހުރި މީހާއާ ދިމާލަށް ވަކިން ބޮޑަ ފިނިކޮށްދިނުމުގެ ގާބިލުކަން އެ އެއާކޮންޑިޝަންއަށް ލިބިގެންވާ ކަމަށް އޭނާ ވިދާޅުވިއެވެ.\nއެ ނޫންވެސް ގިނަ ފީޗާތަކެއް ހިމެނޭ އެ ޔުނިޓް ބާޒާރަށް ނެރެފައިވަނީ ހާއްސަ އަގުތަކެއްގައި ހާއްސަ ޕްރޮމޯޝަންއަކާއެކުގައެވެ. "އެލްއޭ ލައިފްސްޓައިލް" ފޭސްބުކް ޕޭޖްގައި ހިންގާ ޕްރޮމޯޝަނަށްވެސް ބޮޑު ތަރުހީބެއް ލިބެމުންދާ ކަމަށް އައިމަން ވިދާޅުވިއެވެ.\nޝާޕް 10،000 ބީޓީޔޫގެ އެއާކޮންޑިޝަން\n"އެލްއޭ ލައިފްސްޓައިލް" އިން މިވަގުތު ދަނީ އެއް މަސް ދުވަހުގެ ޕްރޮމޯޝަނެއް ކުރިއަށް ގެންދަމުންނެވެ. ޕްރޮމޯޝަންގައި 10،000 ބީޓީޔޫ އާއި 13،000 ބީޓީޔޫ އާއި 18،000 ބީޓީޔޫ އަދި 24،000 ބީޓީޔޫގެ ޝާޕް ޖޭ ޓެކް އިންވާޓާ ހާއްސަ އަގުތަކެއްގައި ލިބިގެންދާނެއެވެ.\nޝާޕް 13،000 ބީޓީޔޫގެ އެއާކޮންޑިޝަން\nއެއާކޮންޑިޝަން ހަރުކޮށްދިނުމަށް ވެސް ޕެކޭޖްތަކެއް ވަނީ ހަމަޖައްސާފައެވެ. އެގޮތުން މާލޭގައި ނަމަ 999 ރުފިޔާ އަށް އަދި ވިލިމާލޭ ހުޅުމާލޭގައި ނަމަ 1590 ރުފިޔާއަށް އިންސްޓޯލްކޮށްދެއެވެ.\n"އެލްއޭ ލައިފްސްޓައިލް" ޝޯރޫމް ހުންނާނީ އޮފްރޯޑް ފިހާރަ ކައިރި، ކަޅުހުރާ މަގުގައެވެ. އެ ފިހާރައިން ވިއްކާ އުފެއްދުންތަކާއި ގުޅޭ އިތުރު މައުލޫމާތު 3011969، 9737788، 7786511 އިން ލިބިވަޑައިގަންނަވާނެއެވެ.


ޢުމުރުން ދުވަސްވީ މީހުންގެ ދުވަސް ފާހަގަކުރުމުގެގޮތުން، މަންފާސެންޓަރ އޮން އޭޖިންގގެ ފަރާތުން ބޭއްވެވި ހަފްލާގައި ނައިބުރައީސް ޑޮކްޓަރ މުޙަންމަދު ވަޙީދު ޙަސަންމަނިކު ދެއްކެވި ވާހަކަފުޅު - The President's Office\nޢުމުރުން ދުވަސްވީ މީހުންގެ ދުވަސް ފާހަގަކުރުމުގެގޮތުން، މަންފާސެންޓަރ އޮން އޭޖިންގގެ ފަރާތުން ބޭއްވެވި ހަފްލާގައި ނައިބުރައީސް ޑޮކްޓަރ މުޙަންމަދު ވަޙީދު ޙަސަންމަނިކު ދެއްކެވި ވާހަކަފުޅު\n2 އޮކްޓޫބަރު 2009، ރިފަރެންސް: PRO/NRW/2009/43\nއާދެ، ބައިނަލްއަޤްވާމީ ދުވަސްވީ މީހުންގެ ދުވަހުގެ މުނާސަބަތުގައި، މަންފާގެ ފަރާތުން މިޙަފްލާ ރާއްވަވައިގެން، މިކަން ކުރިޔަށްގެންދަވާ ކަމަށްޓަކައި މަންފާގެ ވެރިންނަށް އަދި މަންފާގެ އިސްކޮށް ޙަރަކާތްތެރިވެވަޑައިގަންނަވާ ހުރިހާ ބޭފުޅުންނަށްވެސް ވަރަށްބޮޑަށް ޝުކުރު ދަންނަވައި، މަރުޙަބާ ދަންނަވަން.\nއަޅުގަނޑުގެ އެންމެފުރަތަމަ ވާޖިބަކީ، މިއަދުގެ މުނާސަބަތުގައި ދުވަސްވީ އެންމެހާ ބޭފުޅުންނަށް މަރުޙަބާ ދެންނެވުން. އަދި ހަމައެއާއެކީގައި އަޅުގަނޑުމެން، އާދެ، އަޅުގަނޑު މިއަދު ހުރި މަގާމުގެގޮތުން، ސަރުކާރު ނިސްބަތްވާގޮތަށް، ތިޔަ ހުރިހާ ބޭފުޅުންގެ ކަންތައްތައް މުސްތަޤްބަލުގައި ބެލެހެއްޓުމުގައި ޚާއްޞަ ވިސްނުމެއް ސަރުކާރުން ގެންގުޅޭ ވާހަކަ ދެންނެވުން. އާދެ، އެގޮތުން ތިޔަބޭފުޅުންނަށް މިހާރު އެނގިވަޑައިގަންނަވާނެ، މި ސަރުކާރު ވެރިކަމާ ޙަވާލުވުމާ ގުޅިގެން، އެންމެފުރަތަމަ ކުރި އެއްކަމަކީ، ޢުމުރުން 65 އަހަރުވީ ބޭފުޅުންނަށް ޢިނާޔަތެއް ދެއްވުން. އަދި ހަމައެއާއެކީގައި ބޭސްފަރުވާގެ ކަންތައްވެސް، 65 އަހަރުން މަތީގެ ބޭފުޅުންނަށް ވަރަށްކުޑަކުޑަ ޚަރަދަކުން ކުރެވޭގޮތަށް އިންތިޒާމު ކުރުން. އެހެންވިމާ، މިއީ ސަރުކާރުން ދުވަސްވީ މީހުންނާ ދޭތެރޭގައި ބަހައްޓާ އޯގާތެރިކަމުގެ ކުޑަކުޑަ ދަލީލެއް.\nއާދެ، މިއަދު އަޅުގަނޑުމެން މި ދުވަސްވީ މީހުންގެ ދުވަސް މިފާހަގަކުރަނީ ދުނިޔޭގެ ފެންވަރުގައި ދުވަސްވީ މިހުންގެ އަހަރު ފާހަގަކުރިތާ 10 އަހަރުފަހުން. މި 10 އަހަރުގެ މުއްދަތުގެ ތެރޭގައި، ތަފާތު ކަންތައްތައް ރޭވި، ހިންގިފައި އެބަހުރި އާދެ، ދުނިޔޭގެ ފެންވަރުގައި. އޭގެތެރެއިން އެއްކަމަކީ، ދުވަސްވީ މީހުންގެ ކަންތައްތައް ރާވައި ހިންގުމުގައި އަސާސީ މިންގަނޑުތަކެއް ޤާއިމުކޮށް، ޢަމަލީ ޕްލޭންތަކެއް އުފެއްދުން. މިކަހަލަ ޕްލޭންތައް މިހާރު ވަރަށް ގިނަ ޤައުމުތަކުގައި އުފެދިފައި އެބަހުރި. ދިވެހިރާއްޖޭގައި އަދި ސަރުކާރުގެ ފަރާތުން އެފަދަ ޕްލޭނެއް ތައްޔާރުކޮށްފައި އޮތްކަމަކަށް އަޅުގަނޑަކަށް އެނގިފައެއްނެތް. އަޅުގަނޑު އުންމީދުކުރަން، ކުރިއަށްއޮތް ދުވަސްތަކުގެ ތެރޭގައި އެފަދަ ޕްލޭނަކާ ދިމާއަށް އަޅުގަނޑުމެންނަށް ދަތުރުކުރެވޭނެކަމަށް.\nއާދެ، މިދެންނެވި އަސާސްތަކުގެ ތެރޭގައި ވަރަށް މުހިންމު ކަންތައްތަކެއް ހިމެނޭ. އޭގެ އެއްކަމަކީ، މިނިވަންކަމާއެކީގައި އުޅެވޭނެގޮތް އެންމެންނަށްވެސް ޤާއިމުވެފައިއޮތުން. އެއީ، މުޖްތަމަޢަކީ ހުރިހާ ޢުމުރެއްގެ މީހުންގެ މުޖްތަމަޢަކަށް ހެދުމަށްޓަކައި ކަނޑައެޅިފައިވާ އަސާސީ މިންގަނޑުތަކެއް. އާދެ، ދުވަސްވީ މީހުންނަށް ޚާއްޞަގޮތެއްގައި ލިބިދޭންޖެހޭ އެހީތައް އެބަހުރޭ، މި މިނިވަންކަމާއެކީގައި އުޅުމަށްޓަކައި. އެހެންވީމާ، އެފަދަ އެހީތައް އިންތިޒާމުކުރުމަކީ އެއީވެސް ދައުލަތުގެ ފަރާތުންނާއި އަދި ސިވިލް ސޮސައިޓީގެ ފަރާތުން ކުރަންޖެހޭ ކަންތައްތަކެއް. ހަމައެހެން، ދޭންޖެހޭ ޚާއްޞަ ފަރުވާތެރިކަން، އެކަމަށްޓަކައި ކަންތައްތަކެއް ކަނޑައެޅިފައި އެބަ ހުންނަންޖެހޭ. މިހާރު އަޅުގަނޑުމެން އެކި ރަށްރަށަށް މި ދަތުރުކުރާއިރުގައި އެބަފެނޭ، ބައެއްރަށްރަށުން ގިނައިން ތިބެނީ ޒުވާނުންނާ މުސްކުޅިން. އެދޭތެރޭ މެދުގެ މީހުންއުޅެނީ ޢާންމުގޮތެއްގައި ރަށުންބޭރުގައި. އޭގެސަބަބުން، ރަށުގައި މިތިބޭ މީހުންނަށް ވަރަށްބޮޑު އުނިކަމެއް ލިބޭކަމަށް އަޅުގަނޑަށް ވިސްނޭ.\nއަޅުގަނޑުގެ ރަޙްމަތްތެރިއަކާ އެއްރަށުން ދިމާވި. ދިމާވީމާ އޭނާބުނި، އަޅުގަނޑުގެ ކައިރީގައި ތިމަންނައަށް މިހިރީ އެއްވެސްތަނަކަށް ނުދެވިފައޭ. އެއީ ތިމަންނަގެ މުސްކުޅި މަންމައާ ބައްޕަ ބެލޭނެގޮތެއް ނެތޭ، ތިމަންނަ އެހެންތަނަކަށް ގޮސްފިއްޔާ. އެހެންވީމާ، މިޙާލަތުގައި ވަރަށް ގިނަ ރަށްރަށުގައި ދުވަސްވީ މީހުން އެބަތިބި. އަދި އޭގެސަބަބުން އެ މީސްމީހުންގެ ދަރިންނަށް މަސައްކަތް ކުރަންޖެހޭ ތަންތަނަށް ދިއުމަށާއި، އެހެން ކަންކަމުގައި ހުރަސް އެޅެމުންވެސް އެބަދޭ. އެހެންވީމާ، މިކަމަށްޓަކައިވެސް އެބަޖެހޭ އަޅުގަނޑުމެން ވިސްނައި ފިޔަވަޅުތަކެއް އަޅަން.\nދެން އާދެ، ދުވަސްވުމަކީ އެއީ ކަންކަމުން ބަރީޢަ ކުރުމެއްނޫން. ޤައުމު ހިންގުމުގައިވެސް އަދި އެކިއެކި ކަންކަން އިންތިޒާމު ކުރުމުގައިވެސް ދުވަސްވީމީހުންގެ ބައިވެރިވުން އޮތުމަކީ އެއީ މުހިންމުކަމެއް. އަޅުގަނޑު ދެކޭގޮތުގައި ދުވަސްވުމުން ނުކުންނަ އެންމެ އަގުހުރި ނަތީޖާއަކީ. ވިސްނުމަށް އަންނަ ބަދަލެއް. އަޅުގަނޑު ދެކޭގޮތުގައި އެވިސްނުން ބެލިދާނެ ތަފާތު ގޮތްގޮތަށް. ތޫނުފިލިވުމަކީ، ތޫނުވުމަކީވެސް އެއީ ވިސްނުމެއް. އަދި ކަންކަމާދޭތެރޭގައި ރާވައިގެން ވިސްނުންތެރިކަމާއެކީ ކަންތައް ކުރުމަކީވެސް އެއީ ވިސްނުމުގެ ސިފައެއް. އަދި އޭގެތެރޭގައި އެބަ ހިމެނޭ، ބުއްދި ކިޔާއެއްޗެއް. ވިސްނުންހުރި ކޮންމެމީހަކީ އެއީ ބުއްދި ހުރި މީހެއްނޫން. ވިސްނުންތޫނު ޒުވާނުން، ހަމަ ތޫނު އެއްޗެއްފަދައިން. ބުނާއެއްޗަކުން ކެނޑިގެންދާގޮތަށްވެސް އެއްޗެއް ބުނެވިދާނެ. އެހެންވީމާ، އަދި ތޫނުވުމަކީވެސް އެއީ ބުއްދިއެއްނޫން. އަދި ކަމެއް ރަނގަޅަށް ރާވައިގެން ހިންގާލުމަކީވެސް އެއީ ބުއްދިއެއް ނޫން. ބުއްދި މިބަސް މިއީ، އިންޑިއާއިން އައިސްފައި އޮތް ބަހެއް މިބަހަކީ ޙަޤީޤަތުގައިވެސް. ސަންސްކިރްތް ބަހެއް މިބަހަކީ. އޭގެ މާނައަކީ، ވަރަށް ފުޅާދާއިރާއެއްގައި ޙަޔާތުގެ ބޮޑު ތަޞައްވުރެއްގެ ތެރެއިން، ޙަޤީޤަތް ހޯދުމަށްޓަކައި މަސައްކަތްކުރުން. ބުއްދި އެއީ އަޅުގަނޑުމެން އާންމުގޮތެއްގައި ކިޔާއުޅޭއެއްޗެއް. ދެން އާންމުގޮތެއްގައި އަޅުގަނޑުމެން ދެކެނީ، ދުވަސްވީ މީހުންނަކީ ބުއްދިވެރިންކަމަށް. ނަމަވެސް، ކޮންމެމީހަކީ އަދި ބުއްދިވެރިއަކަށް ނުވެ ހިނގައިދާނެ.\nއެހެންވީމާ، އަޅުގަނޑު ދެކޭގޮތުގައި އެކިކަންކަން ރާވައި ހިންގުމުގައި މުޖްތަމަޢުގައި ކުރާކަންކަމުގައި ދުވަސްވީ ބުއްދިވެރިން ބައިވެރިކުރުމަކީ އެއީ، ކޮންމެހެން ބޭނުންތެރިކަމެއް. އަދި ހަމަ އެހެން، ދުވަސްވީ މީހުންނާ ދެތެރޭގައި ކަންކަން ރާވައި ހިންގުމުގައި ވިސްނަންޖެހޭ އަނެއްކަމަކީ، އެމީހުންނަށް ކުރިޔަށްދެވޭނެ މަގު އޮތުން. ވަކިއުމުރަކަށް މީހާދިއުމުން، އެމީހާގެ ކުރިއެރުން ހުއްޓޭކަށް ނުޖެހޭ. އުމުރުން 50އަހަރުވުމުން ނޫނީ 65 އަހަރުވުމުން ދެން އެމީހާއަށް ހުންނަ ފުރްޞަތުތައް ބަންދުވެ، އެމީހާއަކީ އެއީ ގޭގައި އިންނަ މީހަކަށް ވާކަށް ނުޖެހޭ. މުޖްތަމަޢުގައި ތަފާތުކަންކަން ރޭވި، އެމީހުންނަށް ޚިދްމަތްކުރެވޭނެ، މުޖްތަމަޢުގެ ކަންކަމުގައި އެމީހުންނަށް މަސްއޫލުވެގެން އުޅެވޭނެގޮތްގޮތް އަޅުގަނޑުމެން އެބަ ރާވަންޖެހޭ. އަދި ހަމައެހެން، އެމީހުންގެ ޢިއްޒަތް ހިފެހެއްޓުމަށްޓަކައި ކުރަންޖެހޭ ކަންތައްތަކެއްވެސް އެބަހުރި. ދުވަސްވެފައި ތިބޭމީހުންގެ ޢިއްޒަތް ހިފެހެއްޓުމަށްޓަކައި އެމީހުންނަށް ދޭންޖެހޭ ޚިދްމަތްތައް ދައުލަތުގެ ފަރާތުންނާ އެހެނިހެން ޖަމްޢިއްޔާތަކުގެ ފަރާތުން ރާވައި ހިންގުމަކީ އެއީ މުހިންމުކަމެއް. އަޅުގަނޑުމެންގެ ޤައުމަށް ނުލާހިކު ބޮޑެތި ޚިދްމަތްކޮށްދެއްވާފައި ތިއްބެވި ބޭފުޅުން ބައެއްފަހަރު ވަރަށްދެރަ ޙާލުގައި އުޅުއްވާތަން ފެނުމަކީ އެއީ، އަޅުގަނޑަށް ހީވަނީ އަޅުގަނޑުމެން އެކަމަށްޓަކައި ލަދުވެތިވާން ޖެހޭނެ ކަމެއްހެން.\nއެހެންވީމާ، މިދެންނެވީ ދުވަސްވީ ބޭފުޅުންގެ ޢިއްޒަތް ދެމެހެއްޓުމަށްޓަކައިވެސް އަޅުގަނޑުމެން ކުރަންޖެހޭ މަސައްކަތްތަކެއް އެބައޮވޭ. އާދެ، ދެންމެ ވަރަށްދިގުކޮށް ޢަބްދުލްމަޖީދު ވާހަކަފުޅު ދައްކަވައިފި. އެދެއްކެވި އަގުހުރި ވާހަކަފުޅަށްޓަކައި އެބޭފުޅާއަށް ވަރަށްބޮޑަށް ޝުކުރު ދަންނަވަން. އެ ފެނިވަޑައިގަތީ، ބުއްދިވެރިއެއްގެ ވާހަކަފުޅުގައި ހުރި މުއްސަނދިކަން. އެހެންވީމާ، އަޅުގަނޑު ކުރިން ދެންނެވި އެއްޗެއްގެ ދަލީލެއް އެއީ.\nއާދެ، މިހާރު ބޭސްފަރުވާކުރުމުގެ ރޮނގުން ވަރަށް ބޮޑެތި ތަރައްޤީ އަންނަމުން އެބަދޭ. އެހެންވީމާ އޭގެ ސަބަބުން ޢުމުރަށްވުރެ ބޮޑަށް އެމީހާގެ ޞިއްޙީ ޙާލަތަށް އަޅުގަނޑުމެން ވިސްނަންވީ. މިދިޔަ ޤަރުނުގެ ފަހުކޮޅުގައި އެވްރެޖްގޮތެއްގައި ދުނިޔޭގެ ޢުމުރުން، ދުނިޔޭގައި 25 އަހަރު އިތުރުވެގެން ހިނގައްޖެ. ކުރިޔަށްއޮތް ތާނގައި އަދި ޢުމުރު މާބޮޑަށް ދިގުވެގެންދާނެ. އެއީ ޞިއްޙީ ފަރުވާއަށް އަންނަ ވަރަށްބޮޑެތި ތަރައްޤީތަކަކާ ގުޅިގެން. އަޅުގަނޑަށް އެނގިފައިވާ ގޮތުގައި މީގެ 25 ހަކަށް އަހަރުގެފަހުން ލިބެން ހުންނާނެ ޞިއްޙީ ފަރުވާގެ ސަބަބުން ޢުމުރު ވަރަށްބޮޑަށް ދެމިގެންދާނެ. އެއީ މިހާރު ޖެނެޓިކްސްގެ ރޮނގުން އަލަށް ހޯދޭ ހޯދުންތަކާ މިބާވަތުގެ ކަންތައްތަކުގެ ސަބަބުން އަޅުގަނޑުމެންނަށް މިއަޑުއިވެނީ، ﷲ އިރާދަކުރެއްވިއްޔާ މީގެ ވިއްސަކަށް ފަންސަވީސް އަހަރުގެ ފަހުން ވަރަށްބޮޑު ކުރިއެރުމެއް އަންނާނެކަމަށް.\nއެހެންވީމާ، އަޅުގަނޑުމެންގެ ޢަޒުމަކަށްވާންވީ މި ކުރިޔަށްއޮތް ދުވަސްތަކުގެ ތެރޭގައި އަޅުގަނޑުމެން ދުވަސްވީ މީހުންނާ ދޭތެރޭގައި ދެވޭ ޚިދްމަތްތަކާ، ކަންކަންކުރަން ރޭވިފައިވާ ގޮތުގެ ސިސްޓަމްތައް ރަނގަނޅުކޮށް، އެކަންކަން ވަރުގަދަކުރެވޭތޯ މަސައްކަތްކުރުން. އެހެންވީމާ، އެކަމަށްޓަކައި އަޅުގަނޑުމެން ޢަޒުމު ކަނޑައަޅައިގެން، މަންފާފަދަ ޖަމްޢިއްޔާތަކުގެ އެހީއާއެކީގައި ﷲ އިރާދަކުރެއްވިއްޔާ، އަޅުގަނޑުމެން ދުވަސްވީ މީހުންނަށްދޭ ޚިދްމަތްތައް ފުރިހަމަކުރެވޭތޯ މަސައްކަތްކުރަމުން ގެންދާނަން. އަދި ހަމައެއާއެކީގައި އަޅުގަނޑު ވަރަށް ޚާއްޞަ ގޮތެއްގައި ފާހަގަކުރަން، މިފަދަ ޕްރޮގްރާމްތަކަށް އެހީވެވަޑައިގެންދެއްވާ އެކިއެކި ބޭބޭފުޅުން، އެ ފޮތިގަނޑުން އެބަފެނޭ، ވަރަށްގިނަ ލޯގޯތަކާ، ނަންތައް އަޅުގަނޑަށް ވިސްނޭގޮތުގައި އެއީ، މިކަމުގައި އެހީތެރިވެދެއްވާ އެކިއެކި ފަރާތް. އަދި އޭގެ އިތުރުން، މިތާނގައިވެސް އެބަތިއްބެވި މިކަމުގައި ވަރަށްގިނަދުވަސްވަންދެން އެކިގޮތްގޮތުން އެހީވެވަޑައިގެންދެއްވާ ބޭފުޅުން. އެހެންވީމާ، އެހުރިހާ ބޭފުޅުންނަށްވެސް ވަރަށްބޮޑަށް ޝުކުރު ދަންނަވަން.\nއަދިވެސް އެއްފަހަރު މިއަދުގެ މުނާސަބަތުގައި ދުވަސްވީ އެންމެހާ ބޭފުޅުންނަށް އަޅުގަނޑު ވަރަށްވެސް އުފަލާއެކީގައި މަރްޙަބާ ދަންނަވަން.\nوالسّــلام عليــكم ورحمـةللـه.


Dhekunuge mashhooru beysveriyaa avahaara vejje\nމުހައްމަދު އިބްރާހިމް (މުހައްމަދުއޭބެ) : މިއަދު ހެނދުނު އަވަހާރަވީ ކުއްލި ގޮތަކަށް\nރާއްޖޭގެ މަޝްހޫރު ބޭސްވެރިޔާ އަދި ރައްޔިތުންގެ މަޖިލީހުގެ ފުވައްމުލަކު މެދު ދާއިރާގެ މެންބަރު ހުސައިން މުހައްމަދުގެ ބައްޕާފުޅު، މުހައަމަދު އިބްރާހިމް އަވަހާރަވެއްޖެ އެވެ.\nރާއްޖޭގައި ހާއްސަކޮށް ދެކުނުގެ އަތޮޅުތަކުގައި ވަރަށް ބޮޑު މަޝްހޫރު ކަމެއް ހޯއްދަވާފައިވާ ބޭސްވެރިޔާ، ފުވައްމުލަކު ސިޓީގެ މާލެގަމު އަަވަށު މުހައްމަދު އިބްރާހިމް (މުހައްމަދުއޭބެ) އަވަހާރަވީ ކުއްލި ގޮތަކަށް މިއަދު ހެނދުނު 10:00 ޖެހި އިރު ރަށުގައި އޭނާގެ ގޭގަ އެވެ.\nމުހައަމަދުއޭބެ އަވަހާރަވި އިރު އުމުރުފުޅަކީ 83 އަހަރެވެ. އަވަހާރަވި އިރު މެންބަރު ހުސައިން އާއެކު އަށް ބޭފުޅުން އޭނާގެ ތިއްބަވަ އެވެ. އަދި އަނބިކަނބަލުން ދުނިޔޭގައި އެބަ އިންނެވި އެވެ. އަބަހާރަވީ އެއްވެސް އާލާސްކަންފުޅެއްގައި އުޅުއްވަފައެއް ނޫނެވެ.\nމުހައްމަދުއޭބޭ އަކީ އެެތެރެހަށީގެ ބަލިތަކާއި ހާއްސަކޮށް ރުއްގަލު ބޭހުގައި ރާއްޖޭގައި އުފެދުނު އެންމެ އިތުބާރު ބޮޑު އެއް ބޭސްވެރިޔާ އެވެ. އެނާގެ މަޝްހޫރު ވެވަޑައިގެންފައި ވަނީ "ދެކުނު ދަކުޑަޓަރު" ގެ ގޮތުގަ އެވެ.\nމެންބަރު ހުސައިންގެ ބައްޕާފުޅު، މުހައްމަދުއޭބޭގެ މައްޗަށް ކަށުނަމާދު ކުރުމާއި ޖަނާޒާ މިއަދު މަޣުރިބު ނަމާދަށްފަހު އެ ރަށު ހުކުރު މިސްކިތުގައި ބާއްވާނެ އެވެ.\nމަރު ފުވައްމުލައް އޮބިޗުއަރީ + ހުސައިން މުހައްމަދު ދީދީ\nސަދާގެ މަރު: ގެއްލުމުގެ ބަދަލު ހޯދޭނެ\nސަދާގެ މަރު: ދެ ޑޮކްޓަރަކު ސަސްޕެންޑްކޮށްފި\nމެންބަރު ހުސައިން ވަހީދު އަވަހާރަވެއްޖެ\nމިއުޒިކާއި ކުޅިވަރުގައި ވިދާލި ރިޒާ ނިޔާވެއްޖެ